Sarath Yadav turns dissent against Nithish Kumar; calls meeting with his supporters | നിതീഷിനെതിരെ ശരത് യാദവിന്റെ വിമതനീക്കം; തന്നെ അനുകൂലിക്കുന്നവരുടെ യോഗം വിളിച്ചു | Mangalam\nWednesday, June 06, 2018 Last Updated 20 Min 31 Sec ago English Edition\nThursday 27 Jul 2017 07.23 PM\nനിതീഷിനെതിരെ ശരത് യാദവിന്റെ വിമതനീക്കം; തന്നെ അനുകൂലിക്കുന്നവരുടെ യോഗം വിളിച്ചു\nന്യൂഡല്‍ഹി: മഹാസഖ്യം പൊളിച്ച് ബിജെപി പിന്തുണയില് സര്‍ക്കാര് രൂപീകരിച്ച നിതീഷ് കുമാറിനെതിരെ ജെഡിയുവില് വിമത നീക്കം. നിതീഷിന്റെ ചേരിമാറ്റത്തില് പാര്‍ട്ടി ദേശീയ അധ്യക്ഷന് ശരത് യാദവിന് കടുത്ത അഭിപ്രായ ഭിന്നതയുണ്ട്. കോണ്‍ഗ്രസ് ഉപാധ്യക്ഷന് രാഹുല് ഗാന്ധിയുമായി ശരത് യാദവ് ഡല്‍ഹിയില് കൂടിക്കാഴ്ച നടത്തി. വൈകിട്ട് തന്റെ വസതിയില് ജെഡിയു നേതാക്കളുടെ യോഗം ശരത് യാദവ് വിളിച്ചിട്ടുണ്ട്.\nതന്നെ അനുകൂലിക്കുന്ന നേതാക്കളുടേയും എംപിമാരുടേയും യോഗമാണ് ശരത് യാദവ് വിളിച്ചിരിക്കുന്നത്. നിതീഷിന്റെ നീക്കത്തിനെതിരെ പരസ്യമായി രംഗത്ത് വന്ന അലി അന്‍വര് എംപി, കേരളത്തില് നിന്നുള്ള എംപി വീരേന്ദ്ര കുമാര് എന്നിവര് യോഗത്തില് പങ്കെടുക്കുന്നുണ്ട്. പാര്‍ട്ടി കേരള ഘടകം അധ്യക്ഷന് കൂടിയായ വീരേന്ദ്ര കുമാര് താന് നിതീഷ് കുമാറിനൊപ്പമില്ലെന്ന് അറിയിച്ചിരുന്നു. ബിജെപിയുമായി ചേരാനുള്ള നീക്കം നിതീഷ് കുമാര്, ശരത് യാദവിനെപ്പോലും അറിയിച്ചിരുന്നില്ല.\nപ്രതിഷേധ സൂചകമായി ഇന്ന് രാവിലെ നടന്ന നിതീഷ് കുമാറിന്റെ സത്യപ്രതിജ്ഞാ ചടങ്ങില് നിന്നും നിതീഷ് കുമാര് വിട്ടു നിന്നിരുന്നു. നിതീഷ് കുമാര് സര്‍ക്കാര് വെള്ളിയാഴ്ച വിശ്വാസ വോട്ട് തേടാനിരിക്കെയാണ് ശരത് യാദവിന്റെ രാഷ്ട്രീയ നീക്കങ്ങള്. 280 അംഗ നിയമസഭയില് കേവല ഭൂരിപക്ഷത്തിന് 122 വോട്ട് വേണം. 80 സീറ്റുള്ള ആര്‍ജെഡിയാണ് ഏറ്റവും വലിയ ഒറ്റക്കക്ഷി. ജെഡിയു-71, എന്‍ഡിഎ-58 എന്നിങ്ങനെയാണ് കക്ഷിനില.\nഅവസരവാദിയായ നിതീഷ് കുമാറിനെ ഇനി മഹാസഖ്യത്തിലേക്ക് വേണ്ട: തേജസ്വി യാദവ്\nജെഡിയുവിന്റെ കേന്ദ്രമന്ത്രിസഭാ പ്രവേശനം; ചര്‍ച്ചകളൊന്നും നടത്തിയിട്ടില്ലെന്ന് നിതീഷ് കുമാര്\nജെഡിയു പിളര്‍പ്പിലേക്ക്; 14 സംസ്ഥാന ഘടകങ്ങളുടെ പിന്തുണ അവകാശപ്പെട്ട് ശരത് യാദവ്\nസഖ്യതീരുമാനത്തില് എതിര്‍പ്പുള്ളവര്‍ക്ക് പുറത്ത് പോകാമെന്ന് നിതീഷ് കുമാര്\nമുഖ്യമന്ത്രിക്കുനേരെ വധഭീഷണി മുഴക്കിയ ആര്‍എസ്എസുകാരന് മാപ്പു പറഞ്ഞു തലയൂരി\nകുറ്റ്യാടിയില് കാറിന് തീപിടിച്ച് റിട്ടയേര്‍ഡ് അധ്യാപകന് മരിച്ചു\nകുട്ടികളെ ലൈംഗികപീഡനത്തിനിരയാക്കി: പരിശീലകര്‍ക്കെിരെ സായ്‌യുടെ നടപടി


ഒന്നര ബില്യൺ ഡോളർ ബിറ്റ്‌കോയിൻ വാങ്ങി ടെസ്ല; പണമിടപാടുകൾ ക്രിപ്റ്റോ കറ൯സിലേക്ക് മാറ്റാ൯ ഒരുങ്ങുന്നു - roundupkerala.com\nHome Current Affairs Business ഒന്നര ബില്യൺ ഡോളർ ബിറ്റ്‌കോയിൻ വാങ്ങി ടെസ്ല; പണമിടപാടുകൾ ക്രിപ്റ്റോ കറ൯സിലേക്ക് മാറ്റാ൯ ഒരുങ്ങുന്നു\nഒന്നര ബില്യൺ ഡോളർ ബിറ്റ്‌കോയിൻ വാങ്ങി ടെസ്ല; പണമിടപാടുകൾ ക്രിപ്റ്റോ കറ൯സിലേക്ക് മാറ്റാ൯ ഒരുങ്ങുന്നു\nഒന്നര ബില്യൺ ഡോളർ ബിറ്റ്‌കോയിൻ വാങ്ങിയെന്ന വെളിപ്പെടുത്തലുമായി അമേരിക്ക൯ ഇലക്ട്രിക് കാർ നിർമ്മാണ കമ്പനിയായ ടെസ്ല. ഭാവിയിൽ, പണമിടപാടുകൾക്കു പകരമായി ക്രിപ്റ്റോ കറ൯സികൾ ഉപയോഗിച്ചേക്കാമെന്നും കമ്പനി അറിയിച്ചു. ക്രിപ്റ്റോ കറ൯സി ഉപയോഗിച്ച് ഇടപാട് നടത്തുന്നത് സംബന്ധിച്ച അനിശ്ചിതത്വം നില നിൽക്കെയാണ് പുതിയ വെളിപ്പെടുത്തലുമായി ടെസ്ല മുന്നോട്ടു വന്നിരിക്കുന്നത്.\nടെസ്ലയുടെ വാർത്ത പുറത്തു വന്നതോടെ ബിറ്റ്‌കോയfന്റെ വില ഏഴു ശതമാനം ഉയർന്ന് ഒരു കോയിന് 40,000 ഡോളറിലെത്തി. യു.എസ് സെക്യൂരിറ്റീസ് ആന്റ് എക്സേഞ്ച് കമ്മീഷനു മു൯പാകെ സമർപ്പിച്ച രേഖയിലാണ് ടെസ്ല ഇക്കാര്യം വെളിപ്പെടുത്തിയത്. ക്രിപ്റ്റോ കറ൯സി ഇടപാടിൽ താൽപര്യമുണ്ടെന്ന് ടെസ്ല നേരത്തെ അറിയിച്ചിരുന്നുവെങ്കിലും ഇത്രയും ഭീമമായ തുകക്ക് ബിറ്റ്‌കോയിൻ വാങ്ങിയെന്നത് വളരെ നിർണ്ണായകമാണ്.\nകമ്പനിക്ക് വരുന്ന വരുമാനം മറ്റു മേഖലകളിലേക്ക് വികസിപ്പിക്കുന്നത് തങ്ങളുടെ താൽപര്യമാണെന്നറിയിച്ച ടെസ്ല ഡിജിറ്റൽ അസറ്റ്സ്, ഗോൾഡ് ബുളിയ൯, രൂപത്തിലേക്കും ചുവടു മാറാ൯ താൽപര്യപ്പെടുന്നു. രാജ്യത്തെ നിയമ സാധുതക്കനുസരിച്ച് അടുത്ത ഭാവിയിൽ തന്നെ ബിറ്റ്‌കോയിൻ ഇടാപാടുകളിലേക്ക് ചുവടു മാറ്റാ൯ തയ്യാറെടുക്കുകയാണ് എലോണ് മസ്കിന്റെ ഉടമസ്ഥതയിലുള്ള ഈ കമ്പനി.\nഭാവിയിൽ, ബിട്കോയി൯ കേന്ദ്രീകരിച്ചുള്ള ഇടപാടുകൾ ഈ ഡിജിറ്റൽ നാണയത്തിന്റെ വില വർദ്ധിപ്പിക്കാനും, കൈമാറ്റ നിരക്ക് കൂട്ടാനും ഉപകരിക്കും. എലോൺ മസ്ക് തന്റെ സോഷ്യൽ മീഡിയാ സ്വാധീനമുപയോഗിച്ച് ബിറ്റ്കോയിന്റെ മൂല്യം വർദ്ധിപ്പിക്കുകയും കുറക്കുകയുമൊക്കെ ചെയ്തത് ഇവിടെ പ്രതിപാധിക്കേണ്ടതാണ്. മസ്കിന്റ ബയോയിൽ ബിറ്റ്‌കോയിൻ എന്ന് ആഡ് ചെയത് സമയത്ത് ബിട്കോയിന്റെ മൂല്യത്തിൽ ഗണ്യമായ വർദ്ധനവുണ്ടായിരുന്നു. അതേസമയം, അദ്ദേഹം ബയോ അപ്ഡേറ്റ് ചെയ്ത സമയം മൂല്യം ഇടിയുകയും ചെയ്തു.\n‘പുതിയ ദൗത്യം ശ്രമകരമാണെന്ന് കമ്പനി തന്നെ സമ്മതിക്കുന്നുണ്ട്. പക്ഷെ, മസ്ക് വിചാരിച്ചാൽ എന്താണ് നടക്കാത്തതെന്ന് കമ്പനി ചോദിക്കുന്നു. അമേരിക്കയിലെ കാലിഫോർണിയ ആസ്ഥാനമായി പ്രവർത്തിക്കുന്ന ടെസ്ല, പ്രധാനമായും ഇലക്ട്രിക് കാറുകൾ, ബാറ്ററികൾ, വൈദ്യുതി സംഭരണികൾ, സാറ്റലൈറ്റുകൾ എന്നിവയാണ് നിർമ്മിക്കുന്നത്. സോളാർ പാനലുകളും, സോളാർ റൂഫ് ടോപ്പുക്കളും ടെസ്ല നിർമ്മിക്കുന്നുണ്ട്. 49 വയസ്സുകാരനായ എലോണ് മസ്കാണ് ടെസ്ലയുടെ ഉടമ. ലോകത്തെ ഏറ്റവും സമ്പന്നനായ ഇദ്ദേഹം ഈയടുത്താണ് ആമസോണ് ഉടമയായ ജെഫ് ബെസോസിനെ കടത്തി വെട്ടിയത്.\nPrevious articleകൂലിപ്പണിക്കു പോയാലും ഇനി പിഎസ്‌സി എഴുതില്ല’: സമരമുഖത്തെ കണ്ണീർ ചിത്രമായി സൈബർ അധിക്ഷേപത്തിനിരയായ ലയ\nNext articleഷർട്ട് തുന്നിയത് ശരിയായില്ല; തയ്യൽക്കാരനെ കഴുത്ത് ഞെരിച്ച് കൊലപ്പെടുത്തി


‘മാതൃകാ വാടകനിയമ’ത്തിന്റെ കരടിന് കേന്ദ്രമന്ത്രിസഭ അനുമതി നല്‍കി\n4:24 pm - Tuesday June 23, 6899\nHome » NATIONAL » ‘മാതൃകാ വാടകനിയമ’ത്തിന്റെ കരടിന് കേന്ദ്രമന്ത്രിസഭ അനുമതി നല്‍കി\nന്യൂഡല്‍ഹി: നിലവിലെ വാടകനിയമങ്ങള് പരിഷ്‌കരിക്കുകയോ പുതിയനിയമങ്ങള് ഉണ്ടാക്കുകയോ ചെയ്യാന് സഹായിക്കുന്ന ‘മാതൃകാ വാടകനിയമ’ത്തിന്റെ കരടിന് കേന്ദ്രമന്ത്രിസഭ അനുമതി നല്‍കി. പുതിയ നിയമനിര്‍മാണം നടത്താന് മാതൃകാനിയമം സംസ്ഥാനങ്ങള്‍ക്ക് അയച്ചുകൊടുക്കും.\nആള്‍പ്പാര്‍പ്പില്ലാത്ത വീടുകള് വാടക ആവശ്യത്തിന് ഉപയോഗിക്കാന് മാതൃകാനിയമം സഹായകമാവും. സ്വകാര്യ സംരംഭകര്‍ക്ക് ബിസിനസ് മോഡലായി ഈ രംഗത്തേക്ക് കടന്നുവരാനും വീടുകളുടെ ദൗര്‍ലഭ്യം കുറയ്ക്കാനും സാധിക്കുമെന്ന് സര്‍ക്കാര് വാര്‍ത്താക്കുറിപ്പില് പറഞ്ഞു.\nരാജ്യമൊട്ടുക്കും പുതിയൊരു നിയമചട്ടക്കൂടുണ്ടാക്കി വാടകമേഖലയില് മാറ്റവും വളര്‍ച്ചയും കൈവരിക്കാനാവും. ഉണര്‍വുള്ളതും സുസ്ഥിരവും എല്ലാവരെയും ഉള്‍ക്കൊള്ളാന് കഴിയുന്നതുമായ വാടകവിപണി സൃഷ്ടിക്കലാണ് ലക്ഷ്യം. എല്ലാ തലത്തിലുമുള്ള വരുമാനക്കാര്‍ക്കായി ആവശ്യത്തിന് വാടകവീടുകള് ലഭ്യമാകണം. വീടില്ലായ്മ എന്ന പ്രശ്‌നം അതുവഴി പരിഹരിക്കാനാവും.\nറഷ്യയുടെ കോവിഡ് വാക്‌സിന് സ്പുട്‌നിക് വിയുടെ പുതിയ ബാച്ച് ഇന്ന് രാജ്യത്ത് എത്തും\nമോദിയുടെ വിശ്വസ്തന് യുപിയില് നിര്‍ണായക റോളിലേക്ക്


വണ്ടിപ്പെരിയാര് കൊലപാതകംഃ സ്പെഷ്യല് പ്രോസിക്യൂട്ടറെ നിയമിക്കണമെന്നു സതീശന് – Veekshanam\nവണ്ടിപ്പെരിയാര് കൊലപാതകംഃ സ്പെഷ്യല് പ്രോസിക്യൂട്ടറെ നിയമിക്കണമെന്നു സതീശന്\nഇടുക്കിഃ വണ്ടിപ്പെരിയാറിലെ ആറുവയസ്സുകാരിയുടെ കൊലപാതകവുമായി ബന്ധപ്പെട്ട കേസിൽ സ്പെഷ്യൽ പബ്ലിക് പ്രോസിക്യൂട്ടറെ നിയമിക്കണമെന്ന് പ്രതിപക്ഷ നേതാവ് വി.ഡി സതീശൻ ആവശ്യപ്പെട്ടു. മരിച്ച കുട്ടിയുടെ വീട് സന്ദര്‍ശിച്ച ശേഷം മാധ്യമങ്ങളോടു സംസാരിക്കുകയായിരുന്നു അദ്ദേഹം.\nസംസ്ഥാനത്ത് സ്ത്രീകൾക്കും കുട്ടികൾക്കും എതിരായ അതിക്രമങ്ങൾ വർധിക്കുകയാണ്. ഇത്തരം അതിക്രമങ്ങൾ ആവർത്തിക്കപ്പെടരുത്. കേസിലെ പ്രതികൾക്ക് പരമാവധി ശിക്ഷ വാങ്ങിക്കൊടുക്കണമെന്നും പ്രതിപക്ഷ നേതാവ് ആവശ്യപ്പെട്ടു.\nപെൺകുട്ടിയുടെ കുടുംബത്തിന് മുഴുവൻ നിയമ സഹായവും ലഭ്യമാക്കും. സംഭവത്തെ രാഷ്ട്രീയവത്കരിക്കാൻ ആഗ്രഹിക്കുന്നില്ല. വാളയാറിന് സമാനമായ കേസാണ് വണ്ടിപ്പെരിയാറിലേത്. വാളയാറിലെ പ്രതിക്ക് പാർട്ടി ബന്ധം ഉള്ളതിനാൽ തെളിവ് നശിപ്പിക്കപെട്ടു. വണ്ടിപ്പെരിയാറിലെ പ്രതിക്ക് DYFI ബന്ധം ഉള്ളതിനാൽ തെളിവ് നശിപ്പിക്കപ്പെടുന്ന സാഹചര്യം ഉണ്ടാകരുതെന്നും പ്രതിപക്ഷ നേതാവ് ആവശ്യപ്പെട്ടു.\nമന്ത്രിസഭയറിയാതെ ഐ.എ.എസ് ഉദ്യോഗസ്ഥരുടെ സ്ഥലം മാറ്റം ; മുഖ്യമന്ത്രിയുടെ നടപടിയിൽ ഘടകകക്ഷികൾക്ക് അമർഷം\nഅക്രമം നടത്തിയ പോലീസ് ഉദ്യോഗസ്ഥനെതിരെ നടപടിവേണം


ചങ്ങനാശേരി - ആലപ്പുഴ റോഡ് നവീകരണം: ചരക്കു വാഹനങ്ങളുടെയും ദീർഘദൂര വാഹനങ്ങളുടെയും ഗതാഗതം പൂർണമായി നിരോധിച്ചു ⋆ Third Eye News Live\nചങ്ങനാശേരി – ആലപ്പുഴ റോഡ് നവീകരണം: ചരക്കു വാഹനങ്ങളുടെയും ദീർഘദൂര വാഹനങ്ങളുടെയും ഗതാഗതം പൂർണമായി നിരോധിച്ചു\nകോട്ടയം : ആലപ്പുഴ-ചങ്ങനാശേരി റോഡിന്‍റെ പുനരുദ്ധാരണ പ്രവർത്തനങ്ങളുടെ ഭാഗമായി വ്യാഴാഴ്ച മുതൽ കളർകോട് മുതൽ ചങ്ങനാശേരി പെരുന്ന വരെയുള്ള 24.16 കിലോമീറ്റർ ദൂരത്തിൽ ചരക്കു വാഹനങ്ങളുടെയും ദീർഘദൂര വാഹനങ്ങളുടെയും ഗതാഗതം പൂർണമായി നിരോധിച്ചതായി ജില്ല പൊലീസ് മേധാവി ജി. ജയ്‌ദേവ് അറിയിച്ചു. എസി റോഡ് ഉപയോഗിക്കുന്ന തദ്ദേശവാസികൾക്ക് അവരുടെ ചെറുവാഹനങ്ങളിൽ യാത്ര ചെയ്യാം.\nചെറുപാലങ്ങൾ പൊളിച്ച് പണിയുന്ന സ്ഥലങ്ങളിൽ തദ്ദേശവാസികളുടെ ചെറിയവാഹനങ്ങളും ആംബുലൻസും കടന്നുപോകാൻ താൽക്കാലിക മാർഗമൊരുക്കും. ജങ്കാർ ഉപയോഗിച്ച് എസി റോഡിലേയ്ക്കും മറ്റും പ്രവേശിക്കുന്ന യാത്രികർ മറ്റ് റോഡുകൾ ഉപയോഗിക്കണം. നിയന്ത്രണവിധേയമായി കെഎസ്ആർടിസി സർവീസുകൾഏർപ്പെടുത്തിയിട്ടുണ്ട്.\nPrevious articleതേർഡ് ഐ ന്യൂസ് സംഘത്തിൽ നിന്നും രണ്ടു വർഷം മുൻപ് കൈക്കൂലി വാങ്ങിയതിന് വിജിലൻസ് പിടികൂടിയ ഡോ.അബ്ദുള്ള കൈക്കൂലിയുമായി വയനാട്ടിൽ പിടിയിൽ; കോട്ടയത്ത് കൈക്കൂലി വാങ്ങിയതിന് സസ്‌പെന്റ് ചെയ്യപ്പെട്ട ഡോക്ടർ വയനാട്ടിലും കൊള്ള തുടർന്നു; കൈക്കൂലിക്കാർക്കെതിരെ കർശന നടപടി എടുക്കാതെ ആരോഗ്യ വകുപ്പ്\nNext articleനുഴഞ്ഞുകയറ്റക്കാരുടെ ഭീതിയിൽ കർഷകർ: ജനുവരി 26 ആവർത്തിക്കുമെന്ന ഭീതിയ്ക്കിടെ കനത്ത സുരക്ഷ; കർഷകരുടെ പാർലമെന്റ് മാർച്ച് ന്യൂഡൽഹിയിൽ ഇന്ന്; തലസ്ഥാനത്ത് കനത്ത സുരക്ഷ


15 Mumbai Short Trips From Mumbai - Malayalam Nativeplanet\n»മുംബൈയിൽ നിന്ന് 15 കുഞ്ഞൻ യാത്രകൾ\nമുംബൈയിൽ നിന്ന് 15 കുഞ്ഞൻ യാത്രകൾ\nPublished: Tuesday, February 14, 2017, 16:54 [IST]\nഇന്ത്യയില് ഏറ്റവും തിര‌ക്കുള്ള നഗരങ്ങളില് ഒന്നാണ് മുംബൈ. എവിടെ നോക്കിയാലും ആള്‍ക്കൂട്ടങ്ങളും തിരക്കും മാത്രം. ഈ തിരക്കില് നിന്ന് ഒന്ന് മാറി നില്‍ക്കാന് നിങ്ങള് ആഗ്രഹിക്കുന്നില്ലേ. വാരാന്ത്യങ്ങളില് ഒരു യാത്ര ചെയ്യാന് ആഗ്രഹിക്കുന്നവര്‍ക്ക് മുംബൈ നഗരത്തില് നിന്ന് പോകാന് പറ്റിയ ചില സ്ഥലങ്ങള് പരിചയപ്പെടാം.\nമുംബൈയിലെ ടൂറിസ്റ്റ് കേന്ദ്രങ്ങള് പരിചയപ്പെടാം\nമുംബൈയില് നിന്ന് ഒന്നോ രണ്ട് ദിവസം കൊണ്ട് പോയി വരാന് പറ്റിയ സുന്ദരമായ സ്ഥലങ്ങളാണ് ഇവിടെ. മുംബൈയില് നിന്ന് 200 കിലോമീറ്ററിനുള്ളില് സ്ഥിതി ചെയ്യുന്ന ടൂറിസ്റ്റ് കേന്ദ്രങ്ങളാണ് ഇവയൊക്കെ.\n01. എലഫന്റ ദ്വീപ്, 43 കി മീ\nയുനസ്കോ ലോക പൈതൃക കേന്ദ്രങ്ങളില് ഒന്നായി കണക്കാക്കപ്പെടുന്ന പ്രസിദ്ധമായ എലഫന്റ ഗുഹകള് സ്ഥിതി ചെയ്യുന്നത് എലഫന്റ ദ്വീപിലാണ്. പോര്ടുഗീസുകാര് ആണ് തങ്ങളുടെ ആദ്യ വരവില് തന്നെ ഈ ഗുഹകള്‍ക്ക് എലഫന്റ ഗുഹകള് എന്ന പേര് നല്‍കിയത്. വായിക്കാം\n02. കര്‍ണാ‌ല, 54 കി മീ\nമഹാരാഷ്ട്രയിലെ റായ്ഗഡ് ജില്ലയില് കോട്ടകള്‍ക്ക് പ്രശസ്തമായ നഗരമാണ് കര്‍ണാല. ചുറ്റും കനത്ത ഫോറസ്റ്റും മലനിരകളുമായി സമുദ്രനിരപ്പില് നിന്നും ഏതാണ്ട് 439 മീറ്റര് ഉയരത്തിലായാണ് കര്‍ണാല സ്ഥിതിചെയ്യുന്നത്. വായിക്കാം\n03. ലോണാവ്‌ള, 88 കി മീ\nമഹാരാഷ്ട്ര സംസ്ഥാനത്തിന് പടിഞ്ഞാറ് ഭാഗത്തായി കിടക്കുന്ന, ജനപ്രീതിയാര്‍ജ്ജിച്ച ഹില്‍സ്റേഷന് ലോണാവാലയിലേക്കുള്ള യാത്ര മുംബൈ നഗരത്തിരക്കില് നിന്നുള്ള കാല്‍പ്പനികമായ ഓരോളിച്ചോട്ടമാണ്. സമുദ്രനിരപ്പില് നിന്ന് 625 മീറ്റര് ഉയരത്തില് 38 സ്ക്വയര് വിസ്തീര്‍ണ്ണ ത്തില് കിടക്കുന്ന അതി സുന്ദരമായ ഈ ഹില് സ്റ്റേഷന് അപൂര്‍വ്വ സൗന്ദര്യമുള്ള സഹ്യാദ്രി മലകളുടെ ഭാഗമാണ്. വായിക്കാം\n04. മതേരന്, 89 കി മീ\nമഹാരാഷ്ട്രയിലെ താരതമ്യേന ചെറുതും എന്നാല് വളരെ പ്രശസ്തവുമായ ഒരു ഹില് സ്റ്റേഷനാണ് മതേരാന്. പശ്ചിമഘട്ടനിരകളിലുള്ള ഈ വിനോദസഞ്ചാര കേന്ദ്രം സമുദ്രനിരപ്പില് നിന്നും 2650 അടിയോളം ഉയരത്തിലാണ് സ്ഥിതിചെയ്യുന്നത്. വായിക്കാം\nPhoto Courtesy: praveensagarc\n05. ഖോടല, 126 കി മീ\nനമ്മള് കണ്ടതിലും എത്രയോ മനോഹരമായ സ്ഥലങ്ങള് പലയിടത്തും ആരുടേയും ശ്രദ്ധയില് പെടാതെ ഒളിഞ്ഞു കിടപ്പുണ്ട്. അത്തരത്തില് നമ്മളെ വിസ്മയിപ്പിക്കുന്ന ഒന്നാണ് ഖോടല. മുംബായ് നഗരത്തിന്റെ അടുത്ത് കിടന്നിട്ടു പോലും പ്രശസ്തി അധികം പകര്‍ന്നു കിട്ടിയിട്ടില്ലാത്ത മനോഹരമായ ഒരു ചെറു ഗ്രാമം. കുടുംബവുമായി സ്വസ്ഥമായി സമയം ചെലവിടാനും കാഴ്ചകള് കണ്ട് രസിക്കാനും പിന്നെ ഒരല്‍പം സാഹസികത പുറത്തെടുക്കാനുമൊക്കെ പറ്റിയ ഒരുഗ്രന് പിക്നിക് സ്പോട്ട്. വായിക്കാം\n06. പൂനെ, 151 കി മീ\nമഹാരാഷ്ട്രയിലെ പ്രമുഖ നഗരങ്ങളില് ഒന്നാണ് പുനെ, അനുദിനം വളരുകയും തിരക്കേറുകയും ചെയ്യുമ്പോഴും ഗൃഹാതുരമായ ഒട്ടേറെ ഓര്‍മ്മകളെയും ചേര്‍ത്തുപിടിച്ച് നില്‍ക്കുന്ന നഗരമാണിത്. ചരിത്രമുറങ്ങുന്നവയാണ് പുനെയിലെ പലസ്ഥലങ്ങളും. വായിക്കാം.\nPhoto Courtesy: http://www.djoh.net\n07. മാല്‍ഷെജ് ഘട്ട്, 135 കി മീ\nപ്രകൃതിയിലെ സ്വര്‍ഗ്ഗം എന്ന വിശേഷണത്തോളം മാല്‍ഷെജ് ഘട്ടിന് ചേരുന്ന മറ്റൊരു വിശേഷണമില്ല. ഘട്ട് എന്ന പേരുകള്‍ക്കുമ്പോള്‍ത്തന്നെ ഊഹിയ്ക്കാമല്ലോ അവിടുത്തെ വൈവിധ്യങ്ങള് എത്രയായിരിക്കുമെന്ന്. പശ്ചിമഘട്ട നിരകളില് കിടക്കുന്ന മാല്‍ഷെജ് ഘട്ട് മഹാരാഷ്ട്രയിലെ പുനെ ജില്ലയിലാണ്. വായിക്കാം\n08. ഇഗട്പുരി, 129 കി മീ\nമഹാരാഷ്ട്രയിലെ പ്രശസ്തമായ ഒരു വിനോദസഞ്ചാര കേന്ദ്രമാണ് ഇഗട്പുരി. കൊടുംവനങ്ങളും വെള്ളച്ചാട്ടങ്ങളുമായി മനോഹരമായ കാഴ്ചകളൊരുക്കുന്നു ഇഗട്പുരി. പ്രകൃതിദത്തമായ സൗന്ദര്യമാണ് ഇഗട്പുരിയിലേക്ക് സഞ്ചാരികളെ ആകര്‍ഷിക്കുന്ന ഒരു പ്രധാന ഘടകം. വായിക്കാം\nPhoto Courtesy: Yash Bhavsar\n09. ജുന്നാര്, 162 കി മീ\nമഹാരാഷ്ട്രയിലെ പ്രശസ്തമായ വിനോദസഞ്ചാരകേന്ദ്രങ്ങളിലൊന്നാണ് ജുന്നാര്. പുനെ ജില്ലയിലെ ഈ ടൂറിസ്റ്റ് കേന്ദ്രം പ്രധാനമായും പ്രാദേശികരായ സഞ്ചാരികളുടെ ഇഷ്ടസ്ഥലം കൂടിയാണ്. വായിക്കാം\nPhoto Courtesy: UrbanWanderer\n10. ബോര്‍ഡി, 156 കി മീ\nമഹാരാഷ്ട്രയിലെ താന ജില്ലയിലാണ് ബോര്‍ഡി എന്ന മനോഹരമായ ബീച്ച് ടൗണ് സ്ഥിതിചെയ്യുന്നത്. ഇന്ത്യയുടെ സാമ്പത്തിക തലസ്ഥാനമായ മുംബൈയില് നിന്നും വടക്കുമാറിയാണ് ബോര്‍ഡിയുടെ കിടപ്പ്. ദഹനു എന്ന ചെറുപട്ടണത്തില്‍നിന്നും 17 കിലോമീറ്റര് ദൂരമുണ്ട് ഇവിടേക്ക്. വായിക്കാം\n11. സില്‍വാസ്സ, 166 കി മീ\nസില്‍വാസ്സ ഇന്ത്യയിലെ കേന്ദ്രഭരണ പ്രദേശമായ ദാദ്ര& നാഗര്‍ഹവേലിയുടെ തലസ്ഥാനമാണ്. പോര്‍ച്ചു ഗീസ് ഭരണകാലത്ത് വിലാ ദി പാകോ ഡി അക്‌കോസ് എന്നാണ് ഇവിടം അറിയപ്പെട്ടിരുന്നത്. ജനക്കൂട്ടത്തിന്റെ തിരക്കില് നിന്നും ഏറെ മാറി സ്ഥിതി ചെയ്യുന്ന സില്‍വാസ്സ പ്രകൃതിയെ അടുത്തറിയണമെന്നാഗ്രഹിക്കുന്നവര്‍ക്ക് ഏറെ പ്രിയപ്പെട്ട സ്ഥലമാണ്. വായിക്കാം\nPhoto Courtesy: Sharada Prasad CS from Berkeley, India\n12. ദാമന്, 175 കി മീ\nവ്യത്യസ്ത സംസ്കാരങ്ങളുടെ സംഗമ ഭൂമിയായ ദാമന്റെ ഏറ്റവും വലിയ ആകര്‍ഷണം ശാന്തവും മനോഹരവുമായ 12.5 കിലോമീറ്റര് നീളം വരുന്ന കടല്‍തീരമാണ്. അറബിക്കടലിന്റെ മടിത്തട്ടില് മനസും ശരീരവും ഇറക്കിവെക്കാന് ആഗ്രഹിക്കുന്നവര്‍ക്ക് നല്ലൊരു ചോയിസ് ആണ് ദാമന്. വായിക്കാം\n13. നാസിക്ക്, 180 കി മീ\nമഹാരാഷ്ട്രയിലെ മനോഹരമായ ഒരു നഗരമാണ് നാസിക്. ഇന്ത്യയുടെ വൈന് ക്യാപിറ്റല് എന്നറിയപ്പെടുന്ന നാസിക്കിലാണ് രാജ്യത്ത് ഏറ്റവും കൂടുതല് മുന്തിരി ഉത്പാദിപ്പിക്കുന്നത്. മുംബൈയില് നിന്നും ഏതാണ്ട് 180 കിലോമീറ്റര് അകലത്തിലാണ് നാസിക്. വായിക്കാം\nPhoto Courtesy: Gauravghosh24\n14. ഹരിഹരേശ്വര്, 191 കി മീ\nമഹാരാഷ്ട്രയിലെ റൈഗാഡ് ജില്ലയിലെ ശാന്തമായ ഒരു കൊച്ചു നഗരമാണ് ഹരിഹരേശ്വര്. നാലുഭാഗത്തും കുന്നികളാല് ചുറ്റപ്പെട്ടുകിടക്കുന്നു ഈ നഗരം. ബ്രഹ്മഗിരി, പുഷ്പഗിരി, ഹര്‍ഷിനാഞ്ചല്, ഹരിഹര് എന്നിവയാണ് ഹരിഹരേശ്വറിന് ചുറ്റമുള്ള നാല് കുന്നുകള്. വായിക്കാം\nPhoto Courtesy: rovingI\n15. ഖണ്ടാ‌ല, 208 കി മീ\nപ്രകൃതിസ്നേഹികളെയും സാഹസികരേയും ഒരുപോലെ വരവേല്‍ക്കുന്ന ഖണ്ടാല സഹ്യാദ്രി നിരകള്‍ക്കു പടിഞ്ഞാറായി സമുദ്രനിരപ്പില് നിന്നും ഏതാണ്ട് 625 മീറ്റര് ഉയരെ സ്ഥിതി ചെയ്യുന്നു. ഇതിനു കുറച്ചകലെയായിത്തന്നെ കര്‍ജത്,ലോനവാല തുടങ്ങി മറ്റു ഹില് സ്റ്റേഷനുകളുമുണ്ട്. Read More\nRead more about: mumbai, weekend getaways, യാത്ര, സഞ്ചാ‌രം, സഞ്ചാരി


ടാറിങ് കാലാവധി കഴിഞ്ഞിട്ട് രണ്ടര വര്‍ഷം; ദേശീയപാത തകര്‍ന്നു തുടങ്ങി • Suprabhaatham\nടാറിങ് കാലാവധി കഴിഞ്ഞിട്ട് രണ്ടര വര്‍ഷം; ദേശീയപാത തകര്‍ന്നു തുടങ്ങി\nAugust 23, 2016 | 4:35 am IST\nകയ്പമംഗലം: മൂന്നര വര്‍ഷം മുന്‍പ് കോടികള് ചെലവഴിച്ച് കൊട്ടിഘോഷിച്ചു ടാറിങ് നടത്തിയ ദേശീയപാത 17 തകര്‍ന്നു തുടങ്ങി. പലയിടത്തും കുഴികള് രൂപപ്പെട്ട റോഡ് പൂര്‍ണ തകര്‍ച്ചയിലേക്ക് നീങ്ങുകയാണ്. ചേറ്റുവ മുതല് കോട്ടപ്പുറം വരെയുള്ള ഭാഗത്തെ ടാറിങിന് അന്ന് ഒന്‍പത് കോടി രൂപയാണ് ചെലവഴിച്ചത്.\nവാഹനപ്പെരുപ്പത്തിനുസരിച്ച് അഞ്ചു വര്‍ഷത്തെയെങ്കിലും ഗ്യാരണ്ടി ലഭിക്കും വിധം ഉറച്ച രീതിയില് (ബിട്മിനസ് കോണ്‍ക്രീറ്റ്) ചെയ്യാനായി 20.8 കോടിയുടെ പദ്ധതിയാണ് ഉദ്യോഗസ്ഥര് ദേശീയപാത അധികൃതര്‍ക്ക് സമര്‍പ്പിച്ചതെങ്കിലും താല്‍ക്കാലിക രീതിയില് (സെമി ടെന്‍സ് ബിട്മിനസ് കോണ്‍ക്രീറ്റ്) ചെയ്യാനുള്ള അനുമതി മാത്രമാണ് ലഭിച്ചത്. ആറുവരി ദേശീയപാത ഉടന് വരുമെന്ന കണക്കു കൂട്ടലിലാണ് അധികൃതര് ഈ അനുമതി നല്‍കിയത്.\nഅതുകൊണ്ടു തന്നെ അവസാനമായി നടന്ന ടാറിങിന് ഒരു വര്‍ഷത്തെ ഗ്യാരണ്ടി മാത്രമാണ് ഉണ്ടായിരുന്നത്. ഈ കാലാവധി കഴിഞ്ഞ് രണ്ടര വര്‍ഷമായിട്ടും പുതിയ ഒരു പദ്ധതിയും ദേശീയപാതക്കായി അധികൃതര് തയാറാക്കിയിട്ടില്ല. ഇക്കുറി മഴ ശക്തമല്ലാത്തതു കാരണമാണ് റോഡ് ഇത്രയെങ്കിലും നന്നായി നില്‍ക്കുന്നത്. അല്ലാത്ത പക്ഷം ഈ മഴക്കാലത്തെ പോലും അതിജീവിക്കാന് കഴിയാതെ റോഡ് അമ്പേ തകര്‍ന്നു പോയേനെ എന്ന് ഉദ്യോഗസ്ഥര് പറയുന്നു. അതേസമയം പൊതുമരാമത്ത് വകുപ്പിനു കീഴില് റോഡ് അറ്റകുറ്റപ്പണിക്കായുള്ള നടപടികള് ആരംഭിച്ചതായി അറിയുന്നു.


ക്രൈസ്തവവിശ്വാസം തെറ്റ്; അഫ്ഗാന് അഭയാര്‍ത്ഥി ദേവാലയത്തിലെ ക്രൂശിതരൂപം തകര്‍ത്തു : Marian Pathram\nബര്‍ലിന്: ക്രൈസ്തവവിശ്വാസം തെറ്റാണെന്നാണ് താന് വിശ്വസിക്കുന്നതെന്നും അതുകൊണ്ട് ക്രിസ്തുരൂപം തകര്‍ത്തുവെന്നും അഫ്ഗാന് അഭയാര്‍ത്ഥി. ജര്‍മ്മനിയിലെ തുരിഞ്ജിയ സംസ്ഥാനത്തെ നോര്‍ദ്ഹൗസന് പട്ടണത്തിലെ സെന്റ് മേരീസ് പ്രൊട്ടസ്റ്റന്റ് ദേവാലയത്തിലെ ക്രൂശിതരൂപം തകര്‍ത്തതിന് പിടിയിലായ അഫ്ഗാന് അഭയാര്‍ത്ഥിയുടെ കുറ്റസമ്മതമാണ് ഇത്. ഇസ്ലാം മതവിശ്വാസിയായ 25 കാരനാണ് പിടിയിലായത്.\nആറു വര്‍ഷം മുമ്പാണ് ഇയാള് അഫ്ഗാനിസ്ഥാനില് നിന്ന് അഭയാര്‍ത്ഥിയായി ജര്‍മ്മനിയില് എത്തിയത്. പള്ളിയില് സ്ഥാപിച്ചിരുന്ന ക്രൂശിതരൂപം അക്രമി വലിച്ചുതാഴെയിടുകയും ബെഞ്ചുകളും ജനാലകളും തകര്‍ക്കുകയും ചെയ്തു. ശബ്ദം കേട്ട് പള്ളിയിലെത്തിയ വിശ്വാസികളും വികാരിയും കൂടി അക്രമിയെ പിടികൂടി പോലീസില് ഏല്പിക്കുകയായിരുന്നു.\nഅക്രമി തകര്‍ത്ത ക്രൂശിതരൂപം നൂറ്റാണ്ടുകള് പഴക്കമുള്ളതും ഏറെ കലാമൂല്യം കല്പിക്കപ്പെടുന്നതുമായ ഒരു ദാരുശില്പമാണ്.\nഡെന്‍വര് ദേവാലയാക്രമണം; പ്രതിയെ തിരിച്ചറിഞ്ഞു


18,257 പേര്‍ക്ക് കൊവിഡ് ; 4565 പേര്‍ക്ക് രോഗമുക്തി ; ടെസ്റ്റ് പോസിറ്റിവിറ്റി 16.77% – Jaihind TV\n18,257 പേര്‍ക്ക് കൊവിഡ് ; 4565 പേര്‍ക്ക് രോഗമുക്തി ; ടെസ്റ്റ് പോസിറ്റിവിറ്റി 16.77%\nഇന്ന് 10 പുതിയ ഹോട്ട് സ്‌പോട്ടുകളാണുള്ളത്.2പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. നിലവില് ആകെ 460 ഹോട്ട് സ്‌പോട്ടുകളാണുള്ളത്


നിവിൻ പോളിക്ക് പിറന്നാൾ സമ്മാനമായി മിഖായേൽ ടീസർ\nഒരു ആക്ഷൻ ത്രില്ലർ ചിത്രമാണ് മിഖായേൽ\nനിവിൻ പോളിക്ക് പിറന്നാൾ സമ്മാനമായി ഹനീഫ് അഥേനിയുടെ മിഖായേൽ ടീസർ. ഗ്രേറ്റ് ഫാദർ എന്ന ചിത്രത്തിന് ശേഷം ഹനീഫ് സംവിധാനം ചെയ്യുന്ന ചിത്രമാണ് മിഖായേൽ. ഒരു ആക്ഷൻ ത്രില്ലർ ചിത്രമാണ് മിഖായേൽ. മമ്മുട്ടി എന്ന നടന്റെ കരിയറിലെ ഏറ്റവും വലിയ ഹിറ്റുകളായ ഗ്രേറ്റ് ഫാദർ സംവിധാനം ചെയ്യുകയും, അബ്രഹാമിന്റെ സന്തതികൾക്ക് തൂലിക ചലിപ്പിക്കുകയും ചെയ്ത ആൾ ആണ് ഹനീഫ്. അതുകൊണ്ട് തന്നെ ചിത്രത്തിൽ എല്ലാവര്ക്കും വലിയ പ്രതീക്ഷ ആണ്.\nആന്റോ ജോസഫ് ആണ് ചിത്രം നിർമ്മിക്കുന്നത്. നിവിൻ പോളിക്ക് പിറന്നാൾ സമ്മാനമായി ചിത്രത്തിന്റെ ടീസർ റിലീസ് ചെയ്തത് സാക്ഷാൽ അമ്മുട്ടി ആണ്. പുറത്തിറങ്ങിയ ടീസർ തരംഗമായി കഴിഞ്ഞു. മാസ്സ് ഗെറ്റ് അപ്പിൽ ആണ് നിവിൻ എത്തുന്നത്.


Samsung Galaxy M21: സാംസങ് ഗാലക്‌സി എം 21 മാർച്ച് 18 ന് ലോഞ്ച് ചെയ്യും: അറിയേണ്ടതെല്ലാം | Samsung Galaxy M21 Confirmed Launch On March 21: Details - Malayalam Gizbot\n| Published: Sunday, March 15, 2020, 15:00 [IST]\nദക്ഷിണ കൊറിയൻ സ്മാർട്ട്‌ഫോൺ നിർമാതാക്കളായ സാംസങ് അടുത്ത ഗാലക്‌സി എം സ്മാർട്ട്‌ഫോണായ ഗാലക്‌സി എം 21 ഉടൻ പുറത്തിറക്കാൻ പോകുന്നു. 2020 മാർച്ച് 16 ന് ഫോൺ ലോഞ്ച് ചെയ്യാനാണ് കമ്പനി ആദ്യം പദ്ധതിയിട്ടിരുന്നത്. എന്നാൽ, വിക്ഷേപണ തീയതി 2020 മാർച്ച് 18 ലേക്ക് മാറ്റി. സ്മാർട്ട്‌ഫോണിൽ ഒരു ട്രിപ്പിൾ ക്യാമറ സജ്ജീകരണം വരൂന്നു. പിൻ ക്യാമറ സജ്ജീകരണത്തിൽ 48 മെഗാപിക്സൽ പ്രൈമറി ക്യാമറ ഉണ്ടായിരിക്കുമെന്ന് സാംസങ് വെളിപ്പെടുത്തി.\nകൂടാതെ, സെൽഫികൾക്കായി മുൻവശത്ത് 20 മെഗാപിക്സൽ ക്യാമറയും സ്മാർട്ട്‌ഫോണിൽ ഉണ്ടാകും. സ്മാർട്ട്‌ഫോൺ സാംസങ് ഗാലക്‌സി എം 20 യുടെ ആത്മീയ പിൻഗാമിയാകാൻ സാധ്യതയുണ്ട്. ഗാലക്സി എം 21 ബജറ്റ് വിഭാഗത്തിൽ മത്സരിക്കാൻ സാധ്യതയുണ്ട്. ട്രിപ്പിൾ റിയർ ക്യാമറ സജ്ജീകരണത്തിനൊപ്പം എൽഇഡി ഫ്ലാഷും ഉണ്ടാകും. 48 മെഗാപിക്സൽ പ്രൈമറി സെൻസറാണ് സാംസങ് ഫോണിലുള്ളതെന്ന് ആമസോൺ ഇന്ത്യ വെളിപ്പെടുത്തി.\nക്യാമറ സെൻസറിന്റെ ബാക്കി വിശദാംശങ്ങൾ നിലവിൽ ലഭ്യമല്ല. സുരക്ഷാ ആവശ്യങ്ങൾക്കായി പിന്നിൽ ഫിംഗർപ്രിന്റ് സെൻസറും ഉണ്ട്. ഫെയ്‌സ് അൺലോക്ക് സവിശേഷതയ്‌ക്കും സാംസങ് ഗാലക്‌സി എം 31 പിന്തുണ നൽകും. മുൻവശത്ത്, പഞ്ച്-ഹോൾ കട്ട്ഔട്ട് ഇല്ല, വാട്ടർ ഡ്രോപ്പ്-സ്റ്റൈൽ നോച്ച്ഡ് ഡിസ്പ്ലേ ഡിസൈൻ ഉപയോഗിച്ച് ഇത് ഇപ്പോഴും അവതരിപ്പിക്കും. ഫ്രണ്ട് നോച്ചിൽ സെൽഫികൾക്കായി 20 മെഗാപിക്സൽ ക്യാമറ സ്ഥാപിക്കും.\nമറ്റ് ബജറ്റ്, മിഡ് റേഞ്ച് സാംസങ് ഫോണുകൾക്ക് സമാനമായി സാംസങ് ഗാലക്സി എം 31 ഒരു സൂപ്പർ അമോലെഡ് ഡിസ്പ്ലേ വാഗ്ദാനം ചെയ്യുമെന്നും ആമസോൺ ഇന്ത്യയുടെ വെബ്‌സൈറ്റ് വെളിപ്പെടുത്തി. അടിസ്ഥാന മോഡൽ4ജിബി റാമും 64 ജിബി സ്റ്റോറേജും ആയിരിക്കുമെന്ന് മുൻ റിപ്പോർട്ടുകൾ സൂചിപ്പിക്കുന്നു. രണ്ടാമത്തെ മോഡലിൽ6ജിബി റാമും 128 ജിബി സ്റ്റോറേജും ഉണ്ടാകും. റിപ്പോർട്ട് അനുസരിച്ച് ഗാലക്സി എം 21, മിഡ് റേഞ്ച് സ്മാർട്ട്‌ഫോൺ സെഗ്‌മെന്റിലേക്കുള്ള ബജറ്റിൽ സാംസങ്ങിന്റെ വിപണി വിഹിതത്തെ സഹായിക്കും.\nഇത് ആമസോൺ ഇന്ത്യ വെബ്സൈറ്റ് വഴി വാങ്ങാൻ ലഭ്യമാണ്. രാജ്യത്തൊട്ടാകെയുള്ള തിരഞ്ഞെടുത്ത റീട്ടെയിൽ സ്റ്റോറുകൾ വഴി സാംസങ് ഗാലക്സി എം 21 ഓൺലൈനിലും ഓഫ്‌ലൈനിലും അവതരിപ്പിക്കാൻ സാധ്യതയുണ്ട്. നേരത്തെ സൂചിപ്പിച്ചതുപോലെ യുവ ഉപഭോക്താക്കളെ ലക്ഷ്യം വച്ചുള്ള ഗാലക്സി എം സീരീസ്. 2020 ഫെബ്രുവരി 25 ന് ശേഷം ഇന്ത്യയിൽ വിപണിയിലെത്തുന്ന രണ്ടാമത്തെ ഗാലക്‌സി എം സ്മാർട്ട്‌ഫോണാണ് ഗാലക്‌സി എം 21. തിരിഞ്ഞുനോക്കുമ്പോൾ കമ്പനി സാംസങ് ഗാലക്‌സി എം 31 ന് വെറും 15,999 രൂപയാണ് വില വരുന്നത്.\nസ്മാർട്ട്‌ഫോണുകൾക്കും മറ്റ് ആക്‌സസറികൾക്കും ഓഫറുകളുമായി സാംസങ് ഡെയ്‌സ് സെയിൽ ഇന്നും കൂടി\nബജറ്റ് സ്മാർട്ഫോൺ സാംസങ് ഗാലക്‌സി എഫ് 02 എസ് ഫ്ലിപ്പ്കാർട്ടിൽ ഇപ്പോൾ വിൽപ്പനയ്‌ക്ക്\nവിലക്കുറവിൽ നിങ്ങൾക്ക് ഇപ്പോൾ സാംസങ് ഗാലക്‌സി ഇസഡ് ഫോൾഡ്2സ്വന്തമാക്കാം\nസ്‌നാപ്ഡ്രാഗൺ ചിപ്‌സെറ്റുമായി മാർച്ച് 30 ന് സാംസങ് ഗാലക്‌സി എസ് 20 എഫ്ഇ5ജി അവതരിപ്പിക്കും\nSouth Korean smartphone manufacturer Samsung is soon going to launch its next Galaxy M smartphone, the Galaxy M21. The company originally planned to launch the phone on March 16, 2020. However, the launch date has now been shifted by two days to March 18, 2020.\nStory first published: Sunday, March 15, 2020, 15:00 [IST]


ലാളിത്യത്തിന്റെ ഭംഗി; വ്യത്യസ്ത കാഴ്ചാനുഭവം ഒരുക്കി ഈ വീട്\nരശ്മി അജേഷ് May 07, 2021 01:55 PM IST\nലാളിത്യത്തിനൊപ്പം കാറ്റും വെളിച്ചവും നിറയുന്ന വിശാലമായ ഇടങ്ങൾ ഒരുക്കി\nകണ്ണൂർ പയ്യന്നൂരിലാണ് ബാലൻ വടക്കേടത്തിന്റെയും കുടുംബത്തിന്റെയും പുതിയ വീട്. കാലികശൈലിയുടെ സൗന്ദര്യമികവാണ് ഈ വസതിയിൽ പ്രതിഫലിക്കുന്നത്. വെണ്മയ്ക്ക് ആധാരമാണ് എലിവേഷൻ. പരമ്പരാഗത ഘടകങ്ങളും വാസ്തുവിലൂന്നി ഇവിടെ പ്രാവർത്തികമാക്കി. ആർക്കിടെക്ട് ദമ്പതികൾ വീട് രൂപകൽപന ചെയ്തുവെന്ന പ്രത്യേകതയുമുണ്ട്.\nവീട്ടുകാരുടെ ജീവിതശൈലിയും ചുറ്റുപാടുകളും മനസിലാക്കിയാണ് അവർ വീട് രൂപകൽപന ചെയ്തത്. എലിവേഷനിലെ നേർരേഖകളുടെയും ജ്യാമിതീയ രൂപങ്ങളുടെയും തുടർച്ചയാണ് ഇന്റീരിയറിലും നടപ്പാക്കിയത്.\nസിറ്റൗട്ട്, ഫോയർ, ഫോർമൽ-ഫാമിലി ലിവിങ്, ഡൈനിങ്, കോർട്യാർഡ്, കിച്ചൻ, വർക്കേരിയ, മുകളിലും താഴെയുമായി നാലു കിടപ്പുമുറികൾ, അപ്പർ ലിവിങ്, ലൈബ്രറി, ബാൽക്കണി, ഓപ്പൺ ടെറസ് എന്നിവയാണ് 3500 ചതുരശ്രയടിയിൽ ഉൾക്കൊള്ളിച്ചത്.\nപബ്ലിക്, സെൻട്രൽ, പ്രൈവറ്റ് എന്നിങ്ങനെ മൂന്നു വിഭാഗങ്ങളായി ഇടങ്ങളെ വേർതിരിച്ചു. പബ്ലിക് ഏരിയ തെക്കുവശത്തും ഡൈനിങ്- ഹാൾ എന്നിവ മധ്യത്തിലും, കിച്ചൻ- കിടപ്പുമുറികൾ അടങ്ങുന്ന പ്രൈവറ്റ് ഏരിയ വടക്കുഭാഗത്തും വിന്യസിച്ചു.\nതേക്ക്, മറൈൻ പ്ലൈ, വെനീർ എന്നിവയുടെ പ്രൗഢിയാണ് ഇന്റീരിയറിലെ പ്രധാന ഹൈലൈറ്റ്. ഫാമിലി ലിവിങ്- ഡൈനിങ് ഉൾപ്പെടുന്ന ഹാളിലാണ് സ്‌റ്റെയറിന്റെ സ്ഥാനം. തേക്ക്- മെറ്റൽ- ഗ്ലാസ് കോംബിനേഷനിലാണ് സ്‌റ്റെയർ ഒരുക്കിയത്. സ്‌റ്റെയറിനു അടിയിലായി സ്‌റ്റോറേജ് യൂണിറ്റും കൊടുത്തു. ഡൈനിങ്ങിനോട് ചേർന്ന് ഒരു കോർട്യാർഡും ഭംഗി നിറയ്ക്കുന്നു.\nസ്റ്റെയർ കയറിയെത്തുന്നത് ഒരു പാസേജിലേക്കാണ്. ഇവിടെ നിന്നുമാണ് വിവിധ ഇടങ്ങളിലേക്ക് തിരിയുന്നത്. അപ്പർ ലിവിങ്, ബാൽക്കണി, രണ്ടു കിടപ്പുമുറികൾ എന്നിവയാണ് മുകൾനിലയിൽ.\nസ്റ്റോറേജിന് പ്രാധാന്യം നൽകിയാണ് കിച്ചൻ ഡിസൈൻ. യൂട്ടിലിറ്റി ഏരിയ, ലോൺട്രി സ്‌പേസ് എന്നിവയുമായി കണക്ട് ചെയ്താണ് കിച്ചന്റെ സ്ഥാനം.\nഇങ്ങനെ ലാളിത്യത്തിനൊപ്പം കാറ്റും വെളിച്ചവും നിറയുന്ന വിശാലമായ ഇടങ്ങൾ ഒരുക്കിയതാണ് ഈ വീടിനെ ഒരു കാഴ്ചാനുഭവമാക്കി മാറ്റുന്നത്.\nLocation- Payyannur, Kannur\nOwner- Balan Vadakedath\nArchitects- Dedeev Vijayan, Ramya Dedeev\nEnglish summary- Kerala House Plan; Veedu Magazine


‘മുസ്ലീങ്ങള്‍ക്ക് ഇവിടെ ജീവിക്കണ്ടേ? ആഘോഷിക്കണ്ടേ?’; താന് പങ്കെടുത്ത പരിപാടി ഐഎസ് ഭീകര പ്രകടനമാക്കിയ ജനം ടിവിയ്‌ക്കെതിരെ സലിം കുമാര് - The Newsrupt\nPosted 29 Dec 2018 at 4:17 PM\n‘അത് ഒരു വെല്‍കം തീമാണെന്ന് പറഞ്ഞിട്ടാണ് അവര് ചെയ്തത്. സാധാരണ കോളെജ് പിളേളരുടെ ഒരു ആഹ്ലാദം. ജനം ടിവി എന്തുകൊണ്ടാണ് ഇങ്ങനെ ചെയ്യുന്നത്?’\nതിരുവനന്തപുരം വര്‍ക്കല സി എച്ച് മുഹമ്മദ് കോയ മെമ്മോറിയല് കോളെജില് താന് കൂടി പങ്കെടുത്ത പരിപാടി ഐഎസ് ഭീകരവാദികളുടെ പ്രകടനമാക്കിയ ജനം ടിവി വാര്‍ത്തയ്‌ക്കെതിരെ നടന് സലിം കുമാര്. മാര്‍ച്ച് മാസത്തില് താന് പങ്കെടുത്ത പരിപാടിയില് കറുപ്പ് വേഷമിട്ട് വിദ്യാര്‍ത്ഥികള് ആഘോഷിച്ചത് ഒരു തീമിന്റെ പുറത്ത് മാത്രമാണെന്ന് സലിം കുമാര് ന്യൂസ്‌റപ്റ്റിനോട് പറഞ്ഞു. സാധാരണ കോളെജ് വിദ്യാര്‍ത്ഥികളുടെ ഒരു ആഹ്ലാദപ്രകടനം മാത്രമായിരുന്നു അത്. അവര് നിരപരാധികളാണ്. ജനം ടിവി എന്തുകൊണ്ടാണ് ഇങ്ങനെയൊക്കെ വാര്‍ത്തകള് കൊടുക്കുന്നതെന്നും മുസ്ലീങ്ങള്‍ക്ക് ഈ നാട്ടില് ജീവിക്കണ്ടേയെന്നും ദേശീയ അവാര്‍ഡ് ജേതാവ് ചോദിച്ചു.\nഅവര് സിഐഡി മൂസയിലെ എന്റെ കഥാപാത്രത്തിന്റെ ആ ഒരു തീമിന്റെ പുറത്ത് വെല്‍കം തീമായി, എന്നെ സ്വീകരിക്കാന് വേണ്ടി ചെയ്തതാണ് അത്. നിരപരാധികളാണ് അവര്. ജനം ടിവി എന്തുകൊണ്ടാണ് ഇങ്ങനെ ചെയ്യുന്നത്? മുസ്ലീം മാനേജ്‌മെന്റ് ആയതുകൊണ്ടാണോ? മുസ്ലീങ്ങള്‍ക്ക് ഇവിടെ ജീവിക്കണ്ടേ? അവര്‍ക്ക് ആഘോഷങ്ങള് നടത്തണ്ടേ?\n“വര്‍ക്കല കോളേജില് കറുത്ത ഷര്‍ട്ടിട്ട് വന്നതല്ലേ. പാവപ്പെട്ട പിള്ളേരാണ് അവര്. അയ്യയ്യോ..അവര് ഒരേ പോലത്തെ ഡ്രസ് ഇട്ടിട്ട് അവര് തപ്പടിച്ച് എന്നെ ആനയിച്ചുകൊണ്ടുപോയി സ്‌റ്റേജില് കയറ്റി. ഏകദേശം ഒരു നൂറ് മീറ്റര് ദൂരത്ത് നിന്ന് തന്നെ അവര് പ്രകടനം തുടങ്ങി. നല്ല സ്‌നേഹമുള്ള പിള്ളേരാണ് അവര്. വേറെ മുദ്രാവാക്യം വിളിക്കുകയോ, അങ്ങനെ ഒന്നും ചെയ്തില്ല പാവങ്ങള്. ആരായാലാം അങ്ങനെയൊക്കെ വാര്‍ത്ത കൊടുക്കുന്നത് കഷ്ടമാണ്. അവര് സിഐഡി മൂസയിലെ എന്റെ കഥാപാത്രത്തിന്റെ ആ ഒരു തീമിന്റെ പുറത്ത് എന്നെ സ്വീകരിക്കാന് വേണ്ടി ചെയ്തതാണ് അത്. നിരപരാധികളാണ് അവര്. ആളുകള് ഇങ്ങനെയൊക്കെ എഴുതിവിട്ടാല് എന്താ ചെയ്യുക? നല്ല രീതിയില് കോളെജ് നടത്തുന്ന ഡീസന്റ് ആള്‍ക്കാരാണ് അവര് (സിഎച്ച്എംഎം കോളെജ് മാനേജ്‌മെന്റ്). എന്തുകൊണ്ടാണ് ഇങ്ങനെയൊക്കെ വാര്‍ത്ത കൊടുക്കുന്നതിന്റെ ഉദ്ദേശമെന്ന് അറിയില്ല. ഫൈനല് ഇയേഴ്‌സ് എല്ലാവരും കറുപ്പിട്ടാണ് വരുന്നതെന്നും എന്നോട് അങ്ങനെ വരണമെന്നും പറഞ്ഞു. അവര് ആവശ്യപ്പെട്ട പോലെ കറുത്ത ജുബ്ബയിട്ടാണ് ഞാനും പോയത്. അത് ഒരു തീമാണെന്ന് പറഞ്ഞിട്ടാണ് അവര് ചെയ്തത്. സാധാരണ കോളെജ് പിളേളരുടെ ഒരു ആഹ്ലാദം. രണ്ട് മൂന്ന് ദിവസമായി നടക്കുന്ന പരിപാടിയുടെ ഭാഗമായിട്ടായിരുന്നു. അഞ്ചെട്ട് മാസങ്ങള് മുമ്പാണ്. അവരുടെ വെല്‍കം തീം ആണെന്നാണ് പറഞ്ഞത്. അല്ലാതെ വേറൊന്നും ഇല്ല. ആരായാലും അങ്ങനെ വാര്‍ത്ത കൊടുക്കുന്നത് ശരിയല്ല. ഞാന് സ്റ്റേജില് കയറി പ്രസംഗിച്ചു. പ്രസംഗപരിപാടികള് തുടങ്ങി. ജനം ടിവി എന്തുകൊണ്ടാണ് ഇങ്ങനെ ചെയ്യുന്നത്? മുസ്ലീം മാനേജ്‌മെന്റ് ആയതുകൊണ്ടാണോ? മുസ്ലീങ്ങള്‍ക്ക് ജീവിക്കണ്ടേ ഇവിടെ? അവര്‍ക്ക് ആഘോഷങ്ങള് നടത്തണ്ടേ?”\nതിരുവനന്തപുരം വര്‍ക്കല സി എച്ച് മുഹമ്മദ് കോയ മെമ്മോറിയല് കോളെജില് ഐഎസ്-അല്‍ഖ്വെയിദ ഭീകരവാദികള് പിടിമുറുക്കുകയാണെന്നായിരുന്നു ജനം ടിവി 'ബിഗ്ബ്രേക്കിങ് ന്യൂസ്'. കോളേജില് മാര്‍ച്ച് 14ന് നടന്ന ആന്വല് ഡേ ആഘോഷമാണ് ജനം ടിവി ഐഎസ്-അല്‍ഖ്വെയിദ പ്രകടനമാക്കി വാര്‍ത്തയാക്കിയത്. ആഘോഷപരിപാടിയുമായി ബന്ധപ്പെട്ട ഒരു വീഡിയോ ക്ലിപ്പ് തെറ്റിദ്ധാരണ പരത്താന് ഉപയോഗിക്കുകയായിരുന്നെന്ന് കോളെജ് അധികൃതര് വ്യക്തമാക്കി. ആഘോഷത്തെക്കുറിച്ച് അന്വേഷിച്ച് യാഥാര്‍ത്ഥ്യമറിയാതെയാണ് ജനം ടിവി വാര്‍ത്ത നല്‍കിയതെന്നും കോളെജ് അധികൃതര് ചൂണ്ടിക്കാട്ടി. മാസങ്ങള്‍ക്ക് മുമ്പ് വിദ്യാര്‍ത്ഥികള് തന്നെ സമൂഹമാധ്യമങ്ങളിലൂടെ പങ്കുവെച്ചിരുന്ന ദൃശ്യങ്ങളാണ് ജനം ടിവി വാര്‍ത്തയ്ക്ക് ഉപയോഗിച്ചത്.\nSangh ParivarIslamophobiaJanam TVSangh Parivar Fake CampaignCHMM College VarkalaSalim Kumar


താമസ രേഖ പുതുക്കുന്നതിനെച്ചൊല്ലി തര്‍ക്കം; സ്‍പോണ്‍സറെ കുത്തിക്കൊന്ന പ്രവാസി അറസ്റ്റില് | expatriate stabbed sponsor to death afteradispute over renewing his documents\nതാമസ രേഖ പുതുക്കുന്നതിനെച്ചൊല്ലി തര്‍ക്കം; സ്‍പോണ്‍സറെ കുത്തിക്കൊന്ന പ്രവാസി അറസ്റ്റില്\nKuwait City, First Published Jan 2, 2021, 10:12 PM IST\nകൊലപാതകത്തിന് ശേഷം ഒരു സുഹൃത്തിന്റെ താമസ സ്ഥലത്ത് ഒളിവില് കഴിയുന്നതിനിടെയാണ് പൊലീസ് പ്രതിയെ അറസ്റ്റ് ചെയ്‍തത്.\nകുവൈത്ത് സിറ്റി: സ്‍പോണ്‍സറെ കുത്തിക്കൊന്ന കേസില് പ്രവാസിയെ കുവൈത്ത് ഉദ്യോഗസ്ഥര് അറസ്റ്റ് ചെയ്‍തു. റസിഡന്‍സി പെര്‍മിറ്റ് പുതുക്കുന്നതിനെച്ചൊല്ലിയുള്ള തര്‍ക്കമാണ് കൊലപാതകത്തില് കലാശിച്ചതെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു.\nകൊല്ലപ്പെട്ട 51 വയസുകാരന്റെ ശരീരത്തില് പലയിടങ്ങളിലായി ഏഴ് മുറിവുകളുണ്ടായിരുന്നെന്ന് ഫൊറന്‍സിക് പരിശോധനാഫലം വ്യക്തമാക്കുന്നു. കൊലപാതകത്തിന് ശേഷം ഒരു സുഹൃത്തിന്റെ താമസ സ്ഥലത്ത് ഒളിവില് കഴിയുന്നതിനിടെയാണ് പൊലീസ് പ്രതിയെ അറസ്റ്റ് ചെയ്‍തത്. ചോദ്യം ചെയ്യലില് പ്രതി കുറ്റം സമ്മതിച്ചു. തര്‍ക്കത്തിനിടെ നിരവധി തവണ കുത്തിയതായും അതിന് ശേഷം സ്ഥലത്തുനിന്ന് രക്ഷപ്പെട്ടതായുമാണ് ഇയാള് പൊലീസ് ഉദ്യോഗസ്ഥരോട് പറഞ്ഞത്. കൊലപാതകത്തിന് ഉപയോഗിച്ച കത്തിയും അന്വേഷണ സംഘം കണ്ടെടുത്തു.\nExpat stabbed sponsor\nപ്രവാസി സ്പോണ്‍സറെ കുത്തി


44 വര്‍ഷത്തെ സംഗീത ജീവിത യാത്രയുമായി ‘ഇസൈ രാജാങ്കം’ വരുന്നു ഷാര്‍ജയിലേക്ക് ; ഹൃദയത്തില് നിന്നുള്ള സംഗീതം നിലനില്‍ക്കുമെന്ന് മാസ്‌ട്രോ ഇളയരാജ – Jaihind TV\n44 വര്‍ഷത്തെ സംഗീത ജീവിത യാത്രയുമായി ‘ഇസൈ രാജാങ്കം’ വരുന്നു ഷാര്‍ജയിലേക്ക് ; ഹൃദയത്തില് നിന്നുള്ള സംഗീതം നിലനില്‍ക്കുമെന്ന് മാസ്‌ട്രോ ഇളയരാജ\nദുബായ് : ഹൃദയത്തില് നിന്നുള്ള സംഗീതം എക്കാലത്തും നിലനില്‍ക്കുമെന്ന് പ്രമുഖ സംഗീത സംവിധായകന് ഇളയരാജ പറഞ്ഞു. പഴയ സംഗീതം എന്നോ, പുതുതലമുറയിലെ സംഗീതം എന്നോ പറഞ്ഞ് സംഗീതത്തെ പാരാമീറ്റര് വെച്ച് അളക്കാന് സാധ്യമല്ലെന്നും മാസ്‌ട്രോ ഇളയരാജ വ്യക്തമാക്കി. ദുബായില് വാര്‍ത്താസമ്മേളനത്തില് സംസാരിക്കുകയായിരുന്നു അദേഹം.\nമനുഷ്യരുടെ മാനസിക അവസ്ഥയെ സ്വാധീനിക്കുന്നതാണ് നല്ല സംഗീതം. അത് അതിന്‍റേതായ രീതിയില് തന്നെ സംഭവിക്കുന്നതാണ്. നിരവധി യുവ സംഗീത സംവിധായകര് ഈ മേഖലയിലേക്ക് കടന്ന് വരുന്നതിനെ കുറിച്ചുള്ള, മാധ്യമ പ്രവര്‍ത്തകന്റെ ചോദ്യത്തോടും വളരെ രസകരമായി ഇളയരാജ പ്രതികരിച്ചു. ”എന്നെ കൊണ്ട് അങ്ങിനെ ചിന്തിപ്പിക്കാന് നിങ്ങള് ശ്രമിക്കരുത്. കഴിവുള്ള പുതുതലമുറ സംഗീത മേഖലയിലേക്ക് കടന്ന് വരണം. അതിനോട് വലിയ സന്തോഷം മാത്രമേയുള്ളൂ”. എന്നാല്, മലയാളത്തില് ഇനി അങ്ങയുടെ സംഗീത സംവിധാനത്തിലുള്ള പുതിയ പാട്ട് പ്രതീക്ഷിക്കാമോ എന്ന ചോദ്യത്തോടും ”അത് സംഭവിച്ചേയ്ക്കാമെന്നും, എന്നാല് അതേ കുറിച്ച് ചിന്തിക്കാറില്ലെന്നും അദേഹം മറുപടി പറഞ്ഞു”.\nമാര്‍ച്ച് 27 ന് ഷാര്‍ജ ക്രിക്കറ്റ് സ്റ്റേഡിയത്തില് നടക്കുന്ന ‘ഇസൈ രാജാങ്കം’ എന്ന മെഗാ സംഗീത പരിപാടിയുടെ ഭാഗമായാണ് ദുബായില് വാര്‍ത്താസമ്മേളനം നടത്തിയത്. എസ് പി ബാലസുബ്രമണ്യം, മനോ, ഉഷാ ഉതുപ്പ് ഉള്‍പ്പടെയുള്ള വന് ഗായകനിര പങ്കെടുക്കുന്ന 44 വര്‍ഷത്തെ സംഗീത യാത്രയാണ് , സ്റ്റേജ് ഷോയായി ഒരുക്കുന്നതെന്നും സംഘാടകര് അറിയിച്ചു. നടന് മോഹന്‍ലാല് മുഖ്യാതിഥിയായി സംബന്ധിക്കും. രമേഷ് പി പിള്ള, ശ്രീ റാം എന്നിവരും വാര്‍ത്താസമ്മേളനത്തില് സംബന്ധിച്ചു.


"അവൻ മൈതാനത്തേക്കാൾ ഇൻസ്റ്റാഗ്രാമിൽ ശക്തനാണ്"- ചാമ്പ്യൻസ് ലീഗിലെ മോശം പ്രകടനത്തിന് ബാഴ്‌സലോണ ഫോർവേഡിനെ വിമർശിച്ച് മുൻ ബയേൺ മ്യൂണിച്ച് സ്‌ട്രൈക്കർ - Sportssify\nഈ സീസണിൽ വലിയ പ്രതീക്ഷയോടെ ബാഴ്‌സലോണയിൽ എത്തിയ താരമാണ് ഡച്ച് ഫോർവേഡ് മെംഫിസ് ഡിപേ. എന്നാൽ ഒരിക്കൽ പോലും പ്രതീക്ഷക്കൊത്ത പ്രകടനം പുറത്തെടുക്കാൻ മുൻ മാഞ്ചസ്റ്റർ യുണൈറ്റഡ് താരത്തിനായില്ല. ട്രാൻസ്ഫർ വിൻഡോയിൽ ഒരു ഫ്രീ ഏജന്റായി ഡച്ചുകാരൻ ബ്ലൂഗ്രാനയിൽ ചേർന്നത്.ബാഴ്‌സലോണയിൽ മെംഫിസ് ഡിപേയുടെ ജീവിതത്തിലേക്കുള്ള പറക്കുന്ന തുടക്കം പെട്ടെന്ന് നിലച്ചിരിക്കുകയാണ്. ലാ ലീഗയിൽ തുടക്കത്തിൽ മികച്ച പ്രകടനത്തോടെ ഡച്ച് താരം ഗോളുകൾ നേടിയെങ്കിലും പിന്നീട് ആ ഫോം നിലനിർത്താൻ സാധിച്ചില്ല.അതിനെതിരെ വിമർശനങ്ങൾ ഉയരുകയും ചെയ്തു.\nഇതുവരെ ചാമ്പ്യൻസ് ലീഗിൽ ഒരു ഗോൾ പോലും താരത്തിന് നേടാനായില്ല. ബയേൺ മ്യൂണിക്കിനെതിരെയുള്ള നിർണായക മത്സരത്തിൽ ഒന്നും ചെയ്യാനും സാധിച്ചില്ല. “ബയേണിനെതിരെ, മെംഫിസ് തന്റെ ഡ്യുവലുകളുടെ 27% മാത്രമാണ് നേടിയത്. നിലവിൽ, കളിക്കളത്തേക്കാൾ അദ്ദേഹം ഇൻസ്റ്റാഗ്രാമിൽ ശക്തനാണ്” Depay യുടെ ഫോമിലെ തകർച്ചയെക്കുറിച്ച് സംസാരിക്കുമ്പോൾ, മുൻ ബയേൺ മ്യൂണിക്കിന്റെ സ്‌ട്രൈക്കർ സാന്ദ്രോ വാഗ്നർ DAZN-നോട് പറഞ്ഞു.\nഡിപേയ്ക്ക് തന്റെ തകർച്ചയെക്കുറിച്ച് അറിയാം, സീസണിൽ അവരെ മികച്ച രീതിയിൽ നയിക്കാൻ താൻ പ്രതീക്ഷിക്കുന്നുവെന്നും ഡച്ച് ഫോർവേഡ് പറഞ്ഞു. “സ്കോർ ചെയ്യുമെന്ന് ഞാൻ പ്രതീക്ഷിക്കുന്നു, ഗോളുകൾ സ്കോർ ചെയ്യുമെന്ന് ഞാൻ എന്നിൽ ഉയർന്ന പ്രതീക്ഷ വെച്ചു. എനിക്ക് കൂടുതൽ ഗോളുകൾ നേടേണ്ടതുണ്ട്, ടീമിന് അത് ആവശ്യമാണ്” അദ്ദേഹം പറഞ്ഞു.\nഫുട്ബോൾ ഇതിഹാസം ലയണൽ മെസ്സിയുടെ വിടവുന്ന വിടവ് നികത്താനാണ് ബാഴ്സലോണ മെംഫിസ് ഡിപേയെ കൊണ്ടുവന്നു. എന്നാൽ ഇപ്പോൾ അത് വലിയ ബാധ്യതയായി മാറുകയാണ്. നിലവിലെ ബാഴ്‌സലോണ ശരാശരി കളിക്കാരെ കൊണ്ട് നിറഞ്ഞ ടീമാണ്.ഒരു പരിവർത്തനത്തിലൂടെ കടന്നുപോകുന്ന ഒരു ക്ലബ്ബിനായി കളിക്കുമ്പോൾ, ഓരോ ആഴ്‌ചയിലും മാന്ത്രിക പ്രകടനങ്ങൾ ഡെപേയിൽ നിന്നും പ്രതീക്ഷിക്കുന്നതിൽ അർത്ഥമില്ല. ബാഴ്‌സലോണയിൽ ഈ സീസണിൽ ഡച്ച് സ്‌ട്രൈക്കർ എട്ട് ഗോളുകളും രണ്ട് അസിസ്റ്റുകളും നേടി.\nഈ സീസണിൽ ചാമ്പ്യൻസ് ലീഗിൽ ഗ്രൂപ്പ് ഘട്ടത്തിൽ ബാഴ്‌സലോണ നേടിയത് വെറും രണ്ട് ഗോളുകൾ മാത്രമാണ്. പുതിയ ഹെഡ് കോച്ച് സാവി വന്നതിനു ശേഷം ക്ലബ്ബിൽ തന്റെ കളി വികസിപ്പിക്കാൻ അദ്ദേഹത്തിന് കൂടുതൽ സമയം ആവശ്യമാണ്, ബാഴ്‌സലോണ ഇപ്പോൾ ഒരു സാധാരണ ക്ലബ്ബാണെന്ന യാഥാർത്ഥ്യം അംഗീകരിക്കേണ്ടിവരും.വർഷങ്ങളായുള്ള സാമ്പത്തിക കെടുകാര്യസ്ഥതയും മോശം റിക്രൂട്ട്‌മെന്റുമാണ് ക്ലബ്ബിനെ ഈ ഘട്ടത്തിലേക്ക് നയിച്ചത്. ഗോളുകൾ ഒരു ഡച്ചുകാരൻ മാസങ്ങൾക്കുള്ളിൽ ഇത് ശരിയാക്കുമെന്ന് കരുതുന്നത് വിഡ്ഢിത്തമാണ്.


ചെന്നൈ ഐഐടിയില് മലയാളി വിദ്യാര്‍ത്ഥിനി ആത്മഹത്യ ചെയ്ത സംഭവം; സിബിഐ അന്വേഷണം വേണമെന്ന് കേന്ദ്രമന്ത്രി - BIGNEWSLIVE | Latest Malayalam News\nചെന്നൈ ഐഐടിയില് മലയാളി വിദ്യാര്‍ത്ഥിനി ആത്മഹത്യ ചെയ്ത സംഭവം; സിബിഐ അന്വേഷണം വേണമെന്ന് കേന്ദ്രമന്ത്രി\nന്യൂഡല്‍ഹി: ചെന്നൈ ഐഐടിയില് മലയാളി വിദ്യാര്‍ത്ഥിനി ആത്മഹത്യ ചെയ്ത സംഭവത്തില് സിബിഐ അന്വേഷണം വേണമെന്ന് കേന്ദ്ര സഹമന്ത്രി. റിപ്പബ്ലിക്കന് പാര്‍ട്ടി പ്രസിഡന്റും കേന്ദ്ര സാമൂഹ്യ നീതി വകുപ്പ് സഹമന്ത്രിയുമായ രാംദാസ് അത്തെവാലെയാണ് സിബിഐ അന്വേഷണം ആവശ്യപ്പെട്ടിരിക്കുന്നത്. തമിഴ്‌നാട് മുഖ്യമന്ത്രി എടപ്പാടി പളനിസ്വാമിയോട് ഇക്കാര്യം ആവശ്യപ്പെടുമെന്നും അദ്ദേഹം പറഞ്ഞു.\nഅതെസമയം കേസില് ആരോപണ വിധേയനായ മദ്രാസ് ഐഐടി അധ്യാപകന് സുദര്‍ശന് പത്മനാഭനെ ക്രൈംബ്രാഞ്ച് ഉടന് ചോദ്യം ചെയ്യുമെന്നാണ് വിവരം. സുദര്‍ശന് പത്മനാഭനോട് ക്യാമ്പസ് വിട്ട് പോകരുതെന്ന് തമിഴ്‌നാട് ക്രൈംബ്രാഞ്ച് നിര്‍ദേശം നല്‍കിയിരിക്കുകയാണ്. ക്യാമ്പസില് പോലീസുകാരെ വിന്യസിച്ചിട്ടുണ്ട്.\nഇതിനിടെ ക്രൈംബ്രാഞ്ച് അഡീഷണല് കമ്മീഷണര് ഈശ്വരമൂര്‍ത്തിയുടെ നേതൃത്വത്തിലുള്ള ഉദ്യോഗസ്ഥര് ഫാത്തിമയുടെ പിതാവിന്റേയും ബന്ധുക്കളുടെയും മൊഴി എടുത്തു.\nTags: fathima latheef murderramdas athewala\n‘ഗോ കൊറോണ, കൊറോണ ഗോ’; മന്ത്രവുമായി തെരുവിൽ കേന്ദ്രമന്ത്രി രാംദാസ് അത്തേവാലയുടെ പ്രഹസന റാലി\nശബരിമല വിധി; സിപിഎം തീരുമാനമെടുത്തു എന്ന വാര്‍ത്തകള് പലതും മാധ്യമങ്ങളുടെ ഭാവന, സ്ത്രീ-പുരുഷ സമത്വം എല്ലാ രംഗത്തുണ്ടാകുമെന്ന് കോടിയേരി ബാലകൃഷ്ണന്\nകെഎസ്ആര്‍ടിസി ബസ് ബൈക്കിലിടിച്ച് ഏഴ് വയസ്സുകാരന് ദാരുണാന്ത്യം


അനാവശ്യ രോമവളർച്ചയും ലേസർ ചികിത്സയും - Almeka Medical Centre\nഅമിത രോമവളർച്ച ഇന്ന് പല പെണ്‍കുട്ടികളുടെയും, സ്ത്രീകളുടേയും പ്രധാനപെട്ട ഒരു സൗന്ദര്യ പ്രശ്നമാണ്. യാതൊരുവിധ ആരോഗ്യ പ്രശ്നങ്ങൾ ഉണ്ടാക്കുകയില്ലെങ്കിലും സൗന്ദര്യ പരമായ കാരണങ്ങളാൽ സ്ത്രീകൾ അനാവശ്യ രോമങ്ങൾ നീക്കുന്നതിൽ ശ്രദ്ധാലുക്കളാണ്. അമിത രോമ വളര്‍ച്ചയുള്ള പെണ്‍കുട്ടികള് വിവാഹ പ്രായമാകുമ്പോള് അനുഭവിക്കുന്ന മനോ വിഷമം ചെറുതല്ല. സ്ത്രികളിലെ അമിത രോമവളര്‍ച്ച വിവാഹ മോചനത്തിലേക്ക് വരെ എത്തിച്ചിരിക്കുന്ന സംഭവങ്ങള് ഉണ്ട്. സ്ത്രീ ശരീരത്തിലെ ഹോർമോണ് വ്യതിയാനത്തിന്‍റെ ഫലമായും മറ്റു പലകാരണങ്ങൾ കൊണ്ടും അമിത രോമവളർച്ച കണ്ടുവരുന്നു. ഇതിന് ഫലപ്രതമായ ചികിത്സയും നിയന്ത്രണ മാർഗ്ഗങ്ങലും ഇന്ന് നിലവിലുണ്ട്.\nഅനാവശ്യ രോമങ്ങളുടെ റിമൂവൽ നടത്തുന്നതിന് ഏറ്റവും ആധുനികമായ ഒരു രീതിയാണ് ലേസർ ഹെയർ റിമൂവൽ (Laser hair removal). ലേസർ ലൈറ്റ് ചർമത്തിന് കേടുവരുത്താതെ ഹെയറിന്‍റെ റുട്ട് വരെയെത്തി അതിനെ നശിപ്പിക്കുകയും ചെയ്യുന്നതിനാൽ ഏറ്റവും സുരക്ഷിതമായ ഒരു ഹെയർ റിമൂവൽ മാര്‍ഗ്ഗമായി പരിഗണിച്ചു പോരുന്നു. കൂടാതെ ഇത് വളരെ സമയം കുറഞ്ഞ OP procedure ആയി ചെയ്യാൻ പറ്റുന്നതുമായതിനാൽ വിദ്യാർത്ഥികൾക്കും ഉദ്യോഗസ്ഥർക്കും ഒരു പോലെ സൗകര്യ പ്രഥമാണ്. സാധാരണ ഗതിയിൽ6മുതൽ 8 തവണ വരെ ഈ procedure repeat ചെയ്യേണ്ടതായും വരാം. ചില ആളുകൾക്ക് ഈ treatment നു ശേഷം രണ്ടു വർഷത്തിൽ ഒരിക്കൽ വീതമോ ചിലപ്പോൾ വർഷത്തിൽ ഒന്നു വീതാമോ touch up sessions ചെയ്യേണ്ടതായും വരാം. പുതിയതരം ലേസർ ഉപകരണങ്ങളുടെ വരവോടുകൂടി മേൽമീശ നീക്കം ചെയ്യുന്നതിന് (upper lip hair removal) ഏകദേശം 2000 രുപമുതലുള്ള ലേസർ ചികിത്സ ഇന്ന് ലഭ്യമാണ്.\nഇന്ന് പലതരത്തിലുള്ള ലേസർ machines ലഭ്യമാണ്. Nd yag, Diode, IPL തുടങ്ങിയവ ഇവയിൽ ചിലതാണ്. ഇതിൽ Nd yag laser മറ്റുള്ളവയെ അപേക്ഷിച്ച് ചിലവേറിയതാണെങ്കിലും ഇന്ത്യൻ ചർമ്മത്തിന് വളരെ യോജിച്ചതാണ്. ലോകത്തെ തന്നെ ഏറ്റവും മികച്ച Nd yag ലേസർ ഹെയർ റിമൂവൽ മെഷീനാണ് അൽമേകയിലുള്ളത്. പരിചയ സമ്പന്നരായ കോസ്മറ്റിക് ഡർമറ്റോളജിസ്റ്റുമാർ, ടെക്‌നീഷ്യൻസ് എന്നിവരുടെ സേവനം അനായാസമായ ഒരു ഹെയർ റിമൂവൽ അനുഭവം നിങ്ങൾക്ക് ഉറപ്പു നൽകുന്നു.\nകൂടുതല് വിവരങ്ങള്‍ക്കും ബുക്കിംഗിനും ബന്ധപ്പെടൂ:\nCall: 09526204090 WhatsApp: 9847024090\nhair removal treatment laser hair removal clinic laser hair removal treatment\n← Nanofat for hair restoration – The latest in regenerative medicine\nEnter your details to receiveacall back from the Clinic


ഗർഭപാത്രം എടുത്തുനീക്കിയ ഒരു വാക്ക് | Maayaabhandhar | V Jayadev | Manorama Books | Literature | manoramaonline\nവി. ജയദേവ് April 29, 2021 12:36 PM IST\nമംഗലാപുരം സെൻട്രൽ സ്റ്റേഷനിലെ ഷണ്ടിങ് യാർഡിലേക്കു ഗുഡ്സ് ട്രെയിൻ ഓടിച്ചുനിർത്തി പുറത്തിറങ്ങി എസ്തപ്പാൻ ചിറ്റപ്പൻ അസിസ്റ്റന്റ് ഡ്രൈവറോടു പറഞ്ഞു:\n‘ഇനി ഞാൻ ട്രെയിനോടിക്കുന്നില്ല.’\nഅസിസ്റ്റന്റ് ഡ്രൈവർ മുത്തുനായകത്തിന് ഒരെത്തും പിടിയും കിട്ടിയില്ല. എസ്തപ്പാൻ ചിറ്റപ്പന്റെ മനസിലെന്താണെന്ന്. കരിയും ചെളിയും മുഖത്തുനിന്ന് അമർത്തിത്തുടച്ച ശേഷം ചിറ്റപ്പൻ ഒന്നുകൂടിപ്പറഞ്ഞു:\n‘ഞാൻ നാളെ മുതൽ കൈനോട്ടക്കാരനാകാൻ പോകുന്നു.’\nഅതിനു എസ്തപ്പാൻ ചേട്ടനു കൈനോട്ടം അറിയാമായിരുന്നോ? വണ്ടിയോടിക്കാൻ തുടങ്ങിയതു നേരത്തേ അത് അറിഞ്ഞുകൊണ്ടായിരുന്നില്ലല്ലോ. എന്നാൽ എന്റെ കൈ നോക്ക് ആദ്യം. ഏറെക്കാലം കൈനോക്കിയെന്നു തോന്നിപ്പിക്കുന്നതുപോലെ ഗൗരവത്തിൽ മുത്തു നായകത്തിന്റെ കൈത്തലത്തിലേക്കു നോക്കിയപാടെ ചിറ്റപ്പൻ പറഞ്ഞു:\n‘മുത്തു വൈകാതെ പാസഞ്ചറിലേക്കു മാറും. പിന്നെ വെച്ചടിവെച്ചടി കയറ്റമായിരിക്കും. വീടു പുതുക്കിപ്പണിയും. മക്കളെ നല്ല നിലയിൽ പഠിപ്പിക്കും. ബാക്കിയെല്ലാം പിന്നെ.’\nഅതിനു പിറ്റേന്നുമുതലാണു മുത്തുനായകത്തെ കാണാതായത്. പുലർച്ചയ്ക്കുള്ള എഗ്മൂർ ഗുഡ്സിൽ ജോലിക്കു കയറേണ്ടതായിരുന്നു. വെളിച്ചം വീഴും മുമ്പേ ടിഫിനുമായി വീട്ടിൽ നിന്നിറങ്ങിയിരുന്നു. സ്റ്റേഷൻ മാസ്റ്റർ വീട്ടിലേക്ക് ആളെ വിട്ടതിൽപ്പിന്നെയാണ് മുത്തു നായകം ഡ്യൂട്ടിക്കെത്തിയിട്ടില്ലെന്നു കോളനിക്കാർ അറിയുന്നത്. മുത്തുനായകം അപ്രത്യക്ഷനായെന്നു പരാതി കൊടുക്കാൻ പൊലീസ് സ്റ്റേഷനിൽ ചെന്നവർക്കും ആൾത്തിരക്കു കാരണം ഏറെ വൈകിയാണ് മടങ്ങിപ്പോരാനായത്. എന്തുകൊണ്ടോ പൊലീസ് സ്റ്റേഷനിൽ പതിവില്ലാത്ത വണ്ണം ആൾത്തിരക്കായിരുന്നു.\nജോലി തുടരുന്നില്ലെന്നു പ്രഖ്യാപിച്ചതിനാൽ എസ്തപ്പാൻ ചിറ്റപ്പന് ഒന്നും ചെയ്യാനുണ്ടായിരുന്നില്ല. വടക്കോട്ടുള്ള വെസ്റ്റ് കോസ്റ്റ് പോയിക്കഴിഞ്ഞപ്പോഴേ ഉണർന്നെങ്കിലും നേരം പരപരാ വെളുത്തതിനു ശേഷമുള്ള ഷൊർണൂർ ലിങ്ക് പോകുന്നതുവരെ മച്ചിൽ നോക്കിക്കിടക്കുകയായിരുന്നു. താനും കുട്ടികളും പട്ടിണിയായിപ്പോവുമല്ലോ എന്നു പതം പറഞ്ഞു റാഹേലാന്റി മൂക്കു പിഴിഞ്ഞു. വണ്ടിയോടിച്ചു മതിയായിട്ടാണു റാഹേലേ എന്നു പറഞ്ഞിട്ടും പറഞ്ഞതിനെ കൂടുതൽ പരത്തിപ്പറയാൻ ചിറ്റപ്പന് ആവുന്നുണ്ടായിരുന്നില്ല. ആർക്കെങ്കിലും വണ്ടിയോടിച്ചു മതിയാവുമോ എന്ന ആലോചന റാഹേലിന്റെ കരച്ചിലിനെ വല്ലാതെ കണ്ണീരൊഴിച്ചു കുതിർത്തിരുന്നു. ഉച്ചയ്ക്കു മുമ്പേ എസ്തപ്പാൻ ചിറ്റപ്പൻ തീർത്തുപറഞ്ഞു:\n‘ഇനി വണ്ടിയോട്ടമില്ല. ഒരേ പാളത്തിലൂടെത്തന്നെ ഓടിയോടി മടുത്തു.’\nമുത്തുനായകത്തിനെ കാണാതായതിന്റെ വെപ്രാളം ചിറ്റപ്പനെ തേടിവരാൻപിന്നേയും മണിക്കൂറുകളെടുത്തു. മുത്തുനായകത്തിന്റെ ഒന്നാം ഭാര്യ അമലു ചിറ്റപ്പനെ കുറെനേരം ക്രോസ് വിസ്താരം നടത്തിയിരുന്നു. തമിഴ് നാട്ടുകാരി പെരിയഴകിയുടെ വീട്ടിലേക്കല്ല മുത്തുനായകം പോയത് എന്നു തെളിയിച്ചെടുക്കാനായിരുന്നു അത്.\n‘നീ നിന്റെ ഇടത്തേക്കൈയിങ്ങു നീട്ട്, നോക്കട്ടെ,’ ചിറ്റപ്പൻ പറഞ്ഞു.\nഅതിൽ നിറയെ കരിയും അഴുക്കും പറ്റിപ്പിടിച്ചിരുന്നു. വിരലുകളുടെ മിനുസം തേഞ്ഞുപോയിരുന്നു. ആവുന്നത്ര കൈ ചേലയിൽ തുടച്ചിട്ട് അമലു കൈ നീട്ടി. അതിൽ നോക്കി ചിറ്റപ്പൻ പറഞ്ഞു:\n‘നിന്റെ കൈയിൽ നിന്ന് രേഖയത്രയും മാഞ്ഞുപോയിരിക്കുന്നു.’\nഅമലു നോക്കുമ്പോൾ ശരിയാണ്. ഒറ്റ രേഖ പോലുമില്ല. തന്റെ കൈ രേഖകളും കൊണ്ടാണ് മുത്തുനായകം പുറപ്പെട്ടുപോയതെന്നു മരിക്കുന്നതുവരെ അമലു സങ്കടപ്പെട്ടു. അതിന്റെ കരച്ചിലും പിഴിച്ചിലും ഏറെയാണ് റാഹേലിനു സഹിക്കേണ്ടിവന്നത്. പോകപ്പോകെ തന്റെ കൈയിലെ രേഖകളും ഓരോന്നായി മാഞ്ഞുപോകുകയാണെന്നു റാഹേലിനും തോന്നിത്തുടങ്ങി. റോസിയാന്റി മക്കളെയടക്കം റാഹേലിനെ ഏറ്റെടുത്തതോടെയാണ് ഓരോ രേഖകൾ വീണ്ടും വളർന്നുതുടങ്ങിയത്. അപ്പോഴേക്കും എസ്തപ്പൻ ചിറ്റപ്പനും പുറപ്പെട്ടുപോയിരുന്നു.\nആളുകൾ മാത്രമല്ല സ്ഥലങ്ങളും റോഡുകളും കവലകളും ഓരോന്നായി അപ്രത്യക്ഷമായിക്കൊണ്ടിരുന്നു. സ്ഥലങ്ങളുടെ സ്ഥാനത്ത് മറ്റു ചില സ്ഥലങ്ങൾ കണ്ട് അമ്പരന്നുപോകാത്തവരുണ്ടായിരുന്നില്ല. പുതിയ ഇടങ്ങളിൽക്കൂടി റോഡുകൾ നഗരങ്ങളെ അന്വേഷിച്ചുപോയി. എന്നാലതു ഉദ്ദേശിക്കപ്പെട്ട നഗരത്തിലെത്താതെ അറിയാത്ത മറ്റിടങ്ങളിൽ ഇറക്കിവിടപ്പെട്ടു. ചില വഴികൾ ആരെയുമെവിടെയുമെത്തിക്കാതെ പുറപ്പെട്ട സ്ഥലങ്ങളിൽത്തന്നെ മടങ്ങിയെത്തി.\nതാമരശ്ശേരി ചുരമിറങ്ങിവരികയായിരുന്ന ഡ്രൈവർ ചന്ദ്രപ്പൻ തൊട്ടുമുന്നിലെ ബസ് പോലെ തോന്നിപ്പിക്കുന്ന വാഹനത്തിൽ നിന്നു സൈഡ് കിട്ടാൻ വേണ്ടി നീട്ടി ഹോൺ മുഴക്കിക്കൊണ്ടിരുന്നു. രണ്ടു ഹെയർപ്പിൻ വളവുകൾ കഴിഞ്ഞപ്പോഴേക്കും കോട വന്നു കണ്ണുമൂടിക്കഴിഞ്ഞിരുന്നു. എന്നാൽ മുന്നിൽ പോകുന്ന വാഹനം കുറച്ചു ദൂരത്തെത്തി ഓടിക്കാൻ അല്പം ഗ്യാപ് കിട്ടട്ടെ എന്നു വിചാരിച്ചു ചന്ദ്രപ്പൻലോറി വേഗം കുറച്ചു. എന്നിട്ടും അടിവാരത്തെത്താൻ അധികം സമയമെടുത്തില്ല എന്നതു ചന്ദ്രപ്പനെ വല്ലാതെ അത്ഭൂതപ്പെടുത്തി. അടിവാരത്തു വിൽപ്പന നികുതി ചെക്ക് പോസ്റ്റിൽ സാധാരണ പരിശോധന ഒന്നുമുണ്ടാകാത്തതാണ്. അന്നു പക്ഷേ ചന്ദ്രപ്പന്റെ വണ്ടി തടഞ്ഞു. ബുക്കും പേപ്പറും ചരക്കു രേഖകളുമായി ചെക്ക് പോസ്റ്റിൽ ഓടിക്കയറിയ ചന്ദ്രപ്പൻ നേരേ കയറിച്ചെന്നതു വിലങ്ങുകളിലേക്കാണ്.\n‘ആരു പറഞ്ഞിട്ടാടാ?’ എന്ന ചോദ്യം ചന്ദ്രപ്പൻ പ്രതീക്ഷിച്ചതായിരുന്നില്ല. രേഖകളിൽ കൃത്യമായി എഴുതിയിട്ടുണ്ട് മാണ്ഡ്യയിൽ നിന്നു കൊയിലാണ്ടിയിലേക്കുള്ള ഉണ്ടക്കൊപ്രയാണെന്ന്. പരിശോധനയിൽ ലോറിയിൽ നിന്നു കണ്ടെടുക്കപ്പെട്ടതു രണ്ടു കഴിഞ്ഞു ബാക്കി ഏഴു ഹെയർപിൻ വളവുകളാണെന്നതു ചന്ദ്രപ്പനു കോടതിയിലും നിഷേധിക്കാനായില്ല. കൊയിലാണ്ടി കോടതിയിലേക്കു ചന്ദ്രപ്പനെയും കയറ്റിപ്പുറപ്പെട്ട വാഹനം ഗൂഢല്ലൂരിൽ ഉപേക്ഷിക്കപ്പെട്ട നിലയിൽ കണ്ടെടുക്കപ്പെടുകയായിരുന്നു. അടിയന്തരാവസ്ഥയെത്തുടർന്നു സെൻസർഷിപ്പ് ഏർപ്പെടുത്തിയതിനാൽ അത്തരമൊരു വാർത്ത ആരും വായിച്ചുമില്ല.\n(വി. ജയദേവ് എഴുതി മനോരമ ബുക്സ് പുറത്തിറക്കിയ മായാബന്ധർ എന്ന പുസ്തകത്തിൽ നിന്ന്...)\nEnglish Summary: Maayaabhandhar book written by V. Jayadev


രണ്ടാം ദിനവും കീവികള് പറന്നുയര്‍ന്നില്ല; ഇനി ഇന്ത്യന് ബാറ്റ്സ്മ...\nരണ്ടാം ദിനവും കീവികള് പറന്നുയര്‍ന്നില്ല; ഇനി ഇന്ത്യന് ബാറ്റ്സ്മാന്‍മാരുടെ ഊഴം\nസാഹചര്യങ്ങള് മികച്ച ബാറ്റിങ്ങിനെ സൂചിപ്പിക്കുന്നതിനാലും ഔട്ട്ഫീല്‍ഡും പിച്ചും ഫഷ് ആയി തന്നെ കാണുന്നതിനാലും ഇന്ത്യക്ക് കാര്യങ്ങള് എളുപ്പമായേക്കാം\n10 Jul, 2019 at 09:53 AM\nമഴ മുടക്കിയ ആദ്യ സെമി ഫൈനല് മത്സരം പുനരാരംഭിച്ചപ്പോള് ഇന്ത്യക്ക് 240 വിജയലക്ഷ്യം. നിശ്ചിത 50 ഓവറില് 239/8 റണ്‍സിന് ന്യൂസിലാന്‍റ് ഇന്നിങ്സ് അവസാനിക്കുകയായിരുന്നു. കാലങ്ങളായി കീവി മധ്യനിരയുടെ വിശ്വസ്ഥനായ റോസ് ടൈലര് 90 പന്തുകളില് നിന്നും 74 റണ്‍സ് നേടി മികച്ച പോരാട്ടം കാഴ്ചവെച്ചു. ജഡേജയുടെ കിടിലന് ത്രോക്ക് മുന്നില് പക്ഷെ ടൈലര് റണ്ണൌട്ടാവുകയായിരുന്നു. സാഹചര്യങ്ങള് മികച്ച ബാറ്റിങ്ങിനെ സൂചിപ്പിക്കുന്നതിനാലും ഔട്ട്ഫീല്‍ഡും പിച്ചും ഫഷ് ആയി തന്നെ കാണുന്നതിനാലും ഇന്ത്യക്ക് കാര്യങ്ങള് എളുപ്പമായേക്കാം. എന്നിരുന്നാലും മികച്ച പേസ് നിരയുള്ള ന്യൂസിലാന്‍റ് ഇന്ത്യന് ബാറ്റ്സ്മാന്‍മാരെ പിടിച്ചുകെട്ടുമോ എന്നാണ്.\nതുടക്കത്തില് തന്നെ ബുംറയുടെയും ഭുവനേശ്വറിന്റെയും പന്തുകള്‍ക്ക് മുന്നില് പകച്ച കിവീസ് ആദ്യ റണ്‍സ് നേടിയത് മൂന്നാം ഓവറിലാണ് . തൊട്ടടുത്ത ഓവറില് മാര്‍ട്ടിന് ഗപ്റ്റിലിന് ബുംറ പുറത്തേക്ക് വഴി കാണിച്ചു. ഭയന്നുപോയ കിവീസിനെ രക്ഷപ്പെടുത്താന് ഹെന്‍റി നിക്കോള്‍സിനൊപ്പം ക്യാപ്റ്റന് കെയ്ന് വില്യംസനും കിണഞ്ഞ് ശ്രമിച്ചു. അപ്പോഴേക്കും നിക്കോള്‍സിന്റെ കുറ്റിപറിച്ച് ജഡേജ തിരിച്ചടിച്ചു.\nറോസ് ടെയ്ലര് ക്രീസിലെത്തിയിട്ടും സ്കോറിന് ഒച്ചിന്റെ വേഗത മാത്രമാണുണ്ടായിരുന്നത്. 95 പന്തില് 67 റണ്‍സെടുത്ത വില്യംസണെ വീഴ്ത്തി ചഹല് കിവീസിനെ വരിഞ്ഞു മുറുക്കിയപ്പോള് പ്രതിസന്ധി രൂക്ഷമായി. സ്കോര് ഉയര്‍ത്താനുള്ള ശ്രമത്തിനിടെ ഗ്രാന്‍ഡ്ഹോമും നീഷാമും പെട്ടെന്ന് മടങ്ങി. ടെയ്‌ലര് ഇന്നിംഗ്സിന്റെ ഗിയര് ചെയ്ഞ്ച് ചെയ്യാന് ശ്രമിക്കുന്നതിനിടെയായിരുന്നു വില്ലനായി മഴയുടെ വരവ്. മഴ ഏറെ വൈകിയും തുടര്‍ന്നതോടെ മത്സരം ഇന്നേക്ക് നീട്ടിവയ്ക്കാന് തീരുമാനിക്കുകയായിരുന്നു. ഇന്ത്യക്കായി ബുവനേശ്വര് കുമാര് മൂന്ന് വിക്കറ്റുകള് വീഴ്ത്തി. ബുംറ, ഹാര്‍ദ്ദിക് പാണ്ഡ്യ, ചഹാല്, ജഡേജ എന്നിവര് ഓരോ വിക്കറ്റും വീഴ്ത്തി.\nIndiaSemi finalCricketWorld Cup Cricket 2019newzeland


കെവിന് ഓര്‍മ്മയായിട്ട് ഒരു വര്‍ഷം; കേരളത്തെ ഞെട്ടിച്ച ദുരഭിമാന കൊലയില് നീതി പ്രതീക്ഷിച്ച് നീനുവും കെവിന്‍റെ കുടുംബവും – Azhimukham\nകെവിന് ഓര്‍മ്മയായിട്ട് ഒരു വര്‍ഷം; കേരളത്തെ ഞെട്ടിച്ച ദുരഭിമാന കൊലയില് നീതി പ്രതീക്ഷിച്ച് നീനുവും കെവിന്‍റെ കുടുംബവും\nസംസ്ഥാനത്തെ ഇളക്കിമറിച്ച കെവിന് കൊലക്കേസ് പുറം ലോകം അറിഞ്ഞിട്ട് ഇന്ന് ഒരു വര്‍ഷമാകുന്നു.\nMay 27 2019 01:57 PM\nസംസ്ഥാനത്തെ ഇളക്കിമറിച്ച കെവിന് കൊലക്കേസ് പുറം ലോകം അറിഞ്ഞിട്ട് ഇന്ന് ഒരു വര്‍ഷമാകുന്നു. കഴിഞ്ഞ വര്‍ഷം മെയ് 27നാണ് കോട്ടയം നട്ടാശ്ശേരി സ്വദേശി കെവിന് ദുരഭിമാന കൊലക്ക് ഇരയായത്.\nഅതുവരെ ദുരഭിമാനകൊല ഉത്തരേന്ത്യയിലും തമിഴ്നാട്ടിലും മാത്രമുള്ള ഒന്നാണെന്ന് വിശ്വസിച്ചിരുന്ന മലയാളി സമൂഹത്തെ കെവിന്റെ കൊലപാതകം അക്ഷരാര്‍ത്ഥത്തില് ഞെട്ടിച്ചു. കെവിന്-നീനു പ്രണയ വിവാഹത്തിന്റെ പേരില് നീനുവിന്റെ വീട്ടുകാര്‍ക്കുള്ള ജാതീയമായ എതിര്‍പ്പാണ് അരുംകൊലയില് കലാശിച്ചത്.\nദളിത്ക്രൈസ്തവ വിഭാഗത്തില് പെട്ട കെവിന് നീനുവിനെ പ്രണയിച്ച് വിവാഹം കഴിക്കുകയായിരുന്നു. നീനുവിനെ കെവിന് രജിസ്റ്റര് വിവാഹം ചെയ്തതിന്റ തൊട്ടടുത്ത ദിവസമായിരുന്നു തട്ടിക്കൊണ്ട് പോകല്. നീനുവിന്റെ സഹോദരനും സംഘവും കെവിനെ തട്ടിക്കൊണ്ട് പോയതിനുശേഷം ദിവസങ്ങള് കഴിഞ്ഞ് തെന്മല ചാലിയേക്കരയിലെ പുഴയില് നിന്ന് കെവിന്റെ മൃതദേഹം കണ്ടെത്തുകയായിരുന്നു. തട്ടിക്കൊണ്ടുപോയ സംഘത്തിലുണ്ടായിരുന്ന ഇഷാന്റെ മൊഴിയായിരുന്നു കേസന്വേഷണത്തില് വെളിച്ചമായത്.\nചെങ്ങന്നൂര് ഉപതിരഞ്ഞെടുപ്പ് ദിവസമായിരുന്നതിനാല് സഹോദരനും സംഘവും കെവിനെ കോട്ടയത്ത് നിന്നും തട്ടിക്കൊണ്ട് പോയന്ന പരാതിയുമായി നീനു പൊലീസ് സ്റ്റേഷനുകള് കയറിയിറങ്ങിയെങ്കിലും ഫലമുണ്ടായില്ലെന്നും, പരാതി നല്‍കിയിട്ടും മുഖ്യമന്ത്രി ജില്ലയിലുള്ളതിനാല് സുരക്ഷ ചുമതലയുടെ പേരില് മറ്റ് കാര്യങ്ങളില് ഇടപെടാന് കഴിയില്ലെന്ന് പൊലീസ് അറിയിച്ചെന്നുമുള്ള നീനുവിന്റെ പരാമര്‍ശം സര്‍ക്കാരിനെ പ്രതിക്കൂട്ടിലാക്കിയിരുന്നു. നീനുവിന്റെ പരാതിയില് നടപടി വൈകിപ്പിച്ച കോട്ടയം ഗാന്ധി നഗര് സ്റ്റേഷനിലെ എസ് ഐ ഷിബുവിനേയും, എ എസ്.ഐ സണ്ണിയേയും സസ്‌പെന്‍ഡ് ചെയ്തും കോട്ടയം എസ്പി അബ്ദുള് റഫീഖിനെ സ്ഥലം മാറ്റിയുമായിരുന്നു സര്‍ക്കാര് ഈ ആരോപണത്തില്‍നിന്ന് മുഖം രക്ഷിച്ചത്.\nകെവിന്റേത് ജാതി കൊലയെന്ന് വ്യക്തമായതോടെ ദേശീയപട്ടിക ജാതി കമ്മീഷനും ന്യൂനപക്ഷ കമ്മീഷനും കര്‍ശന നടപടി വേണമെന്ന ആവശ്യവുമായി രംഗത്തെത്തി. പെണ്‍കുട്ടിയുടെ പരാതി അവഗണിച്ചതെന്തുകൊണ്ടെന്ന് കാട്ടി ഡിജിപിയോട് ദേശീയ പട്ടിക ജാതി കമ്മീഷന് വിശദീകരണം തേടുകയും ചെയ്തു. പിന്നാലെ സംഭവവുമായി ബന്ധപ്പെട്ട് ഇഷാന്, നിയാസ്, റിയാസ് എന്നിവര് പിടിയിലായി. കെവിനെ തട്ടിക്കൊണ്ടുപോയി കൊലപ്പെടുത്തിയ കേസില് നീനുവിന്റെ അച്ഛനും അമ്മയ്ക്കും പങ്കുണ്ടെന്ന സൂചനകളാണ് പിന്നീട് പുറത്തുവന്നത്. അറസ്റ്റിലായ നിയാസിന്റെ അമ്മയുടെ മൊഴിയാണ് ഇക്കാര്യത്തിലേക്ക് വിരല്‍ചൂണ്ടിയത്. കെവിന്റെ മരണത്തില് 14 പേരെ പ്രതികളാക്കിയതായി പിന്നാലെ പൊലീസ് അറിയിച്ചു. കെവിനെ കടത്തിക്കൊണ്ടു പോയ സംഘത്തില് ഉള്‍പ്പെട്ട 13 പേരെ കൂടാതെ പദ്ധതി ആസൂത്രണം ചെയ്തുവെന്ന് കരുതുന്ന നീനുവിന്റെ പിതാവ് ചാക്കോയും പ്രതിപട്ടികയില് ഇടം നേടി.\nദിവസങ്ങള്‍ക്കിപ്പുറം കെവിന് വധക്കേസിലെ പ്രധാന പ്രതികളായ വധുവിന്റെ സഹോദരന് ഷാനു ചാക്കോയും അച്ഛന് ചാക്കോയും കണ്ണൂരില് പിടിയിലായി. ഓഗസ്റ്റ് മാസം 21- ാം തിയതി കെവിന് വധക്കേസില് പൊലീസ് കുറ്റപത്രം സമര്‍പ്പിച്ചു, കെവിന്റെ ഭാര്യാപിതാവ് ചാക്കോയ്‌ക്കെതിരെ ഗൂഢാലോചനാക്കുറ്റം ചുമത്തിയാണ് കുറ്റപത്രം സമര്‍പ്പിച്ചത്. 12 പേര്‍ക്കെതിരെ കൊലപാതകക്കുറ്റവും ചുമത്തി. കെവിനെ ഓടിച്ച് പുഴയില് വീഴ്ത്തുകയായിരുന്നുവെന്ന് കുറ്റപത്രം വ്യക്തമാക്കി. നീനുവിന്റെ സഹോദരന് ഷാനു ചാക്കോയാണ് മുഖ്യസൂത്രധാരന് എന്നും കെവിനും നീനുവുമായുള്ള പ്രണയം വൈരാഗ്യത്തിന് കാരണമായെന്നും കുറ്റപത്രം ചൂണ്ടികാട്ടി. 186 സാക്ഷി മൊഴികളും 118 രേഖകളും കുറ്റപത്രത്തോടൊപ്പം സമര്‍പ്പിച്ചു.\nകെവിന്റെ മരണത്തോടെ തനിച്ചായ നീനുവിനെ കെവിന്റെ മാതാപിതാക്കള് സ്വന്തം മകളായി ഏറ്റെടുത്തു.പ്രീയപ്പെട്ടവന്റെ വേര്‍പാടിലും അവന്റെ ആഗ്രഹംപോലെതന്നെ പഠനം തുടരാന് നീനു തീരുമാനിക്കുകയായിരുന്നു. നീതിക്ക് വേണ്ടി പോരാടുന്നതിനിടയാല് ഡിഗ്രി പഠനം പൂര്‍ത്തിയാക്കിയ നീനു ഉന്നത വിദ്യാഭ്യാസത്തിനുള്ള തയ്യാറെടുപ്പിലാണിപ്പോള്. ‘ ഇവരെ എന്നെ നോക്കാന് എല്‍പ്പിച്ചിട്ടാ കെവിന് ചേട്ടന് പോയത്. അച്ചായിക്കും, ഈ വീടിനും കെവിന് ചേട്ടന്റെ സ്ഥാനത്ത് ഞാനുണ്ട് ‘ എന്നാണ് നീനുവിപ്പോള് പറയുന്നത്.\nകേരളത്തിന് ഏറെ പരിചിതമല്ലാത്ത ദുരഭിമാനക്കൊലയുടെ ഗണത്തിലാണ് കെവിന്റെ കൊലപാതകം ഉള്‍പ്പെടുത്തിയിരിയ്ക്കുന്നത്. അതിവേഗവിചാരണ കോട്ടയം പ്രിന്‍സിപ്പല് സെഷന്‍സ് കോടതിയില് നടക്കുകയാണ്. കോടതിയില് നിന്ന് നീതി ലഭിക്കുമെന്നാണ് കെവിന്റെ കുടുംബത്തിന്റെ പ്രതീക്ഷ.\nനായര് ഹോസ്പിറ്റലിലെ ദലിത് മെഡിക്കല് വിദ്യാര്‍ത്ഥിനിയുടെ ആത്മഹത്യ: പ്രക്ഷോഭത്തിന് ആഹ്വാനവുമായി പ്രകാശ് അംബേദ്കറുടെ വിബിഎ\nകുഞ്ഞാവേ ഇന്നേക്ക് ഒരു വര്‍ഷമായി നീ എന്നെ വിട്ടുപോയിട്ട്…; കേരളത്തെ ഞെട്ടിച്ച ദുരഭിമാനകൊലയുടെ ഓര്‍മ്മദിനം\nഒരുമിച്ച് ജീവിക്കാന് അവസാനം വരെ കെവിനും നീനുവും പൊരുതി; പക്ഷേ, തോറ്റുപോയി\nകേരളത്തെ ഞെട്ടിച്ച ഇടമലയാര് ആനവേട്ട കേസ്; ഒടുവില് തങ്കച്ചി പിടിയിലായതിങ്ങനെ\nരാമകഥകള് കൂടുതലറിയാന് ക്ഷണിച്ച് ശ്രീലങ്ക; ഒരു മില്യണ് സഞ്ചാരികളെ പ്രതീക്ഷിച്ച് രാജ്യം


അക്ഷരം തെറ്റാതെ ചെറ്റത്തരം എന്ന് വായിക്കാം..! പ്രളയമുണ്ടായപ്പോൾ വെള്ളം നിങ്ങൾ കുടിച്ചു വറ്റിക്കുകയായിരുന്നോ? മിന്നൽ മുരളി വിഷയത്തിൽ ലിജോ ജോസ് പെല്ലിശ്ശേരി\nBy webadmin May 25, 2020 No Comments\nDirector Lijo Jose Pellissery comments on Minnal Murali Incident\nകേരളത്തെ ഒന്നാകെ നാണം എടുത്തിയ സംഭവമായി തീർന്നിരിക്കുകയാണ് മിന്നൽ മുരളിയുടെ സെറ്റ് വർഗീയവാദികൾ നശിപ്പിച്ചത്. ടോവിനോ തോമസിനെ നായകനാക്കി ബേസിൽ ജോസഫ് സംവിധാനവും സോഫിയ പോൾ നിർമാണവും നിർവഹിക്കുന്ന മിന്നൽ മുരളിക്കായി കാലടിയിൽ സ്ഥാപിച്ചിരുന്ന 80 ലക്ഷം രൂപ വിലമതിക്കുന്ന സെറ്റ് ഇന്നലെ ഒരു കൂട്ടം വർഗീയവാദികൾ അടിച്ചു തകർത്തിരുന്നു. മലയാളികളെ ഒന്നാകെ ഞെട്ടിക്കുകയും ആശങ്കപ്പെടുത്തുകയും ചെയ്‌തിരിക്കുന്ന ഈ സംഭവത്തിൽ പ്രതികരണവുമായി എത്തിയിരിക്കുകയാണ് പ്രശസ്‌ത സംവിധായകൻ ലിജോ ജോസ് പെല്ലിശ്ശേരി. “അക്ഷരം തെറ്റാതെ ചെറ്റത്തരം എന്ന് വായിക്കാം . പ്രളയമുണ്ടായപ്പോൾ അവിടെയുണ്ടായ വെള്ളം മുഴുവൻ നിങ്ങൾ കുടിച്ചു വറ്റിക്കുകയായിരുന്നോ” എന്നാണ് അദ്ദേഹം ഫേസ്ബുക്കിൽ കുറിച്ചത്.\nഅതേ സമയം ഇങ്ങനെ ഒരു പ്രവൃത്തി നടത്തിയ വർഗീയ വാദികൾക്ക് എതിരെ നിയമ നടപടിക്ക് ഒരുങ്ങുകയാണ് മിന്നൽ മുരളിയുടെ അണിയറപ്രവർത്തകർ. നായകനായ ടോവിനോ തോമസും നിർമാതാവ് സോഫിയ പോളും ഇക്കാര്യം വ്യക്തമാക്കി കഴിഞ്ഞു.\nDirector Lijo Jose Pellissery comments on Minnal Murali Incident അക്ഷരം തെറ്റാതെ ചെറ്റത്തരം എന്ന് വായിക്കാം..! പ്രളയമുണ്ടായപ്പോൾ വെള്ളം നിങ്ങൾ കുടിച്ചു വറ്റിക്കുകയായിരുന്നോ? മിന്നൽ മുരളി വിഷയത്തിൽ ലിജോ ജോസ് പെല്ലിശ്ശേരി\nPrevious Articleപ്രേക്ഷകരുടെ പ്രിയതാരം സുരാജ് വെഞ്ഞാറമൂട് ഹോം ക്വാറന്റൈനിൽ\nNext Article ബറോസ് വൈകും ! ചിത്രം തുടങ്ങുന്നതിന് മുൻപ് രണ്ട് ചിത്രങ്ങളുടെ ഷൂട്ടിംഗ് തീർക്കാൻ ഒരുങ്ങി മോഹൻലാൽ


തട്ടിപ്പുകാരുടെ കെണികളില് അകപ്പെടരുതെന്ന് മുന്നറിയിപ്പ്; ബോധവല്‍ക്കരണം ഊര്‍ജിതമാക്കി ഷാര്‍ജ പൊലീസ് - :: Garshom :: ‹ :: Garshom ::\nസ്വന്തം ലേഖകന്Monday, November 23, 2020 4:52 pm\nഷാര്‍ജ: പോക്കറ്റടിക്കാരടക്കമുള്ള തട്ടിപ്പുകാരുടെ കെണികളില് അകപ്പെടരുതെന്ന് പൊലീസ്. സഹായ വാഗ്ദാനങ്ങള് നല്‍കി സമീപിക്കുന്നവരെ ശ്രദ്ധിക്കണം. വിലപിടിപ്പുള്ള സാധനങ്ങള് വാഹനങ്ങളില് വച്ചു പോകരുതെന്നും നിര്‍ദേശിച്ചു. ദേഹത്തു തുപ്പി ശ്രദ്ധ മാറ്റിയശേഷമുള്ള പോക്കറ്റടി, സൈക്കിളിലെത്തി മൊബൈല് ഫോണ് തട്ടിയെടുത്ത് രക്ഷപ്പെടല്, കാറിന്റെ ടയര് പഞ്ചര് ആയെന്നു തെറ്റിദ്ധരിപ്പിച്ച് ഇറങ്ങി നോക്കുന്നതിനിടെ വിലപിടിപ്പുള്ള സാധനങ്ങള് തട്ടിയെടുക്കുക തുടങ്ങിയവ പതിവു രീതികളാണെന്നു സിഐഡി വിഭാഗം ഡയറക്ടര് കേണല് ഒമര് സുല്‍ത്താന് ബുവാല്‍സൂദ് പറഞ്ഞു.\nഇതിനെതിരെ സമൂഹമാധ്യമങ്ങളിലൂടെ ബോധവല്‍ക്കരണം ഊര്‍ജിതമാക്കി. ബാങ്കില് പോകുമ്പോഴും വാഹനങ്ങള് പാര്‍ക്ക് ചെയ്യുമ്പോഴും കൂടുതല് കരുതല് വേണം. ബാങ്കില് നിന്നും ഇതര ധനവിനിമയ സ്ഥാപനങ്ങളില് നിന്നും പണവുമായി പോകുന്നവര് കൂടുതല് ജാഗ്രത പാലിക്കണം. വേണ്ടത്ര സുരക്ഷയില്ലാതെ കൂടുതല് തുകയുമായി യാത്ര ചെയ്യരുത്.


കാമുകിയെ കാണാന് രാത്രി വീട്ടിലെത്തി, കൈയ്യോടെ നാട്ടുകാര് പിടികൂടി; നാണക്കേട് ഭയന്ന് യുവാവ് മുങ്ങിയത് പാകിസ്താനിലേയ്ക്ക്! ഇപ്പോള് വിട്ടുകിട്ടാനുള്ള ശ്രമത്തില് കുടുംബവും - www.mediavisionnews.in\nHome Latest news കാമുകിയെ കാണാന് രാത്രി വീട്ടിലെത്തി, കൈയ്യോടെ നാട്ടുകാര് പിടികൂടി; നാണക്കേട് ഭയന്ന് യുവാവ് മുങ്ങിയത് പാകിസ്താനിലേയ്ക്ക്!...\nജയ്പുര്: കാമുകിയെ കാണാന് രാത്രി വീട്ടിലെത്തിയത് നാട്ടുകാര് പിടികൂടി. നാണക്കേടില് ഭയന്ന് കാമുകന് ഒളിച്ചോടിയത് പാകിസ്താനിലേയ്ക്കും. രാജസ്ഥാനിലെ ബാഡ്‌മേര് ജില്ലയിലാണ് അമ്പരപ്പിക്കുന്ന സംഭവം. യുവാവ് ഇപ്പോള് പാക് റേഞ്ചര്‍മാരുടെ പിടിയിലാണ്. വിട്ടുകിട്ടാനുള്ള ശ്രമങ്ങള് വീട്ടുകാരും പോലീസും ബിഎസ്എഫും നടത്തി വരികയാണ്.\nPrevious articleമുന് നിയമസഭാ സ്പീക്കറെ ബോംബെറിഞ്ഞും, വെട്ടിയും കൊലപ്പെടുത്തിയ വനിതാ ഗുണ്ട ബിജെപിയില്; അസ്വാഭാവികത ഇല്ലെന്ന് ബിജെപി\nNext articleകൊച്ചി കോര്‍പറേഷനില് സിപിഎമ്മിനെ ഞെട്ടിച്ച് കൗണ്‍സിലറുടെ നാടകീയ രാജി


സ്വകാര്യവത്കരണം: തിരുവനന്തപുരം വിമാനത്താവളത്തില് ജീവനക്കാരുടെ പ്രതിഷേധം\nസ്വകാര്യവത്കരണത്തിനെതിരേ തിരുവനന്തപുരം വിമാനത്താവളത്തിൽ ജീവനക്കാരുടെ പ്രതിഷേധം. വിമാനത്താവളം സന്ദർശിക്കാനെത്തിയ ജി എം ആർ ഗ്രൂപ്പ് പ്രതിനിധികളെ ജീവനക്കാർ തടഞ്ഞു. പോലീസിന്റെ സംരക്ഷണത്തിലാണ് ഇവർ മടങ്ങിയത്. വിമാനത്താവള ലേലത്തിൽ പങ്കെടുക്കുന്നതിനു മുന്നോടിയായാണ് ജി എം ആർ ഗ്രൂപ്പ് പ്രതിനിധികൾ വിമാനത്താവള ഡയറക്ടറുമായി ചര്‍ച്ചയ്‌ക്കെത്തിയത്.\nRead Also: ശബരിമലയില് യുവതീ പ്രവേശനം അനുവദിച്ചുള്ള വിധി സുപ്രീം കോടതിക്ക് സംഭവിച്ച തെറ്റ്: കെ. മുരളീധരന്\nവിമാനത്താവളം കാണുകയെന്ന ലക്ഷ്യവുമുണ്ടായിരുന്നു. പത്ത് മണിയോടെ വിമാനത്താവളത്തിലെത്തിയ പ്രതിനിധികൾ ഡയറക്റ്ററുമായി ചർച്ച നടത്താൻ മുറിയിലെത്തി. ഇതറിഞ്ഞ ജീവനക്കാർ ഡയറക്റ്ററുടെ ക്യാബിൻ ഉപരോധിച്ചു. പോലീസെത്തി ജീവനക്കാരുമായി സംസാരിച്ചെങ്കിലും വിട്ടു വീഴ്ച്ചയ്ക്ക് തയ്യാറായില്ല.\nRead Also: കുട്ടികളെ ആരാണ് കള്ളം പറയാന് പഠിപ്പിക്കുന്നത്?\nഇതോടെ ജി.എം.ആർ പ്രതിനിധികൾ മടങ്ങി. വിമാനത്താവളം സ്വകാര്യവത്കരിക്കാൻ അനുവദിക്കില്ലെന്നും സമരം ശക്തമായി തുടരുമെന്നും എംപ്ലോയീസ് യൂണിയൻ സെക്രട്ടറി അജിത്കുമാർ പറഞ്ഞു. വിമാനത്താവളം സ്വകാര്യവത്കരിക്കുന്നതിനെതിരെ കഴിഞ്ഞ ഒരു മാസത്തിലധികമായി ജീവനക്കാർ സമരത്തിലാണ്.\nRead more on: airports | thiruvananthapuram airport


വിഎസിനെതിരേ നടപടി ഏഴാംതവണ - Shinod Edakkad\nജയിലിലെ ഭക്ഷണസാമഗ്രികള് മിച്ചം പിടിച്ച് വിറ്റ് ആ പണം ഇന്ത്യന് യുദ്ധഫണ്ടിലേക്ക് സംഭാവന നല്‍കാനും ഇന്ത്യന് പട്ടാളക്കാര്‍ക്ക് രക്തം ദാനം ചെയ്യണമെന്നുമുള്ള വിഎസിന്റെ ആഹ്വാനം അന്നേറെ വിവാദങ്ങള്‍ക്ക് വഴിയൊരുക്കിയിരുന്നു. ഇതേ തുടര്‍ന്നാണ് കേന്ദ്രകമ്മിറ്റിയില് നിന്ന് ബ്രാഞ്ച് കമ്മിറ്റിയിലേക്ക് തരംതാഴ്ത്തി നടപടിയുണ്ടായത്.\n1998ല് പാലക്കാട് നടന്ന സംസ്ഥാന സമ്മേളനത്തിലെ വ്യാപകമായ വെട്ടിനിരത്തല് നടപടി വിഎസിനെതിരേ കേന്ദ്രകമ്മിറ്റിയുടെ താക്കീതിന് വഴിയൊരുക്കി. 2007ല് എഡിബി വായ്പയുമായി ബന്ധപ്പെട്ട് പാര്‍ട്ടി നയത്തിനു വിരുദ്ധമായ സമീപനം സ്വീകരിച്ചുവെന്നതിനാല് വീണ്ടും വിഎസിന് താക്കീത് ഏറ്റുവാങ്ങേണ്ടി വന്നു.\n2007ല് തന്നെ പിണറായിയും വിഎസും തമ്മിലുള്ള രൂക്ഷമായ വാഗ്വാദത്തെ തുടര്‍ന്ന് വിഎസിനെ പിബിയില് നിന്നു സസ്‌പെന്റ് ചെയ്തു. വിഎസിനൊപ്പം പിണറായി വിജയനും ഈ നടപടിയേറ്റു വാങ്ങി. നാലുമാസത്തിനുശേഷം ഇരുവരെയും പിബിയില് തിരിച്ചെടുത്തു.\nപക്ഷേ, തന്റെ നിലപാട് തിരുത്താതെ ലാവ്‌ലിന് പിണറായിക്കെതിരേ തുടര്‍ച്ചയായി പരസ്യപ്രസ്താവനകള് വിഎസ് നടത്തി. തുടര്‍ന്ന് 2009 ജൂലായ് 12ന് വിഎസ് വീണ്ടും പോളിറ്റ് ബ്യൂറോയില് നിന്ന് പുറത്തായി\nകേരളത്തില് പാര്‍ട്ടി കോണ്‍ഗ്രസ് നടന്നപ്പോള് വിഎസ് അച്യുതാനന്ദനെ പിബിയില് തിരിച്ചെടുക്കുമെന്ന് കരുതിയിരുന്നെങ്കിലും ആ നീക്കം ഉണ്ടായില്ല. അന്ന് പൊതുസമ്മേളനം വിഎസ് ബഹിഷ്‌കരിച്ചതും ഏറെ ചര്‍ച്ചവിഷയമായിരുന്നു.\nടിപി ചന്ദ്രശേഖരന് കൊലപാതകവുമായി ബന്ധപ്പെട്ട് പാര്‍ട്ടി നയത്തിന് വിരുദ്ധമായ സമീപനം കൈകൊണ്ടതും സംസ്ഥാന സെക്രട്ടറിയെ ഡാങ്കെയോട് ഉപമിച്ചതും വീണ്ടും വിവാദങ്ങള്‍ക്ക് തിരികൊളുത്തി. തുടര്‍ന്ന് പാര്‍ട്ടി വിരുദ്ധ നിലപാടിന്റെ പേരില് പിബി വിഎസിനെ പരസ്യമായി ശാസിച്ചു.


റോഡ് ഷോ നടത്താനിരുന്ന ദിലീപ് ഫാന്‍സ് ഞെട്ടി, പിന്നെ പൊട്ടിക്കരഞ്ഞു; പുറത്തുവിട്ടാല് കേസ്....... - FUTURELINE\nറോഡ് ഷോ നടത്താനിരുന്ന ദിലീപ് ഫാന്‍സ് ഞെട്ടി, പിന്നെ പൊട്ടിക്കരഞ്ഞു; പുറത്തുവിട്ടാല് കേസ്…….\nകൊച്ചിയില് യുവ നടിയെ ആക്രമിച്ചകേസില് ഹൈക്കോടതിയില് രണ്ടാം വട്ടം ജാമ്യാപേക്ഷ വന്നപ്പോള് ദിലീപിന്റെ ആരാധകരും സുഹൃത്തുക്കളും ബന്ധുക്കളും മാത്രമല്ല പോലീസില് ഒരു വിഭാഗം പോലും ഉറച്ചു വിശ്വസിച്ചത് ജാമ്യം ലഭിക്കുമെന്നുതന്നെ. അതിനനുസരിച്ച് ദിലീപിനെ സ്വീകരിച്ചാനയിച്ച് കൊണ്ടുപോകാന് ഫാന്‍സ് അസോസിയേഷന് ചില ക്രമീകരണങ്ങള് പോലും ഒരുക്കിയിരുന്നുവത്രേ.\nഗുര്‍മീത് റാം റഹീമിന് ‘വളര്‍ത്തുമകള്’ ഹണിപ്രീതുമായി അവിഹിത ബന്ധം? ലൈംഗികബന്ധം നേരിട്ട് കണ്ടുവെന്ന് സ്വന്തം…..\nഎന്നാല് അന്വേഷണ സംഘത്തിന്റെ കടുത്ത നിലപാട് സ്വാഭാവികമായും പ്രോസിക്യൂഷന് കോടതിയില് ഏറ്റെടുത്തതോടെ വീണ്ടും ജാമ്യം നിഷേധിക്കപ്പെടുകയായിരുന്നു.\nരാവിലെ പത്തേകാലിന് ജാമ്യം നിഷേധിച്ചുകൊണ്ടുള്ള വിധി ടി വി ചാനലുകളില് വന്നപ്പോള് ദിലീപ് ഫാന്‍സിന്റെയാകെ മുഖം മ്ലാനമായി. ദിലീപിന്റെ വീട്ടില് ഭാര്യ കാവ്യാ മാധവന്, മകള് മീനാക്ഷി എന്നിവരെ വിവരം വിളിച്ചു പറഞ്ഞത് അടുത്ത കുടുംബ സുഹൃത്തുകൂടിയായ പ്രമുഖ നടനാണ്. വിഷമിക്കരുതെന്നും അദ്ദേഹം അവരോട് പറഞ്ഞത്രേ. അതേസമയം, ജാമ്യം ലഭിക്കാതിരുന്നാല് കാവ്യയ്ക്കും അമ്മയ്ക്കും മീനാക്ഷിക്കും ഉണ്ടാകാവുന്ന മാനസികാഘാതം മനസിലാക്കി അടുത്ത ബന്ധുക്കളും പ്രമുഖ നടന്റെ ഭാര്യയും ഉള്‍പ്പെടെ നേരത്തേതന്നെ വീട്ടില് എത്തിയിരുന്നതായി അറിയുന്നു.\nദിലീപിനെ പുറത്തുവിട്ടാല് കേസ് അട്ടിമറിക്കപ്പെടുമെന്ന കാര്യത്തില് പ്രത്യേക അന്വേഷണ സംഘം അതിശക്തമായ നിലപാടാണ് സ്വീകരിച്ചിരിക്കുന്നത്. ഓണത്തിന് ദിലീപ് പുറത്തുണ്ടാകണം എന്ന് ആഗ്രഹിക്കുന്ന കുടുംബാംഗങ്ങളുടെ ആഗ്രഹത്തിന് ചെവി കൊടുത്താല് നടി ആക്രമിക്കപ്പെട്ട കേസ് മൊത്തത്തില്‍ത്തന്നെ വഴിതിരിഞ്ഞുപോകുമെന്ന ആശങ്ക എഡിജിപി ബി സന്ധ്യയും ഐജി ദിനേന്ദ്ര കശ്യപും ഉള്‍പ്പെടെ ഡിജിപി ലോക്നാഥ് ബെഹ്റയ്ക്കു മുന്നില് വിശദീകരിച്ചുവെന്നാണ് വിവരം.\nജാമ്യം നല്‍കാതെ തന്നെ കുറ്റപത്രം നല്‍കാനാണ് പോലീസ് തീരുമാനം. അതേസമയം, ദിലീപിന് അനുകൂലമായി ജനവികാരം സൃഷ്ടിക്കാന് ദിലീപ് ഫാന്‍സ് സമൂഹ മാധ്യമങ്ങളിലൂടെയും ചില ചാനലുകളിലൂടെയും നടത്തിയ ശ്രമം വലിയ തോതില് വിജയിച്ചതായി വിലയിരുത്തപ്പെടുന്നു. ജാമ്യം നിഷേധിച്ചുവെന്ന് അറിഞ്ഞതോടെ ദിലീപ് ആരാധകരായ വീട്ടമ്മമാരില് പലരും ദു:ഖത്തോടെയാണത്രേ പ്രതികരിച്ചത്. ദിലീപ് അനുകൂല വികാരമുണ്ടാക്കാന് ചാനലുകളിലൂടെയും മറ്റും വ്യാപക ശ്രമം നടക്കുന്നതായി കഴിഞ്ഞ ദിവസം കെ വാര്‍ത്ത റിപ്പോര്‍ട്ട് ചെയ്തിരുന്നു.\nPrevious: തല അജിത്തിന്‍റെ ‘വിവേകം’ 100 കോടി ക്ലബില്; ചിത്രം ഇതുവരെ നേടിയത്….\nNext: ജാമ്യമില്ല എന്നറിഞ്ഞ ജനപ്രിയ നായകന്‍റെ പ്രതികരണം; ഭിത്തിയില് നെറ്റിയിടിച്ചു കരഞ്ഞു ദിലീപ്….\nപെരുവെള്ളപ്പാച്ചിലിലും മുങ്ങിപോകാതെ പത്തേമാരി…\nമദ്യം നല്‍കി വീട്ടമ്മയെ കൂട്ടമാനഭംഗത്തിന് ഇരയാക്കി; ഞെട്ടിക്കുന്ന സംഭവം അരങ്ങേറിയത് കോഴിക്കോട്…\nസഹായികളുടെ സാമ്പത്തിക ക്രമക്കേട്: ട്രംപ് ഭരണം പ്രതിസന്ധിയില്..!!\nഎംബിബിഎസ് പരീക്ഷ: 600 വ്യാജന്മാര് പാസായി; യുപിയിലെ യാദവ ഭരണത്തട്ടിപ്പ് അന്വേഷിക്കുന്നു..!!


ജനപ്രിയ നായകൻ ദിലീപ് ഇപ്പോൾ ബി ഉണ്ണികൃഷ്ണൻ സംവിധാനം ചെയ്യുന്ന ചിത്രത്തിന്റെ ലൊക്കേഷനിൽ ആണ്. ഒക്ടോബർ മാസം ഇരുപത്തിയേഴിനു ദിലീപിന്റെ ജന്മദിനം പ്രമാണിച്ചാണ് ഈ ചിത്രത്തിന്റെ ടൈറ്റിലും ഫസ്റ്റ് ലുക്ക് പോസ്റ്ററും പുറത്തു വിട്ടത്. കോടതി സമക്ഷം ബാലൻ വക്കീൽ എന്നാണ് ഈ ചിത്രത്തിന് പേര് നൽകിയിരിക്കുന്നത്. വിക്കനായ ഒരു വക്കീൽ ആയാണ് ദിലീപ് ഈ ചിത്രത്തിൽ അഭിനയിക്കുന്നത്. ഇപ്പോഴിതാ ഈ ചിത്രത്തിന്റെ ലൊക്കേഷനിൽ നിന്നുള്ള ഒരു വീഡിയോ സോഷ്യൽ മീഡിയയിൽ വൈറൽ ആവുകയാണ്. ബാഹുബലി എന്ന ബ്രഹ്മാണ്ഡ ചിത്രത്തിലെ കാലകേയൻ എന്ന സൂപ്പർ ഹിറ്റ് വില്ലൻ വേഷത്തിലൂടെ പ്രശസ്തനായ പ്രഭാകർ ദിലീപ് - ബി ഉണ്ണികൃഷ്ണൻ ചിത്രത്തിന്റെ താര നിരയിൽ ഉണ്ട്.\nലൊക്കേഷനിൽ ബാഹുബലി തരംഗം 😀 ബാഹുബലിയിൽ കാലകേയൻ ആയി വേഷമിട്ട പ്രഭാകറും പ്രധാന വേഷം ചെയുന്ന ചിത്രം കൂടിയാണ് "കോടതി സമക്ഷം ബാലൻ വക്കീൽ " 😍 #dileepettan #kodathisamakshambalanvakeel #bunnikrishnan #mollywood #dileep #upcoming #malayalammovie #location #funny #moments #kalakeyan #prabhakar #bahubali\nA post shared by Dileep Fans Club (@dileep_fans_club_official) on Oct 29, 2018 at 9:22am PDT\nദിലീപ് ബി ഉണ്ണികൃഷ്ണന് കൂട്ടുകെട്ടില് പിറക്കാന് പോകുന്ന ആദ്യ ചിത്രം എന്ന പ്രത്യേകതയും ഈ സിനിമയ്ക്കുണ്ട്. വില്ലന് എന്ന മോഹന്‍ലാല് ചിത്രത്തിന് ശേഷം ഉണ്ണികൃഷ്ണന് സംവിധാനം ചെയ്യുന്ന ചിത്രമാണ് കോടതിസമക്ഷം ബാലന് വക്കീല്. വയാകോം മോഷന് പിക്ചേര്‍സ് ആദ്യമായി മലയാളത്തില് നിര്‍മ്മിക്കുന്ന ചിത്രമാണ് ഇത്.\nപ്രിയ ആനന്ദ്, മമത മോഹന്‍ദാസ് എന്നിവരാണ് ഈ ചിത്രത്തിലെ നായികാവേഷം ചെയ്യുന്നത്. ചിത്രം ഫെബ്രുവരി 21നു തിയേറ്ററുകളിൽ എത്തും.


4malayalees - അലോക് വര്‍മ്മയെ മാറ്റാനുള്ള കാരണം റഫാല് ; ആഞ്ഞടിച്ച് രാഹുല്‍ഗാന്ധി\nഅലോക് വര്‍മ്മയെ മാറ്റാനുള്ള കാരണം റഫാല് ; ആഞ്ഞടിച്ച് രാഹുല്‍ഗാന്ധി\nസി.ബി.ഐ ഡയറക്ടര് സ്ഥാനത്ത് നിന്നും ഏറെ തിടുക്കപ്പെട്ട് അലോക് വര്‍മയെ പ്രധാനമന്ത്രി നരേന്ദ്ര മോദി മാറ്റിയതിന് പിന്നില് ഒരു കാരണം മാത്രമേയുള്ളൂവെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി.\nഅലോക് വര്‍മയെ മാറ്റിയതിന് പിന്നിലെ കാരണം റഫാല് കരാര് മാത്രമാണ്. മോദി അധ്യക്ഷനായ സെലക്ഷന് കമ്മിറ്റി അലോക് വര്‍മയുടെ വിധി തീരുമാനിക്കുകയായിരുന്നെന്നും രാഹുല് പറഞ്ഞു.\nഎന്തിന് വേണ്ടിയായിരുന്നു മോദി ഇത്ര തിടുക്കപ്പെട്ട് അലോക് വര്‍മയെ സി.ബി.ഐ തലപ്പത്ത് നിന്ന് മാറ്റിയത്? സെലക്ഷന് കമ്മിറ്റിക്ക് മുന്‍പില് കേസ് സമര്‍പ്പിക്കാന് അലോക് വര്‍മയെ മോദി അനുവദിക്കാതിരുന്നത് എന്ത് കാരണം കൊണ്ടാണ്? ഉത്തരം ഒന്നേയുള്ളൂ. റഫാല്. അത് മാത്രമാണ് കാരണം. രാഹുല് ഗാന്ധി ട്വിറ്ററില് കുറിച്ചു.\nനേരത്തെ സി.ബി.ഐ ഡയറക്ടര് സ്ഥാനത്തുനിന്ന് അലോക് വര്‍മ്മയെ മാറ്റിയ കേന്ദ്രസര്‍ക്കാര് നടപടി സുപ്രീംകോടതി റദ്ദാക്കിയിരുന്നു. പാതിരാത്രി ഇറക്കിയ ഉത്തരവ് നിലനില്‍ക്കില്ലെന്നും കോടതി നിരീക്ഷിച്ചു.\nരണ്ട് വര്‍ഷത്തെ കാലാവധി ബാക്കിനില്‍ക്കെയാണ് സി.ബി.ഐ ഡയറക്ടര് സ്ഥാനത്തു നിന്ന് അലോക് വര്‍മ്മയെ കേന്ദ്രസര്‍ക്കാര് മാറ്റിയത്. അതേസമയം നയപരമായ കാര്യങ്ങളില് അലോക് വര്‍മ്മ തീരുമാനമെടുക്കരുതെന്നും കോടതി നിര്‍ദ്ദേശിച്ചിരുന്നു.സി.ബി.ഐ ഡയറക്ടറായിരുന്ന അലോക് വര്‍മ്മ ഉപ ഡയറക്ടറായിരുന്ന രാകേഷ് അസ്താന എന്നിവര് തമ്മിലുള്ള തര്‍ക്കമാണ് ഇരുവരെയും ചുമതലകളില് നിന്ന് നീക്കിയതെന്നായിരുന്നു കേന്ദ്രസര്‍ക്കാര് നല്‍കിയ വിശദീകരണം.\nഎന്നാല് സി.ബി.ഐ ഡയറക്ടറെ മാറ്റിയത് റഫാല് ഇടപാടിലെ അന്വേഷണം അട്ടിമറിക്കാനാണെന്ന ആരോപണവുമായി രാഹുല് ഗാന്ധി ഉള്‍പ്പെടെ രംഗത്തെത്തിയതോടെ വിഷയം രാഷ്ട്രീയ പ്രാധാന്യവും നേടുകയായിരുന്നു.


1195 സമ്പൂർണ വർഷഫലം : ചോതി | Malayalam New Year Prediction 1195 | ജ്യോതിഷം | Astrology | Manorama Online\n1195 സമ്പൂർണ വർഷഫലം : ചോതി\nകാണിപ്പയ്യൂർ നാരായണൻ നമ്പൂതിരിപ്പാട് September 06, 2019 09:41 AM IST\nചോതി നാളുകാർക്ക് ചിങ്ങം മുതൽ ഒരു വർഷത്തേക്കുള്ള ഫലം\nവ്യാപാര–വ്യവസായമേഖലകളിൽ പുരോഗതിയുണ്ടാകും. പദ്ധതിസമർപ്പണം, നറുക്കെടുപ്പ്, കലാകായികമത്സരങ്ങള്, സുപ്രധാനമായ പരീക്ഷകൾ, പരീക്ഷണനിരീക്ഷണങ്ങൾ, കക്ഷിരാഷ്ട്രീയപ്രവർത്തനങ്ങൾ തുടങ്ങിയവയിൽ വിജയം കൈവരിക്കും. അനാവശ്യമായ ആധി ഒഴിവാക്കണം. വർധിച്ചുവരുന്ന ചെലവിനങ്ങൾക്ക് നിയന്ത്രണം ഏർപ്പെടുത്തും. ആഗ്രഹസാഫല്യത്താൽ ആത്മനിർവൃതിയുണ്ടാകും. അദൃശ്യമായ ഈശ്വരസാന്നിധ്യത്താൽ ആശ്ചര്യമനുഭവപ്പെടും. ചെയ്യുന്ന കാര്യങ്ങള് മറ്റുള്ളവർക്കും ഉപകാരപ്രദമാകുന്നതിനാൽ കൃതാർത്ഥനാകും.\nമഹദ്‌വ്യക്തികളുടെ ആശയങ്ങൾ ജീവിതത്തിൽ പകർത്തുവാൻ തയാറാകും. ഗൗരവമുള്ള വിഷയങ്ങള് തനതായ അർത്ഥതലങ്ങളോടുകൂടി ലക്ഷ്യപ്രാപ്തിയിലെത്തിക്കുവാൻ സാധിക്കും. വലിയ വാഹനം വാങ്ങുവാൻ അവസരമുണ്ടാകും. പ്രായോഗികവശം ചിന്തിച്ചു പ്രവർത്തിക്കുന്നതിനാൽ മാർഗ്ഗതടസ്സങ്ങൾ നീങ്ങി ഉദ്ദേശിച്ച കാര്യങ്ങൾ സാധിക്കും. ഉദ്യോഗമുപേക്ഷിച്ച് ഉപരിപഠനത്തിന് ചേരുവാനുള്ള തീരുമാനം ഭാവിയിലേക്ക് ഗുണകരമാകും. കുടുംബാംഗങ്ങളിൽ ചിലരുടെ മൗഢ്യമനോഭാവം മനോവിഷമത്തിനു വഴിയൊരുക്കും. വ്യവസ്ഥകൾ പാലിക്കുവാൻ നിർബന്ധിതനാകും. വിദഗ്ധ ചികിത്സകളാലും വ്യായാമത്താലും ആരോഗ്യം നിലനിർത്തുവാൻ സാധിക്കും. ശുഭസൂചകങ്ങളായ പ്രവർത്തനങ്ങളിൽ ആത്മാർഥമായി പ്രവർത്തിക്കുവാൻ അവസരമുണ്ടാകും. മാതാപിതാക്കളുടെ ആഗ്രഹങ്ങൾ സാധിപ്പിക്കും. നിലവിലുള്ള ഗൃഹം വിൽപന ചെയ്ത് പുതിയ ഗൃഹം വാങ്ങി താമസിച്ചു തുടങ്ങും. നിരവധി കാര്യങ്ങൾ നിശ്ചിത സമയപരിധിക്കുള്ളിൽ ചെയ്തുതീർക്കുവാൻ സാധിക്കും. ഏറ്റെടുത്ത ദൗത്യം പ്രവൃത്തിപഥത്തിലെത്തിക്കുവാൻ പ്രവൃത്തി പരിചയമുള്ളവരെ നിയമിക്കും.\nഅനന്തസാധ്യതകളോടുകൂടിയ മേഖലകളിൽ ജോലി ചെയ്യുവാനുള്ള അവസരം വന്നുചേരും. പൂർവികസ്വത്ത് രേഖാപരമായി ലഭിക്കുമെങ്കിലും വിട്ടുവീഴ്ചാമനോഭാവം വേണ്ടിവരും. പ്രവർത്തന പുരോഗതിക്ക് അനുയോജ്യമായ ആശയങ്ങൾ ആജ്ഞാനുപ്രവൃത്തികളിൽനിന്നും വന്നുചേരുന്നതിനാല് ആത്മവിശ്വാസം വർധിക്കും. ഭദ്രതയില്ലാത്ത സാമ്പത്തിക ഇടപാടുകളില് നിന്നും യുക്തിപൂർവം പിന്മാറും. മേലധികാരിയുടെ അനാവശ്യ സംശയങ്ങള്‍ക്ക് വിശദീകരണം നൽകുവാൻ നിർബന്ധിതനാകും. അവഗണിക്കപ്പെട്ട അവസ്ഥകൾ മാറി പരിഗണിക്കപ്പെടുന്നതിനാൽ ആശ്വാസം തോന്നും.\nആഗ്രഹസാഫല്യത്താൽ ആത്മനിർവൃതിയുണ്ടാകും. ആദരവും, വിനയവുമുള്ള സമീപനം മാർഗ്ഗതടസ്സങ്ങളെ അതിജീവിച്ച് സർവകാര്യവിജയം നേടുവാൻ ഉപകരിക്കും. വിജ്ഞാനം ആർജിക്കുവാനും പകർന്നുകൊടുക്കുവാനുമിടവരും. പുണ്യതീർഥ ഉല്ലാസയാത്രയ്ക്ക് അവസരമുണ്ടാകും. നിയുക്തപദവിയിൽ നിന്നും സ്ഥാനക്കയറ്റവും സ്ഥാനചലനവും ഉണ്ടാകും. ആഹാരപദാർത്ഥങ്ങളിലുള്ള അപാകതകളാൽ അസ്വാസ്ഥ്യമനുഭവപ്പെടും. സമൂഹത്തിൽ ഉന്നതരുമായി സൗഹൃദബന്ധത്തിലേർപ്പെടുന്നതുവഴി പുതിയ കർമ്മപദ്ധതികൾക്ക് രൂപകൽപന ചെയ്യുവാൻ സാധിക്കും. സമചിത്തതയോടുകൂടിയ പ്രവർത്തനശൈലി ലക്ഷ്യപ്രാപ്തി കൈവരിക്കുവാൻ ഉപകരിക്കും.\nഉദ്ദേശിച്ച വിഷയത്തിൽ തുടർന്നു പഠിക്കുവാൻ സാധിക്കും. അനുഭവജ്ഞാനമുള്ളവരുടെ നിർദേശത്താൽ ഭൂമിക്രയവിക്രയങ്ങളിൽ പണം മുടക്കും. വിദേശബന്ധമുള്ള വ്യാപാര–വിപണന–വിതരണമേഖലകൾ തുടങ്ങും. ഔചിത്യമുള്ള സമീപനശൈലിക്ക് അർഹമായ അംഗീകാരം അന്തിമനിമിഷത്തിൽ അനുഭവയോഗ്യമാകും. ഗുരുകാരണവന്മാരുടെ അനുഗ്രഹാശിസ്സുകളോടുകൂടി സമർപ്പിക്കുന്ന പദ്ധതികൾ വിജയിക്കും. ജീവിതപങ്കാളിയുടെ ആശയങ്ങള് വിപരീതസാഹചര്യങ്ങളെ അതിജീവിക്കുവാൻ സഹായകമാകും. നിരവധി കാര്യങ്ങൾ നിഷ്കർഷയോടുകൂടി ചെയ്തു തീർക്കും.


Covid 19 | സംസ്ഥാനത്ത് ഇന്ന് 11,755 പേര്‍ക്കു കൂടി കോവിഡ്; 10472 പേർക്ക് സമ്പർക്കത്തിലൂടെ രോഗബാധ – News18 Malayalam\nCovid 19 | സംസ്ഥാനത്ത് ഇന്ന് 11,755 പേര്‍ക്കു കൂടി കോവിഡ്; 10472 പേർക്ക് സമ്പർക്കത്തിലൂടെ രോഗബാധ\nരോഗം സ്ഥിരീകരിച്ച 952 പേരുടെ ഉറവിടം വ്യക്തമല്ല.\nLast Updated : October 10, 2020, 18:19 IST\nതിരുവനന്തപുരം: സംസ്ഥാനത്ത് 11755 പേര്‍ക്കു കൂടി കോവിഡ് 19 സ്ഥിരീകരിച്ചു. 95918 പേരാണ് ചികിത്സയിലുള്ളത്. സംസ്ഥാനത്ത് 95,918 പേരാണ് നിലവിൽ ചികിത്സയിലുള്ളത്. 24 മണിക്കൂറിൽ 66228 സാമ്പിൾ പരിശോധിച്ചു. 7570 പേർ രോഗമുക്തി നേടി. 10472 പേർക്ക് സമ്പർക്കത്തിലൂടെയാണ് രോഗബാധയുണ്ടായത്. രോഗം സ്ഥിരീകരിച്ച 952 പേരുടെ ഉറവിടം വ്യക്തമല്ല. കോവിഡ് അവലോകന യോഗത്തിനു ശേഷം മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്. ഒക്ടോബർ നവംബർ മാസങ്ങൾ സംസ്ഥാനത്ത് kaവിഡ് വ്യാപനത്തെയും മരണനിരക്കിനെയും സംബന്ധിച്ച് നിർണ്ണായകമാണെന്നും മുഖ്യമന്ത്രി പറഞ്ഞു.\nടെസ്റ്റുകളുടെ എണ്ണം കൂട്ടി. എന്നാൽ ടെസ്റ്റ് പോസിറ്റിവിറ്റി നിരക്ക് പത്ത് ശതമാനത്തിന് മുകളിൽ നിൽക്കുന്നു. ഇത് കേസുകളുടെ എണ്ണം ഇനിയും ഉയരുമെന്നാണ് കാണിക്കുന്നത്. അയൽ സംസ്ഥാനങ്ങളിൽ പകർച്ച വ്യാധി ശക്തമായി തുടരുന്നു. രോഗവ്യാപനം ഉച്ഛസ്ഥായിയിലെത്തുന്നത് വൈകിപ്പിക്കാൻ കേരളത്തിന് സാധിച്ചു. രോഗവ്യാപന തോത് പിടിച്ചുനിർത്തിയതിലൂടെ അടിസ്ഥാന സൗകര്യമൊരുക്കാൻ സാധിച്ചു.\nമെയ് മാസത്തിൽ 0.77 ശതമാനമായിരുന്നു കേരളത്തിലെ മരണനിരക്ക്. ആഗസ്റ്റിലത് 0.45 ശതമാനവും സെപ്തംബറിൽ 0.37 ശതമാനവുമായി കുറഞ്ഞു. രണ്ട് ദിവസം മുൻപത്തെ കണക്ക് 0.22 മാത്രമായിരുന്നു. കേസുകൾ കൂടിയിട്ടും മരണനിരക്ക് ഉയരാത്തത് രോഗവ്യാപനം പരമാവധിയിലെത്താനെടുക്കുന്ന സമയം ദീർഘിപ്പിച്ചതും അതിനിടയിൽ ആരോഗ്യസംവിധാനം ശക്തമാക്കിയതും കൊണ്ടാണെന്നും മുഖ്യമന്ത്രി വിശദീകരിച്ചു.\nFirst published: October 10, 2020, 18:08 IST


ആരോഗ്യ നില മോശം: മുതിർന്ന കോൺഗ്രസ് നേതാവ് ഓസ്‌കാർ ഫെർണാണ്ടസിനെ വെന്റിലേറ്ററിലേക്ക് മാറ്റി | latest news|India|hospital|news|Oscar Fernandus\nJul 21, 2021, 08:14 pm IST\nമംഗലാപുരം: മുതിർന്ന കോൺഗ്രസ് നേതാവും മുൻ കേന്ദ്രമന്ത്രിയുമായ ഓസ്‌കാർ ഫെർണാണ്ടസിനെ വെന്റിലേറ്ററിലേക്ക് മാറ്റി. ആരോഗ്യ നില മോശമായതിനെ തുടർന്നാണ് അദ്ദേഹത്തെ വെന്റിലേറ്ററിലേക്ക് മാറ്റിയത്. ഫെർണാണ്ടസിന് അടിയന്തര ശസ്ത്രക്രിയ വേണമെന്നാണ് ഡോക്ടർമാർ വിലയിരുത്തുന്നത്.\nRead Also: ഡാനിഷ് സിദ്ദിഖി ഇന്ത്യക്കാരനാണെന്ന് തിരിച്ചറിഞ്ഞതോടെ താലിബാന് അതിക്രൂരമായി കൊലപ്പെടുത്തി\nവൃക്ക തകരാർ ഉൾപ്പെടെ വിവിധ ആരോഗ്യ പ്രശ്‌നങ്ങൾ അദ്ദേഹം നേരിടുന്നുണ്ട്. അതിനാൽ തന്നെ അദ്ദേഹത്തിന് ഉടൻ ശസ്ത്രക്രിയ നടത്തുന്ന കാര്യത്തിൽ ഡോക്ടർമാർക്ക് ആശങ്കയുണ്ടെന്നാണ് വിവരം. മംഗലാപുരത്തെ സ്വകാര്യ ആശുപത്രിയിലെ തീവ്രപരിചരണ വിഭാഗത്തിലാണ് അദ്ദേഹം ചികിത്സയിലുള്ളത്.\nഞായറാഴ്ച അദ്ദേഹം വീട്ടിനുള്ളിൽ തെന്നിവീണിരുന്നു. പിറ്റേന്ന് ഡയാലിസിസിനായി ആശുപത്രിയിൽ എത്തിയപ്പോൾ അദ്ദേഹം തന്നെ ഇക്കാര്യം ഡോക്ടർമാരെ അറിയിക്കുകയും ചെയ്തിരുന്നു. തുടർന്ന് നടത്തിയ പരിശോധനയിൽ അദ്ദേഹത്തിന്റെ തലയിൽ രക്തം കട്ടകെട്ടിയതായി കണ്ടെത്തി. രാത്രിയോടെ അബോധാവസ്ഥയിലായ അദ്ദേഹത്തെ തീവ്രപരിചരണ വിഭാഗത്തിൽ പ്രവേശിപ്പിക്കുകയായിരുന്നു.\nlatest news India hospital news Oscar Fernandus\nലിംഗമാറ്റ ശസ്ത്രക്രിയയ്ക്ക് ശേഷം പ്രതീക്ഷിച്ചഭംഗി ലഭിച്ചില്ലെന്നാണ് അനന്യയുടെ പരാതി: ചികിത്സ പിഴവ് നിഷേധിച്ച് ആശുപത്രി


മഞ്ചേശ്വരം താലൂക്ക് ആശുപത്രിയുടെ ശോചനീയാവസ്ഥ ; ജനരോഷം ശക്തമാകുന്നു ; മംഗൽപാടി ജനകീയ വേദി ഓൺലൈൻ സമര ക്യാമ്പയിന് പിന്തുണയുമായി പാർട്ടികളും സന്നദ്ധ സംഘടനകളും രംഗത്ത് - truenewsmalayalam.com\nHome / uppala / മഞ്ചേശ്വരം താലൂക്ക് ആശുപത്രിയുടെ ശോചനീയാവസ്ഥ ; ജനരോഷം ശക്തമാകുന്നു ; മംഗൽപാടി ജനകീയ വേദി ഓൺലൈൻ സമര ക്യാമ്പയിന് പിന്തുണയുമായി പാർട്ടികളും സന്നദ്ധ സംഘടനകളും രംഗത്ത്\nമഞ്ചേശ്വരം താലൂക്ക് ആശുപത്രിയുടെ ശോചനീയാവസ്ഥ ; ജനരോഷം ശക്തമാകുന്നു ; മംഗൽപാടി ജനകീയ വേദി ഓൺലൈൻ സമര ക്യാമ്പയിന് പിന്തുണയുമായി പാർട്ടികളും സന്നദ്ധ സംഘടനകളും രംഗത്ത്\ntruenewsmalayalam.com August 03, 2020 uppala\nഉപ്പള (True News3July 2020): താലൂക്ക് ആശുപത്രി യായി ഉയർത്തിയ മംഗൽപാടി സാമൂഹികാരോഗ്യ കേന്ദ്രത്തിന്റെ ശോചനീയാവസ്ഥയിൽ ജനരോഷം ശക്തമാകുന്നു. കോവിഡ് വ്യാപനം തുടങ്ങിയതോടെ തലപ്പാടിഅതിർത്തി അടഞ്ഞപ്പോൾ ചികിത്സ കിട്ടാതെ നിരവധി രോഗികൾ മരിച്ചതോടെ സജീവ ചർച്ചയായ മംഗൽപാടിയിലുള്ള മഞ്ചേശ്വരം താലൂക്ക് ആശുപത്രി വികസനം മാസങ്ങൾ കഴിഞ്ഞപ്പോൾ അധികാരികൾ മറന്ന അവസ്ഥയിലാണ്. താലൂക്ക് ആശുപത്രിയായി ഉയർത്തിയിട്ട് വർഷങ്ങൾ കഴിഞ്ഞിട്ടും താലൂക്ക് ആശുപത്രിക്ക് ലഭിക്കേണ്ട അടിസ്ഥാന സൗകര്യങ്ങൾ ഒരുക്കുന്നതിൽ അധികാരികൾ പിന്നോട്ട് പോയ അവസ്ഥയാണ്.\nമതിയായ ഡോക്ടര്മാരില്ലാത്തതും കിടത്തിച്ചികിത്സ ഫാർമസി, ലാബ് തുടങ്ങിയ സൗകര്യങ്ങൾ ഇനിയും ഇവിടെ ലഭ്യമായിട്ടില്ല. ഡയാലിസിസ് കേന്ദ്രത്തിന് ഉപ്പളയിലെ ഒരു വ്യവസായ പ്രമുഖൻ യന്ത്രങ്ങൾ സൗജന്യമായി എത്തിച്ച് കൊടുത്ത് എങ്കിലും അത് പ്രവർത്തനക്ഷമമാക്കാൻ ഇനിയും ആയിട്ടില്ല. ഈ അവസ്ഥയിൽ വലിയ ജനരോഷമാണ് മഞ്ചേശ്വരം താലൂക്കിൽ ഉണ്ടായിരിക്കുന്നത്. മംഗൽപാടി ജനകീയ വേദിയുടെ നേതൃത്വത്തിൽ ഇപ്പോൾ ഓൺലൈൻ ക്യാമ്പയിൻ നടന്നു കൊണ്ടിരിക്കുകയാണ്. വലിയ ജനപിന്തുണയാണ് ഇപ്പോൾ ഈ സമരത്തിന് ലഭിച്ച് കൊണ്ടിരിക്കുന്നത്. മാറിമാറി വന്ന സർക്കാരുകൾ മഞ്ചേശ്വരം മണ്ഡലത്തോട് കാണിച്ച് കൊണ്ടിരിക്കുന്ന അവഗണന വലിയ രീതിയിൽ പൊതുജനം ഏറ്റെടുത്തിരിക്കുകയാണ്. മഞ്ചേശ്വരം താലൂക്ക് ആശുപത്രി വിഷയത്തിൽ വരും നാളുകളിൽ സമരം ശക്തമാക്കാനാണ് സാമൂഹിക മാധ്യമങ്ങളിൽ ചർച്ചകൾ നടക്കുന്നത്.\nചുരുങ്ങിയ കാലം കൊണ്ട് നിർമ്മാണ രംഗത്ത് ചുവടുറപ്പിച്ച ജെ.എച്ച് എൽ ബിൽഡേഴ്‌സ് ഇനി ഉപ്പളയിലും\nവീട് വലുതാവട്ടെ ചെറുതാവട്ടെ, നിങ്ങളുടെ സ്വപ്ന ഭവനം ഉത്തരാവിദിത്വത്തോടെ ഏറ്റവും ഗുണമേന്മയുള്ള നിർമ്മാണ സാമഗ്രികൾ ഉപയോഗിച്ച് ചുരുങ്ങിയ ചിലവിൽ നിർമ്മിക്കാൻ നിങ്ങളെ സഹായിക്കുന്നു. നിങ്ങളുടെ പ്ലോട്ടിനനുസരിച്ച് പ്ലാനുകൾ തയ്യാറാക്കുന്നു. പുതിയ ട്രൻഡ് അനുസരിച്ചുള്ള ഡിസൈൻ. വിദഗ്ദരായ എൻജിനീയർമാരുടെ മേൽനോട്ടം. നിർമ്മാണത്തിന്റെ ഓരോ ഘട്ടത്തിലും കൃത്യമായ മേൽനോട്ടം.


പുതുവത്സരം പ്രമാണിച്ച് ദുബൈയിലും ഷാര്‍ജയിലും സൗജന്യ പാര്‍ക്കിങ്; പൊതുഗതാഗത സേവനങ്ങളില് സമയമാറ്റം free-parking-announced-in-sharjah\nHome Gulf പുതുവത്സരം പ്രമാണിച്ച് ദുബൈയിലും ഷാര്‍ജയിലും സൗജന്യ പാര്‍ക്കിങ്; പൊതുഗതാഗത സേവനങ്ങളില് സമയമാറ്റം\nപുതുവത്സരം പ്രമാണിച്ച് ദുബൈയിലും ഷാര്‍ജയിലും സൗജന്യ പാര്‍ക്കിങ്; പൊതുഗതാഗത സേവനങ്ങളില് സമയമാറ്റം\nDecember 31, 2020, 4:06 pm\nദുബൈ: പുതുവത്സരം പ്രമാണിച്ച് ജനുവരി ഒന്നിന് ദുബൈയിലും ഷാര്‍ജയിലും സൗജന്യ പാര്‍ക്കിങ്. ദുബൈയില് മള്‍ട്ടിലവല് പാര്‍ക്കിങ് ഒഴികെ എല്ലാ പൊതു പാര്‍ക്കിങ്ങുകളിലും ഫീസ് അടയ്ക്കേണ്ടതില്ലെന്ന് റോഡ്സ് ആന്‍ഡ് ട്രാന്‍സ്പോര്‍ട് അതോറിറ്റി (ആര്.ടി.എ) അറിയിച്ചു.\nഷാര്‍ജയില് എല്ലായിടത്തും സൗജന്യ പാര്‍ക്കിങ് ആയിരിക്കുമെന്ന് മുനിസിപാലിറ്റി അധികൃതര് പറഞ്ഞു. ദുബൈയില് ഇന്ന് മുതല് ജനുവരി രണ്ടു വരെ പൊതുഗതാഗത സേവനങ്ങളില് സമയമാറ്റമുണ്ടാകും.\nകസ്റ്റമര് ഹാപ്പിനസ് സെന്റര്, പെയിഡ് പാര്‍ക്കിങ് സോണുകള്, പബ്ലിക് ബസ്, ദുബൈ മെട്രോ, ട്രാം, ജലഗതാഗതം, സേവന കേന്ദ്രങ്ങള് എന്നിവിടങ്ങളിലെ പ്രവൃത്തി സമയമാണ് പുനക്രമീകരിച്ചത്.\nദുബൈ മെട്രോ റെഡ് ലൈന് ഇന്ന് അര്‍ധരാത്രി 12 വരെയും ജനുവരി ഒന്ന് അര്‍ധരാത്രി 12 മുതല് പിറ്റേന്ന് പുലര്‍ച്ചെ ഒരു മണി വരെയും സര്‍വീസ് നടത്തും. ഗ്രീന് ലൈന് ഇന്ന് അര്‍ധരാത്രി 12 വരെയും നാളെ അര്‍ധരാത്രി 12 മുതല് പിറ്റേന്ന് പുലര്‍ച്ചെ ഒരു മണി വരെയുമാണ് സര്‍വീസ് നടത്തുക.\nദുബൈ ട്രാം ഇന്ന് അര്‍ധരാത്രി 12 വരെയും ജനുവരി ഒന്നിന് അര്‍ധരാത്രി 12 മുതല് പിറ്റേന്ന് പുലര്‍ച്ചെ ഒരു മണി വരെയുമാണ് പ്രവര്‍ത്തിക്കുക.\nഗോള്‍ഡ് സൂഖ് സ്റ്റേഷനില് നിന്നടക്കമുള്ള ദുബൈ ബസ് പുലര്‍ച്ചെ 5.32 മുതല് പിറ്റേന്ന് പുലര്‍ച്ചെ 12.59 വരെയും അല് ഗുബൈബ സ്റ്റേഷനില് നിന്ന് പുലര്‍ച്ചെ 4.43 മുതല് പിറ്റേന്ന് പുലര്‍ച്ചെ 12.29 വരെയും സത് വ പോലുള്ള സബ് സ്റ്റേഷനുകളില് നിന്ന് പുലര്‍ച്ചെ 05:04 മുതല് രാത്രി 11:29 വരെയും സര്‍വീസ് ഉണ്ടായിരിക്കും.\nഎന്നാല്, റൂട്ട് സി 01 മുഴുവന് ദിവസവും സര്‍വീസ് നടത്തും. മറ്റു സര്‍വീസുകള്, ഖിസൈസ് പുലര്‍ച്ചെ അഞ്ചു മുതല് പിറ്റേന്ന് പുലര്‍ച്ചെ എട്ടു വരെ. അല്‍ഖൂസ് ഇന്‍ഡസ്ട്രിയല് സ്റ്റേഷന് പുലര്‍ച്ചെ മൂന്നു മുതല് രാത്രി 11:35 വരെ. ജബല് അലി സ്റ്റേഷന് പുലര്‍ച്ചെ 5:40 മുതല് പിറ്റേന്ന് പുലര്‍ച്ചെ 12:51 വരെ.\nമെട്രോ ലിങ്ക് ബസ് സര്‍വീസുകള്: റാഷിദിയ, മാള് ഓഫ് ദ് എമിറേറ്റ്സ്, ഇബനു ബത്തൂത്ത, ദുബൈ മാള്, ബുര്‍ജ് ഖലീഫ, അബു ഹായില്, എത്തിസാലാത്ത് എന്നിവിടങ്ങളില് നിന്ന് പുലര്‍ച്ചെ അഞ്ചു മുതല് പിറ്റേന്ന് പുലര്‍ച്ചെ 1:10 വരെ.\nഇന്റര്‍സിറ്റി ബസ്നാളത്തെ സമയക്രമം: യൂണിയന് സ്‌ക്വയര് പുലര്‍ച്ചെ അഞ്ചു മുതല് രാത്രി 11.55 വരെ. എത്തിസാലാത്ത് മെട്രോ സ്റ്റേഷന് രാവിലെ 10 മുതല് രാത്രി 9:51 വരെ. അബു ഹായില് മെട്രോ സ്റ്റേഷന് രാവിലെ 11:40 മുതല് രാത്രി 10:47 വരെ. ജുബൈല് ഷാര്‍ജ രാവിലെ 5:30 രാത്രി 11:55 വരെ. ഹത്തരാവിലെ 6:29 രാത്രി 10:41 വരെ. അജ്മാന്‍രാവിലെ ആറു മുതല് രാത്രി 11:30 വരെ.\nവാട്ടര് ബസ് മറീനാ സ്റ്റേഷനുകള് (മറീനാ മാള്, മറീനാ വോക്, മറീന ടെറസ്, മറീനാ പ്രൊമനേഡ്) ഇന്ന് രാവിലെ 10 മുതല് രാത്രി എട്ടു വരെ. ജനുവരി യഥാക്രമം ഉച്ചയ്ക്ക് 12 മുതല് അര്‍ധരാത്രി 12 വരെ.\nഅബ്ര: ദുബൈ ഓള്‍ഡ് സൂഖ്ബനിയാസ് രാവിലെ ഏഴു മുതല് രാത്രി എട്ടു വരെ. ദുബൈ ഓള്‍ഡ് സൂഖ്അല് ഫാഹിദിഅല് സബ്ക രാവിലെ എട്ടു മുതല് രാത്രി എട്ടു വരെയും അല്‍സീഫ്ബനിയാസ് രാവിലെ ഏഴു മുതല് രാത്രി എട്ടു വരെയുമാണ്. ജദ്ദാഫ് ഫെസ്റ്റിവല് മാള് രാവിലെ ഏഴു മുതല് രാത്രി എട്ടു വരെ. ഇലക്ട്രിക് അബ്ര ഗ്ലോബല് വില്ലേജില് നിന്ന് വൈകിട്ട് നാലു മുതല് രാത്രി 11 വരെ അബ്ര സര്‍വീസ് ഉണ്ടാകും.രാജ്യത്തെ സേവന കേന്ദ്രങ്ങള് ഇന്നു വൈകിട്ട് 4.30-ന് അടയ്ക്കും. ജനുവരി രണ്ടിനായിരിക്കും വീണ്ടും തുറക്കുക. കസ്റ്റമര് ഹാപ്പിനസ് സെന്ററുകള് ജനുവരി മൂന്നിന് തുറക്കും. ഉമ്മു റമൂല്, ദെയ്റ, അല് ബര്‍ഷ, അല് മനാറ, ആര്.ടി.എ ഹെഡ് ഓഫീസ് എന്നിവിടങ്ങളിലെ സ്മാര്‍ട് കസ്റ്റമര് ഹാപ്പിനസ് സെന്ററുകള്‍ക്ക് മാറ്റമില്ല. പതിവുപോലെ 24 മണിക്കൂറും പ്രവര്‍ത്തിക്കും.\nPrevious articleആമസോണിനും ഫ്‌ളിപ്കാര്‍ട്ടിനുമെതിരേ നടപടിക്കൊരുങ്ങി കേന്ദ്ര സര്‍ക്കാര്\nNext articleസിബിഎസ്ഇ പരീക്ഷകള് മെയ്4മുതല്; ജൂലൈ 15ന് ഫലം പ്രഖ്യാപിക്കും


സൗദിയില് അനധികൃതമായി തങ്ങുന്നവര്‍ക്കായി തിരച്ചില് തുടങ്ങി - India News 24\nസൗദിയില് അനധികൃതമായി തങ്ങുന്നവര്‍ക്കായി തിരച്ചില് തുടങ്ങി\nറിയാദ്: സൗദിയില് പൊതുമാപ്പ് കാലാവധിയില് നാട്ടിലേക്ക് മടങ്ങാതെ അനധികൃതമായി തങ്ങുന്നവര്‍ക്കായി അധികൃതര് തിരച്ചില് തുടങ്ങി. മക്ക പ്രവിശ്യയില് നിയമലംഘകരായ നിരലവധിപേര് ഇപ്പോഴും അനധികൃതമായി കഴിയുന്നതായാണ് റിപ്പോര്‍ട്ട്. ഉവര്‍ക്കായുള്ള പരിശോധന തുടങ്ങിയതായി പാസ്‌പോര്‍ട്ട് വകുപ്പ് മക്ക റീജണല് ഡയറക്ടര് മേജര് ജനറല് അബ്ദുറഹ്മാന് അല്‍ഹര്‍ബി പറഞ്ഞു.\nഅനധികൃതമായി തങ്ങുന്നുവെന്ന് കണ്ടെത്തുന്ന വിദേശികളെ നാടുകടത്തുന്നതിന് മുമ്പ് നിയമാനുസ്രതമുള്ള ശിക്ഷാ നടപടികള് നേരിടേണ്ടിവരും. ഇവരെ നാടുകടത്തുന്നതിനുള്ള ചെലവ് സര്‍ക്കാര് വഹിക്കുമെന്നും അല് ഹര്‍ബി വ്യക്തമാക്കി.\nപിടിയിലാകുന്നവരുടെ പ്രാഥമിക അന്വേഷണ റിപ്പോര്‍ട്ട് പാസ്‌പോര്‍ട്ട് ഡയറക്ടറേറ്റിന് കീഴിലെ വിദേശി നിരീക്ഷണവകുപ്പിന് കൈമാറും. നിയമലംഘകരുടെ വിരലടയാളം പരിശോധിച്ച് ക്രിമിനല് കേസുകളില് ഉള്‍പ്പെട്ടവരല്ലെന്നും പൊലീസ് അന്വേഷിക്കുന്നവരല്ലെന്നും ഉറപ്പുവരുത്തും. ഇതിനുശേഷം പാസ്‌പോര്‍ട്ട് വകുപ്പിന് കീഴിലെ അഡ്മിനിസ്‌ട്രേറ്റീവ് കമ്മിറ്റി നിയമ ലംഘകരുടെ നിയമലംഘനത്തിന് ശിക്ഷ വിധിക്കും. പാസ്‌പോര്‍ട്ടില്ലാത്ത നിയമലംഘകര്‍ക്ക് ഔട്ട് പാസ് ലഭ്യമാക്കുന്നതിന് വിദേശരാജ്യങ്ങളുടെ കോണ്‍സുലേറ്റുകളുമായി സഹകരിച്ച് പാസ്‌പോര്‍ട്ട് വകുപ്പ് നടപടി സ്വീകരിക്കുന്നുണ്ട്.


Velipaadukal വെളിപാടുകള്: സഞ്ചാരിയുടെ സത്യവാങ്മൂലം\nജ്ഞാനപീഠപ്രസംഗം - എസ്.കെ.പൊറ്റെക്കാട്ട്\n1980-ലെ ജ്ഞാനപീഠസമ്മാനം ഞാന് സ്വീകരിക്കുന്നത് നമ്മുടെ നാട് രാഷ്ട്രീയവും സാംസ്കാരികവുമായ ഒരു പരിവര്‍ത്തനത്തിന്റെ നീര്‍ച്ചുഴിയില് അകപ്പെട്ടിരിക്കുന്ന ഒരു ഘട്ടത്തിലാണ്. ഞാനിതു പ്രത്യേകിച്ചും പരാമര്‍ശിക്കുന്നത് കല, സാഹിത്യം,സംസ്കാരം എന്നിവയെപ്പറ്റി പുതിയ തലമുറയ്ക്കുള്ള സങ്കല്പം പഴയ തലമുറയുടേതില്‍നിന്നു തീര്‍ത്തും വ്യത്യസ്തമാണെന്നുള്ളതുകൊണ്ടാണ്. അവയോടനുബന്ധിച്ചുള്ള മൂല്യങ്ങളും വളരെയധികം മാറിയിട്ടുണ്ട്. സയന്‍സും ടെക്നോളജിയും പുരോഗതിയുടെ വലിയ ചുവടുകള് വയ്ക്കുന്ന ഈകാലത്ത് എഴുത്തുകാര്‍ക്ക് എവിടെയാണ് സ്ഥാനം? ചിലര് ഇവ്വിധം ചോദിക്കാന്പോലും തുടങ്ങിയിട്ടുണ്ട്.\nസയന്സിന്റേയും ടെക്നോളജിയുടേയും പുതിയ കണ്ടുപിടുത്തങ്ങളുടെ ഫലമായി നമ്മൂടെ ജീവിത സമ്പ്രദായങ്ങള് വളരെ മാറിയിട്ടുണ്ട്. അതിനിയും അപ്രകാരം തുടരും. മഹത്തായ മാറ്റങ്ങള്‍ക്കു ഇനിയും സാദ്ധ്യതയുണ്ട്. എങ്കിലും ആഴത്തില് ചിന്തിക്കുന്ന പക്ഷം അത് ഇവതമ്മിലുള്ള ആസുരവാസനകളെ പെരുക്കാന് മാത്രമേ പര്യാപ്തമാവുകയുള്ളുവെന്നു മനസ്സിലാകും\nസയന്സിനു രണ്ടുമുഖമുണ്ട്. സുഖസൌകര്യങ്ങള് വര്‍ദ്ധിപ്പിക്കുന്നതില് ഔത്സുക്യമുള്ളതാണൊന്ന്. നശീകരണത്തിനു വഴിയൊരുക്കുന്നതാണ് മറ്റൊന്ന്. കലയുടെയും സാഹിത്യത്തിന്റെയും ലക്ഷ്യം സൃഷ്ടിയാണ്, സംഹാരമല്ല. അതുകൊണ്ട്, ഈ കാലഘട്ടത്തില്, സയന്സിന്റെയും ടെക്നോളജിയുടേയും അന്തിമഫലങ്ങള് മനുഷ്യലോകത്തിന്റെ നാശത്തിലേയ്ക്കു വിരല് ചൂണ്ടുമ്പോള്, കലയും സാഹിത്യവുമാണ് മനുഷ്യന് അല്‍പമെങ്കിലും ആശ്വാസം പകരുന്നത്. യഥാര്‍ത്ഥ സാഹിത്യം നിശ്ചയമായും മനുഷ്യനിലുള്ള മൃഗീയപ്രവണതകളെ മാറ്റിനിര്‍ത്തുന്നതിന് ഗാഢമായി പ്രേരിപ്പിക്കുകയും സമത്വം, സാഹോദര്യം, സമാധാനം തുടങ്ങിയ മാനുഷികമൂല്യങ്ങളെ സമ്പുഷ്ടമാക്കുകയും ചെയ്യണം. മറ്റൊരുവിധത്തില് പറഞ്ഞാല് അന്തിമമായി മനുഷ്യരക്ഷയ്ക്കു എത്തിച്ചേരുന്നതു സാഹിത്യമാണ്, സയന്സല്ല. സത്യം അതത്രെ.\nനമ്മുടെ സാഹിത്യത്തിലെ ചില പുത്തന് പ്രവണതകള് കാണുമ്പോള് എനിക്കു ദു:ഖം തോന്നുന്നു. സാഹിത്യസൃഷ്ടി വളരെ എളുപ്പം വിപണനം ചെയ്യാവുന്ന ഉല്‍പന്നമായിരിക്കുന്നു. അറിഞ്ഞോ അറിയാതെയോ മനുഷ്യന്റെ സദാചാരബോധത്തെ മരവിപ്പിച്ചുകൊണ്ട് പ്രാകൃതമായ ലൈംഗികത. കൊള്ള, കൊല, ബലാല്‍സംഗം എന്നിവ ഉള്‍ച്ചേര്‍ന്നുള്ള കഥകളുടെ പ്രളയമാണ് വിപണിയില് കാണുക. ഇവ എളുപ്പം വിറ്റഴിയുകയും ചെയ്യുന്നു.\nആധുനികലോകത്തിന്റെ മൂന്നു ശാപം ദാരിദ്യവും മലിനീകരണവും ജനപ്പെരുപ്പവുമാണെന്നു പറയപ്പെടുന്നു. ഈ ശാപങ്ങള് ആധുനിക സാഹിത്യത്തെയും പിടികൂടിയിട്ടുണ്ടെന്നു കാണാം. ആശയദാരിദ്ര്യം, അഴുകി ദുര്‍ഗ്ഗന്ധം വമിക്കുന്ന ലൈംഗികതയുടേയും കുറ്റകൃത്യങ്ങളുടേയും ആവിഷ്കരണത്തിലൂടെയുള്ള മലിനീകരണം, വിപണിയില് തരം താണതും വൃത്തികെട്ടതുമായ പുസ്തകങ്ങളുടെ പെരുപ്പം.\nമനുഷ്യമനസ്സിലെ നന്മകളെ വളര്‍ത്തുകയും സമൂഹത്തിന്റെ ഉത്കൃഷ്ടാശയങ്ങളെ ഉള്‍ക്കൊള്ളാന് മനുഷ്യര്‍ക്ക് വഴിയൊരുക്കകയും ചെയ്യുന്ന സാഹിത്യമാണു ഉത്തമസാഹിത്യമെന്നു ഞാന് വിശ്വസിക്കുന്നു. ഈ ബോധത്തോടെയാണ് ഞാനെന്റെ സാഹിത്യവൃത്തി ആരംഭിക്കുന്നത്.\nഎന്റെ അച്ഛന് ഒരു ഇംഗ്ലീഷ് സ്കൂള് അദ്ധ്യാപകനായിരുന്നു. സംസ്കൃതത്തിലും സാമാന്യമായ ജ്ഞാനം അദ്ദേഹത്തിനുണ്ടായിരുന്നു. അച്ഛന് എല്ലാദിവസവും എന്നെക്കൊണ്ട് രാമായണം, മഹാഭാരതം അല്ലെങ്കില് കൃഷ്ണഗാഥ വായിപ്പിക്കുകയും ചൊല്ലിപ്പിക്കുകയും ചെയ്തിരുന്നു. എന്റെ വായനയ്കിടയില്, രാമായണത്തിലെ സംഭവങ്ങളില് നിന്നു ധാരാളം രംഗങ്ങള് ഭാവനയില് ദര്‍ശിക്കാനുള്ള പ്രവണത ഞാന് വളര്‍ത്തിയെടുത്തിരുന്നു. സദൃശമായ പുതിയ രംഗങ്ങള് സങ്കല്‍പിക്കാനുള്ള വൈഭവവും ഞാന് നേടി.\nകാളിന്ദിതന് പുളിനവും കുളുര് വെണ്ണിലാവും\nമേളിച്ച രാത്രികളുമുണ്ടിനി വേണ്ടുവോളം\nശ്രീകൃഷ്ണചരിതം മണിപ്രവാളത്തിലെ ഈരടി നല്‍കുന്ന കാല്‍പനിക ദൃശ്യം ആഹ്ലാദകര്‍മാണ്. അതുപോലെത്തന്നെ ഋഷിമാരുടെയും മറ്റും കഥകള് വായിക്കുന്നതിലൂടെ ഞാന് വളരെ അഹ്ലാദം അനുഭവിച്ചിട്ടുണ്ട്.\nഇനിയുളള കാലം കലിയുഗമത്രെ\nമുനിജനങ്ങളും മറഞ്ഞുപോമല്ലോ -\nഎന്ന ഈരടി വായിച്ചപ്പോള് ഞാന് പൊട്ടിക്കരഞ്ഞിട്ടുണ്ട്.\nഅച്ഛന്റെ ഉപദേശമനുസരിച്ചു ഹൈസ്കൂളിലും കോളേജിലും സംസ്കൃതം ഐച്ഛികവിഷയമായി സ്വീകരിച്ചതു പിന്നീടു സംസ്കൃതനാടകങ്ങളും കവിതകളുമായി പരിചയപ്പെടുന്നതിനു എളുപ്പം വഴിയൊരുക്കി. പ്രാചീന ഭാരതീയേതിഹാസങ്ങളില്‍നിന്നും കാവ്യങ്ങളില്‍നിന്നും ഇപ്രകാരം ഞാന് സ്വായത്തമാക്കിയ അറിവും ആശയങ്ങളും എന്റെ സാഹിത്യയത്നത്തില് എന്നെ ഒരു നല്ല സ്ഥാനത്തെത്തിച്ചു. പടിഞ്ഞാറന് സാഹിത്യമായുള്ള പരിചയം എനിക്കു മറ്റൊരു മുതല്‍ക്കൂട്ടായിരുന്നു.\nഎന്റെ മാതൃഭാഷയായ മലയാളത്തിനു പല പ്രത്യേകതകളുമുണ്ട്. ഭാരതീയ ഭാഷകളിലധികവും ദേശ്യനാമങ്ങളുമായി ബന്ധപ്പെട്ടിരിക്കുന്നു. ബംഗാളില് ബംഗാളി, പഞ്ചാബില് പഞ്ചാബി, തമിഴ് നാട്ടില് തമിഴ് എന്നിങ്ങനെ. പക്ഷെ, കേരളത്തിലെ ഭാഷ മലയാളമാണ്. അതുകൊണ്ടുതന്നെ ഇന്ത്യക്കാരില് ചിലര്‍ക്കു മലയാളം ഭാരതീയ ഭാഷകളിലൊന്നാണെന്നു തിരിച്ചറിയാന് കഴിയുന്നില്ല. മലയാളം, മലയായിലെ ഭാഷയാണെന്നു ധരിച്ച ഒരു പണ്ഡിറ്റിനെ എനിക്കറിയാം.\nപടിഞ്ഞാറുനിന്ന് ഇസ്ലാമിക ക്രൈസ്തവ മതങ്ങളുടെ രംഗപ്രവേശം മലയാളഭാഷയെയും സാഹിത്യത്തെയും സമ്പന്നമാക്കിയിട്ടുണ്ട്. സംസ്കൃത പദങ്ങള്‍കൊണ്ട് നിബിഢമായ ഒരു ഭാഷയാണ് മലയാളം. സംസ്കൃതം, ഇതര ദ്രാവിഢ ഭാഷകള്, ഇംഗ്ലീഷ്, അറബിക്, പോര്‍ത്തുഗീസ്, ഫ്രെഞ്ച് തുടങ്ങിയ വിദേശ ഭാഷകള് എന്നിവയുമായുള്ള സമ്പര്‍ക്കം മലയാളഭാഷയ്ക്കും സാഹിത്യത്തിനും പുതിയ ഒരു നിറവും മണവും നല്‍കിയിട്ടുണ്ട്. ശുദ്ധമായ പ്രാചീന മലയാള പദങ്ങളുള്‍ച്ചേര്‍ന്ന വടക്കന് പാട്ടും, അറബിക്കും പേര്‍ഷ്യനും പദങ്ങള് ധാരാളം ചേര്‍ന്ന മാപ്പിളപ്പാട്ടും മലയാള സാഹിത്യത്തെ ഗണ്യമാംവിധം സമ്പന്നമാക്കിയിട്ടുണ്ട്. ചാക്യാര്‍കൂത്ത്, കൂടിയാട്ടം തുടങ്ങിയ ക്ഷേത്രകലകളിലൂടെ സംസ്കൃത നാടകങ്ങളും സംസ്കൃത കഥനങ്ങളും ഇന്നും ജീവിച്ചുകൊണ്ടിരിക്കുന്നു. സിറിയന് ക്രിസ്ത്യാനികളുടെ പ്രാചീനമായ ചവിട്ടുനാടകവും അതിന്റേതായ സംഭാവനകള് നല്‍കിയിട്ടുണ്ട്. ഈ പശ്ചാത്തലത്തിലാണ് മലയാള സാഹിത്യം ചൈതിന്യമാര്‍ന്ന ചില പുതിയ പ്രവാഹങ്ങള് ഉള്‍ക്കൊണ്ടു വളരുന്നത്.\nഇവിടെ അംഗീകൃതമായ പതിനാറു ഭാഷയുംസാഹിത്യവുമുണ്ടെങ്കിലും ഭാരതീയ സാഹിത്യം ഒന്നുമാത്രമെയുള്ളു. വലിയ ആല്‍മരത്തില് അവിടവിടെയുണ്ടാകുന്ന വേരുകളെന്നോണം ഭാരതത്തിലെ വത്യസ്ത ഭാഷാസാഹിത്യങ്ങള് ഭാരതമൊട്ടുക്കും വ്യാപിച്ചുകിടക്കുന്നു. പക്ഷെ, വ്യത്യസ്തദേശങ്ങളിലെ സാഹിത്യത്തിന്റെയും സംസ്കാരത്തിന്റെയും മുഖം അറിയാനും ആസ്വദിക്കാനുമുള്ള സ്ഥിതി അവിടങ്ങളിലെ പലതരക്കാരായ ജനങ്ങള്‍ക്കു വേണ്ടത്ര അനുകൂലമല്ല. അമേരിക്കയിലെയും സോവിയറ്റ് റഷ്യയിലെയും സ്വീഡനിലെയും മറ്റും സാഹിത്യകാരന്മാരേയും സാഹിത്യങ്ങളേയും നാമറിയും. എന്നാല് ഖേദകരം തന്നെ, നമ്മുടെ അയല്‍ദേശങ്ങളിലെ കഥാകാരന്മാരെയും കവികളെയും കുറിച്ചു നാം അജ്ഞരാണ്. ഇതൊരു ശോചീനയമായ അവസ്ഥയാണ്. കേന്ദ്രസാഹിത്യ അക്കാദമിയുടെ തനിച്ചുള്ള ശ്രമങ്ങള്‍കൊണ്ടുമാത്രം പ്രശ്നം പരിഹൃതമാകുന്നില്ല. ഭാരതത്തിലെ വത്യസ്ത വിഭാഗങ്ങളെല്ലാം ഭാരതീയ സാഹിത്യം പൂര്‍ണ്ണമായും അറിയാനും ആസ്വദിക്കാനും ഉള്ള അവസ്ഥയിലാകണം. എല്ലാ പ്രാദേശിക ഭാഷകളിലെയും വ്യത്യസ്തമായ സാഹിത്യസൃഷ്ടികള് അറിയുന്നതി‍നുള്ള സൌകര്യങ്ങളും അവസരങ്ങളും വേണ്ടത്ര ഉണ്ടാകണം.\nഈ പശ്ചാത്തലത്തില്, വര്‍ഷംതോറും ഭാരതത്തിലെ മികച്ച സാഹിത്യകൃതി കണ്ടെത്താനുള്ള ജ്ഞാനപീഠത്തിന്റെ ശ്രമങ്ങള് അത്യന്തം പ്രയോജനകരവും സന്ദര്‍ഭോചിതവുമായ ഒരു സാഹിത്യസേവനമാകുന്നു. വ്യത്യസ്തഭാഷകളിലെ ഉത്കൃഷ്ട രചനകളെ അവതരിപ്പിക്കുന്നതിനു അതു വഴിയൊരുക്കുന്നു. ആ രചനകളില് സമ്മാനം ലഭിക്കാത്തവപോലും ഭാരതത്തിന്റെ മുഴുവന് ശ്രദ്ധ പിടിച്ചു പറ്റുന്നുവെന്നതു നിസ്സാരകാര്യമല്ല.\nസാഹിത്യത്തിന്റെ ലക്ഷ്യംമനുഷ്യനെ ഉണര്‍ത്തുകയും ആന്തരികമായ നന്മകളിലേയ്ക്കു അവനെ ഉയര്‍ത്തുകയുമാണ്. വിസ്തൃതമായ ഭാരതത്തിലെ വ്യത്യസ്ഥ ജനവിഭാഗത്തെ സമത്വം, സ്നേഹം, സഹകരണം, സംസ്കാരത്തെ സംബന്ധിച്ചുളള പരസ്പരധാരണ എന്നീ ബോധത്തിലൂടെ സമന്വയിക്കുന്നതിനുകൂടിയുള്ളതാണ് സാഹിത്യം. ബംഗാളിയാണോ, പഞ്ചാബിയാണോ, തമിഴനാണോ എന്ന പരിഗണ‍ന കൂടാതെ അവരെ അടുപ്പിക്കുന്നതിനുള്ളതാണ് സാഹിത്യം. ഈ സാഹോദര്യ ചിന്ത മനുഷ്യര്‍ക്ക് മാത്രമായി നിബന്ധിച്ചിട്ടുള്ളതല്ല. സ്നേഹം വിസ്തൃതമായ മണ്ഡലത്തില് പരന്നുകിടക്കുന്നു. പക്ഷികളേയും മൃഗങ്ങളേയും ചെടികളേയും പോലും അതാശ്ലേഷിക്കുന്നു. പുരാണേതിഹാസങ്ങള് സൃഷ്ടിച്ച ഋഷികള് സാര്‍വ്വലൌകികമായ ഈ സ്നേഹത്തെ ആവിഷ്കരിച്ചു.\n- ഇങ്ങനെ പാടി നമ്മുടെ മഹാകവി കുമാരനാശാന്\nപക്ഷെ, കഷ്ടം! ഈ പ്രകൃതിസ്നേഹവും ജീവജാലങ്ങളോടുള്ള അനുകമ്പയും വിസ്തൃതമായ ഒരു യുഗത്തിലെ പഴങ്കഥകളായിരിക്കുന്നു.\nശങ്കരാചാര്യരുടെ നാട്ടില്‍നിന്നാണ് ഞാന് വരുന്നത്. തന്റെ കിടയറ്റ അദ്വൈതസിദ്ധാന്തത്തിലൂടെ ശ്രീശങ്കരന് നൂറ്റാണ്ടുകള്‍ക്കുമുന്‍പു ഭാരതം മുഴുവന് കീഴടക്കുക മാത്രമല്ല ഭാരതത്തിന്റെ നാലുഭാഗത്തും മഠങ്ങള് സ്ഥാപിക്കുകയും സാംസ്കാരികമായ ഐക്യത്തിലൂടെ ഭാരതീയരെ ഉദ്ഗ്രഥിക്കുകയും ചെയ്തു. ഭാരതീയരെ ഏകരൂപത്തില്‍മാത്രം കണ്ടുകൊണ്ടാണ് ആചാര്യന് തന്റെ സാഹിത്യരചനകള് നിര്‍വ്വഹിച്ചത്. ആ മഹാദാര്‍ശനികന് ഭാരതത്തിലെ എല്ലാ നദികളേയും കുറിച്ചു കീര്‍ത്തനങ്ങളെഴുതിയിട്ടുണ്ട്. ഗംഗയെക്കുറിച്ചുള്ള ഒരു കീര്‍ത്തനം ശ്രവിക്കുക.\nശങ്കാരാചാര്യരുടെ തത്ത്വശാസ്ത്രം, ഗംഗയെ ഭാരതീയ ജനതയുടേ മുഴുവന് പൊതുസ്വത്തായി വിഭാവനം ചെയ്തു. കാളിദാസനെപ്പോലുള്ള മഹാകവികളും ഭാരതീയരെല്ലാവരും അതുപോലെത്തന്നെ വ്യത്യസ്തമായ ഭൂവിഭാഗങ്ങളും തമ്മിലുളള ഐക്യത്തിന്നായി ഉദ്ബോധിപ്പിച്ചു. ഈ മഹദ് സന്ദേശം തന്നെ ടാഗൂറും വിളംബരം ചെയ്തു. (ടാഗുറിന്റെ മെസ്സേജ് ഓഫ് ദി ഫോറസ്റ്റ് എന്ന സൃഷ്ടി കാണുക)\nഎന്നാലിന്നു ആ സ്നേഹവും സമത്വബോധവുമെല്ലാം മൃതമായ ഭൂതകാലത്തിന്റെ വിരസമാര്‍ന്ന പഴങ്കഥകളായിരിക്കുന്നു.\nഇന്നു നമ്മുടെ നാടിനെ അസഹ്യപ്പെടുത്തുന്ന എല്ലാ തിന്മകള്‍ക്കുമുള്ള മുഖ്യകാരണം ഭാരതത്തിന്റെ സാംസ്കാരികമുല്യത്തോടുള്ള നമ്മുടെ അവഗണനയില്‍മേല് ആരോപിക്കപ്പെടേണ്ടിയിരിക്കുന്നു, - സേവനൌത്സുക്യത്തിനു പകരം സ്വാര്‍ത്ഥതാല്‍പര്യമാണെങ്ങും. സ്വാര്‍ത്ഥമോഹങ്ങളും ലൌകിക സുഖങ്ങളും കരസ്ഥമാക്കുന്നതിനു ഏതു പിഴച്ച മാര്‍ഗ്ഗവും കൈക്കൊള്ളാമെന്നതായിരിക്കുന്നു വര്‍ത്തമാനകാലത്തെ മാനസികാവസ്ഥ. പ്രകൃതിസ്നേഹം സയന്സിന്നായി കച്ചവടം ചെയ്യപ്പെട്ടിരിക്കുന്നു. വനങ്ങള് സിസ്സംശയം വന്‍തോതില് വെട്ടിനീക്കപ്പെടുകയും അനന്തരം മരുഭൂമികള് സ്വാഗതം ചെയ്യപ്പെടുകയും ചെയ്യുന്നു. മുള്ളുകള് നിറഞ്ഞ കുറ്റിച്ചെടികളും മരുഭൂമികളും മനുഷ്യമനസ്സില് കെട്ടി ഉയര്‍ത്തപ്പെടുന്നതിനെപ്പറ്റി നാം ബോധവാന്മാരല്ല.\nനമ്മുടെ സാഹിത്യകാരന്‍മാരും കലാകാരന്‍മാരും ഈ വന് വിപത്തില് നിന്നു നമ്മുടെ പ്രിയഭാരതത്തെ രക്ഷിക്കുന്നതിനു ദൃഢനിശ്ചയത്തോടെ ഒറ്റക്കെട്ടായി മുന്നിട്ടിറങ്ങേണ്ടുന്ന സമയം അതിക്രമിച്ചിരിക്കുന്നു.\nഎസ്.കെ.പൊറ്റെക്കാട്ട് (ശങ്കരന്‍കുട്ടി പൊറ്റെക്കാട്ട്) കോഴിക്കോട് തൊട്ടുളിപ്പാടത്തെ പൊറ്റെക്കാട്ട് വീട്ടില് 1913 മാര്‍ച്ച് 13-നു ജനിച്ചു - കോഴിക്കോട് ഹിന്ദുസ്കൂള്, ഗണപതി ഹൈസ്കൂള്, സാമൂതിരി ഹൈസ്കൂള് എന്നിവടങ്ങളില് വച്ചായിരുന്നു സ്കൂള് വിദ്യാഭ്യാസം. പിന്നീട് സാമൂതിരി കോളേജില് ചേര്‍ന്നു ഇന്റര്‍മീഡിയറ്റ്വരെ പഠിച്ചു.\n1937 മുതല് 39-വരെ കോഴിക്കോട് ഗുജറാത്തി സ്കൂളില് അദ്ധ്യാപകവൃത്തിയില് ഏര്‍പ്പെട്ടിരുന്ന എസ്.കെ. 1939-ല് ത്രിപുര കോണ്‍ഗ്രസ് സമ്മേളനത്തില് പങ്കെടുക്കുന്നതിനുവേണ്ടി ജോലി രാജിവച്ചു. പിന്നീടു ബോബെയിലൊരുവര്‍ഷം ടൈപിസ്റ്റ് അയി ജോലിനോക്കി. നാട്ടില് രണ്ടുവര്‍ഷം സാഹിത്യരചനയുമായി കഴിച്ചുകൂട്ടി. 1943-ല് പുരോഗമന സാഹിത്യ സമ്മേളനത്തില് പങ്കെടുക്കാന് വീണ്ടും ബോംബെയിലെത്തിയ എസ്.കെ. 1944 വരെ അവിടെ ടെക്സ്ടൈല് കമ്മീഷണര് ആഫീസില് ജോലിനോക്കിയെങ്കിലും സാഹിത്യത്തോടുള്ള താല്‍പര്യം നിമിത്തം ജോലിരാജിവച്ചു. തുടര്‍ന്നു ഉത്തരേന്ത്യയിലും കശ്മീരിലും പര്യടനം ചെയ്തു. എസ്.കെ യുടെ വിദേശപര്യടനം ആരംഭിക്കുന്നത് 1949-ല് ആണ്. എസ്.കെ. സന്ദര്‍ശിച്ചിട്ടില്ലാത്ത വിദേശരാജ്യങ്ങള് കുറവാണ്. ഇന്ത്യയില് ഇത്രയധികം സഞ്ചരിച്ച എഴുത്തുകാരനെയും കണ്ടെത്തുക പ്രയാസമായിരിക്കും. ഹെല്‍സിങ്കിയില് വച്ചു നടന്ന ലോകസമ്മേളനത്തില് ഇന്ത്യന് പ്രതിനിധിയായും എസ്.കെ. പങ്കെടുത്തിരുന്നു.\n1957-ലെ തെരഞ്ഞെടുപ്പില് തലശ്ശേരി പാര്‍ലിമെന്റ് നിയോജക മണ്ഡലത്തില്‍നിന്നു മത്സരിച്ചുവെങ്കിലും എസ്.കെ പരാജയപ്പെട്ടു. തുടര്‍ന്ന് 1962-ല് അതെ നിയോജക മണ്ഡലത്തില്‍നിന്നു മല്‍സരിച്ചു ജയിച്ചു. 1967-വരെ അഞ്ചുവര്‍ഷം പാര്‍ലിമെന്റ് അംഗമായി പ്രവര്‍ത്തിച്ചു.\nകേരളസാഹിത്യ അക്കാദമി, കേന്ദ്രസാഹിത്യ അക്കാഡമി, സമസ്ത കേരള സാഹിത്യ പരിഷത്ത് എന്നിവയുടെ നേതൃസ്ഥാനങ്ങളില് എസ്.കെ. പ്രവര്‍ത്തിച്ചിരുന്നു. കേരള സാഹിത്യ അക്കാദമിയുടെ ആരംഭകാലം മുതല് ജനറല് കൌണ്സിലിലും ഒരു തവണയൊഴികെ നിര്‍വ്വാഹക സമിതിയിലും എസ്.കെ. അംഗമായിരുന്നു. 1971-74 കാലതത് അക്കാദമിയുടെ വൈസ്പ്രസിഡന്റ് ആയും എസ്.കെ.സേവനമനുഷ്ഠിച്ചിട്ടുണ്ട്. സാഹിത്യപ്രവര്‍ത്തകസഹകരണസംഘം പ്രസിഡന്റ്, മലബാര് കേന്ദ്രകലാസമിതി പ്രസിഡന്റ്, പ്രപഞ്ചം വാരികയുടെ എഡിറ്റര് എന്നീ നിലകളിലും എസ്.കെ.പ്രവര്‍ത്തിക്കുകയുണ്ടായി.\nഎസ്.കെ.യുടെ ആദ്യത്തെ കഥ പ്രസിദ്ധം ചെയ്തത് 1926-ലാണ്. സാമൂതിരി കോളേജ് മാസികയില് പ്രസിദ്ധം ചെയ്ത 'രാജനീതി' എന്ന കഥ ആയിരുന്നു അത്. 'നാടന് പ്രേമം' ആണ് എസ്.കെ.യുടെ ആദ്യത്തെ നോവല്.9നോവലും 17 യാത്രാവിവരണങ്ങളും ഒരു നാടകവും ഒരു ഉപന്യാസ സമാഹാരവും 18 ചെറുകഥാസമാഹാരവും ഒരു ജീവിചരിത്രവുമടക്കം 51 കൃതികള് എസ്.കെ യുടെ വകയായുണ്ട്.\nഎസ്.കെ.രചിച്ച 'യവനികയ്ക്കു പിന്നില്' എന്ന കഥാസമാഹാരം 1940-ലും 'വിഷകന്യക' എന്ന നോവല് 1949-ലും മദ്രാസ് ഗവണ്മെന്റിന്റെ അവാര്‍ഡുകള് നേടുകയുണ്ടായി. 'ഒരു തെരുവിന്റെ കഥ' എന്ന നോവല് 1962-ല് കേരള സാഹിത്യ അക്കാദമി അവാര്‍ഡ് നേടി. 'ദേശത്തിന്റെ കഥ' 1972-ലെ കേന്ദ്രസാഹിത്യ അക്കാദമി അവാര്‍ഡും 1977-ലെ സാഹിത്യപ്രവര്‍ത്തക സഹകരണസംഘം അവാര്‍ഡും കരസ്ഥമാക്കുകയുണ്ടായി. ഇതേ ഗ്രന്ഥംതന്നെ 1981-ല് ഇന്ത്യയിലെ ഏറ്റവും വലിയ സാഹിത്യ പുരസ്കാരമായ ജ്ഞാനപീഠസമ്മാനത്തിനും അര്‍ഹമായി.\nഎസ്.കെ.യുടെ കൃതികള് ഇംഗ്ലീഷ്, ജര്‍മ്മന്, ജാപ്പനീസ്, ചെക്ക്, റഷ്യന് തുടങ്ങിയ നിരവധി ഭാഷകളില് വിവര്‍ത്തനം ചെയ്തു പ്രസിദ്ധപ്പെടുത്തിയിട്ടുണ്ട്. തമിഴ്, ഹിന്ദി തുടങ്ങിയ ഭാരതീയ ഭാഷകളിലും എസ്.കെ. യുടെ കൃതികള് വിവര്‍ത്തനം ചെയ്യപ്പെട്ടിട്ടുണ്ട്. എസ്.കെ. യുടെ 'വിഷകന്യക' കേരള സാഹിത്യ അക്കാഡമി ഇംഗ്ലീഷില് പരിഭാഷപ്പെടുത്തി പ്രസിദ്ധീകരിച്ചിട്ടുണ്ട്. 1982 ആഗസ്റ്റ് 6-)o തീയതി അന്തരിച്ചു.\n( കടപ്പാട് - സരോവരം മാസിക - June 1987)


ടീം ഇന്ത്യയ്ക്ക് ആശ്വാസം; പരിക്കേറ്റ ശിഖര് ധവാന് തിരിച്ചെത്തും – Kasaragod.com\nമുംബൈ: വെസ്റ്റിന്‍ഡീസ് പര്യടനത്തിനുള്ള ടീമിനെ പ്രഖ്യാപിക്കുന്നതിനു മുന്‍പ് ഇന്ത്യയ്ക്ക് ആശ്വാസ വാര്‍ത്ത. ലോകകപ്പിനിടെ വിരലിന് പരിക്കേറ്റ ഓപ്പണര് ശിഖശിഖര് ധവാന് പരിക്ക് മാറി ടീം തിരഞ്ഞെടുപ്പില് ഭാഗമാകും. ഓഗസ്റ്റ് മൂന്നിന് ആരംഭിക്കുന്ന വിന്‍ഡീസ് പര്യടനത്തിനുള്ള ടീമിനെ ഞായറാഴ്ച ഉച്ചതിരിഞ്ഞാണ് പ്രഖ്യാപിക്കുക. മൂന്ന് വീതം ട്വന്റി 20യും, ഏകദിനങ്ങളും രണ്ട് ടെസ്റ്റും അടങ്ങിയ പരമ്പരയ്ക്കുള്ള ടീമിനെയാണ് എം.എസ്.കെ പ്രസാദിന്റെ നേതൃത്വത്തിലുള്ള സെലക്ഷന് കമ്മിറ്റി ഇന്ന് പ്രഖ്യാപിക്കുക.\nഈ സാഹചര്യത്തിലാണ് ധവാന് പരിക്ക് മാറി തിരിച്ചെത്തുന്നത്. ലോകകപ്പില് ഓസീസിനെതിരായ മത്സരത്തിനിടെ പാറ്റ് കമ്മിന്‍സിന്റെ ബൗണ്‍സറേറ്റ് ധവാന്റെ ഇടതു തള്ളവിരലിന് പൊട്ടലേല്‍ക്കുകയായിരുന്നു. ഇതോടെ അദ്ദേഹത്തിന് ലോകകപ്പിലെ ബാക്കി മത്സരങ്ങള് നഷ്ടമായി. ധവാന്റെ പരിക്ക് ടീം കോമ്പിനേഷനെ തന്നെ സാരമായി ബാധിച്ചു. ഓസീസിനെതിരേ 109 പന്തില് പിന്ന് 117 റണ്‍സെടുത്ത് മികച്ച ഫോമില് നില്‍ക്കുമ്പോഴാണ് ധവാന് ലോകകപ്പ് മത്സരമത്സരങ്ങള് നഷ്ടമാകുന്നത്.\nഅതേസമയം വിന്‍ഡീസ് പര്യടനത്തിനുള്ള ടീമിനെ പ്രഖ്യാപിക്കുമ്പോള് അടുത്ത ലോകകപ്പ് മുന്നില് കണ്ട് എന്തെല്ലാം മാറ്റങ്ങള്‍ക്ക് സെലക്ഷന് കമ്മിറ്റി തയ്യാറാകുമെന്നാണ് ഏവരും ഉറ്റുനോക്കുന്നത്. ധോനി പിന്മാറുകയാണെന്ന് അറിയിച്ചതോടെ ഋഷഭ് പന്ത് വിക്കറ്റ് കീപ്പറാകും. ടെസ്റ്റില് വൃദ്ധിമാന് സാഹ രണ്ടാം വിക്കറ്റ് കീപ്പറായേക്കും. ലോകകപ്പില് കളിച്ച ദിനേഷ് കാര്‍ത്തിക്, കേദാര് ജാദവ് എന്നിവര്‍ക്ക് ഇനി അവസരം കിട്ടാന് സാധ്യതകുറവാണ്. ഇതോഒരുകൂട്ടം യുവതാരങ്ങള് സീനിയര് ടീമിലേക്ക് വിളി പ്രതീക്ഷിക്കുന്നു. കഴിഞ്ഞവര്‍ഷം അണ്ടര് 19 ലോകകപ്പില് ഇന്ത്യയെ കിരീടമണിയിക്കുന്നതില് പ്രധാന പങ്കുവഹിച്ച മുന്‍നിര ബാറ്റ്‌സ്മാന് ശുഭ്മാന് ഗില് ടീമിലെത്താന് സാധ്യതയേറെയാണ്. കുറെക്കാലമായി ഇന്ത്യയുടെ തലവേദനയായ നാലാം നമ്പറില് ശുഭ്മാന് തിളങ്ങുമെന്ന .പ്രതീക്ഷയുണ്ട്. മധ്യനിരയിലേക്ക് നേരത്തേ കണ്ടുവെച്ച മനീഷ് പാണ്ഡെയും രണ്ടാംവരവിനുള്ള ശ്രമത്തിലാണ്. മനീഷ് വിന്‍ഡീസ് എ ടീമിനെതിരേ സെഞ്ചുറിനേടി. ടെസ്റ്റില് ഓപ്പണറായി അരങ്ങേറ്റം കുറിച്ച പൃഥ്വി ഷാ മറ്റ് ഫോര്‍മാറ്റുകളിലും പരിഗണിക്കപ്പെടേണ്ട ബാറ്റ്‌സ്മാനാണെങ്കിലും ഇപ്പോള് പരിക്കിലാണ്. ടെസ്റ്റില് .പൃഥ്വിക്ക് പകരം ഓപ്പണറായെത്തിയ മായങ്ക് അഗര്‍വാളും കൂടുതല് അവസരങ്ങള്‍ക്കായി കാത്തിരിക്കുന്നു. ബൗളര്‍മാരായ ജസ്പ്രീത് ബുംറയ്ക്കും ഹാര്‍ദിക് പാണ്ഡ്യയ്ക്കും വിന്‍ഡീസിനെതിരായ പരമ്പരയില് വിശ്രമം നല്‍കിയിട്ടുണ്ട്. ഹരിയാണക്കാരനായ വലംകൈയന് പേസര് നവദീപ് സൈനി, ഇടംകൈയന് പേസര് ഖലീല് അഹമ്മദ്, ഉത്തര്‍പ്രദേശുകാരനായ പേസര് ദീപക് ചഹാര് തുടങ്ങിയവരാണ് പകരം പരിഗണനയിലുള്ളത്. ഓള്‍റൗണ്ടര്‍മാരായി ശ്രേയസ്സ് ഗോപാല്, ക്രുണാല് പാണ്ഡ്യ എന്നീ പേരുകളുണ്ട്. സ്പിന് ഓള്‍റൗണ്ടര് അക്‌സര് പട്ടേലും അവസരം കാത്തിരിക്കുന്നു.\nPrevious ഇറാന് പിടിച്ചെടുത്ത ബ്രിട്ടീഷ് എണ്ണക്കപ്പലില് മലയാളികളും\nNext ജില്ലയില് രണ്ടുദിവസമായി ലഭിച്ചത് കനത്ത മഴ


JNUSU president – Kairali News | Kairali News Live l Latest Malayalam News\nജെഎന്‍യു വിദ്യാര്‍ത്ഥികള്‍ക്ക് നേരെ പ്രതികാരനടപടി; കനയ്യ കുമാറിന് 10,000 രൂപ പിഴ; ഉമര് ഖാലിദിനും അനിര്‍ബെന് ഭട്ടാചാര്യക്കും സസ്‌പെന്‍ഷന്\nവിവാദ സംഭവങ്ങളെ തുടര്‍ന്ന് ജെഎന്‍യു വിദ്യാര്‍ത്ഥികള്‍ക്ക്\nകനയ്യ കുമാറിന്റെ തല വെട്ടുമെന്ന് ഭീഷണിക്കത്ത്; കനയ്യയുടെയും ഉമര് ഖാലിദിന്റേയും സുരക്ഷ വര്‍ധിപ്പിക്കാന് ദില്ലി പൊലീസിന്റെ തീരുമാനം; കത്ത് ഫോറന്‍സിക് പരിശോധനയ്ക്ക് അയച്ചു\nജെഎന്‍യുവിലേക്ക് സര്‍വീസ് നടത്തുന്ന ഒരു ബസില് ഉപേക്ഷിച്ച നിലയില് കണ്ടെത്തിയ\nകനയ്യകുമാറിന് നേരെ വീണ്ടും ബജ്‌രംഗ്ദള് പ്രവര്‍ത്തകരുടെ ആക്രമണം; സംഭവം അംബേദ്കര് ജന്മവാര്‍ഷികദിനാഘോഷ പരിപാടിക്കിടെ; ആറു പേര് അറസ്റ്റില്\nദില്ലി: ജവഹര്‍ലാല് നെഹ്‌റു യൂണിവേഴ്‌സിറ്റി വിദ്യാര്‍ത്ഥി യൂണിയന് പ്രസിഡന്റ് കനയ്യകുമാറിന് നേരെ വീണ്ടും ബജ്‌രംഗ്ദള് പ്രവര്‍ത്തകരുടെ ആക്രമണം. നാഗ്പൂരില് ബി.ആര് അംബേദ്കറുടെ 125-ാം ജന്മവാര്‍ഷികദിനാഘോഷ പരിപാടിക്കിടെയാണ് സംഭവം. ...\nജെഎന്‍യുവില് വീണ്ടും വിദ്യാര്‍ഥികളെ ലക്ഷ്യമിട്ടു നടപടി? കനയ്യ അടക്കം 21 വിദ്യാര്‍ഥികള്‍ക്കു കാരണം കാണിക്കല് നോട്ടീസ്; സര്‍വകലാശാലാ ചട്ടങ്ങള് ലംഘിച്ചെന്നു ആരോപണം\nവിസി നിയോഗിച്ച ഡീന് കമ്മിറ്റിക്ക് മുമ്പാകെ ഹാജരായി വിദ്യാര്‍ത്ഥികള് വിശദീകരണം നല്‍കണം എന്നാണ് നോട്ടീസില് പറയുന്നത്\n‘ജെഎന്‍യുവിലെ രാജ്യദ്രോഹികളെ വെടിവെച്ചുകൊല്ലുന്നത് രാജ്യധര്‍മം’; കനയ്യ കുമാറിനും ഉമന് ഖാലിദിനും വീണ്ടും വധഭീഷണി\nജെഎന്‍യുവിലെ രാജ്യദ്രോഹികളെ വെടിവെച്ചുകൊല്ലുന്നത് രാജ്യധര്‍മമാണ്.\nനന്ദിപ്രമേയ ചര്‍ച്ചയ്ക്ക് മോദിയുടെ മറുപടി ഇന്ന്; ജെ.എന്.യു, രോഹിത് വിമുല വിഷയങ്ങളില് മോദി പ്രതികരിക്കണമെന്ന് ഇടതുപക്ഷം\nനയപ്രഖ്യാപന പ്രസംഗത്തിനുള്ള നന്ദിപ്രമേയ ചര്‍ച്ചയ്ക്ക് പ്രധാനമന്ത്രി\nജെഎന്‍യു വ്യാജ വീഡിയോ; മൂന്നു ചാനലുകള്‍ക്കെതിരെ ദില്ലി സര്‍ക്കാര് നോട്ടീസ് അയച്ചു\nമജിസ്‌ട്രേറ്റ് അന്വേഷണത്തെ തുടര്‍ന്നാണ് നടപടി.\nകനയ്യ കുമാറിനെ പ്രശംസിക്കുക വഴി ബിജെപിയുടെ നിലപാടുകളെ തന്നെ പ്രത്യക്ഷത്തില് സിന്‍ഹ തള്ളിപ്പറയുന്നു\nകനയ്യ കുമാര് മോചിതനായി; തീഹാര് ജയിലില് നിന്ന് പുറത്തിറങ്ങിയത് 21 ദിവസത്തെ വാസത്തിന് ശേഷം\nജെഎന്‍യു ക്യാമ്പസില് കനയ്യയ്ക്ക് വന് സ്വീകരണമാണ് വിദ്യാര്‍ത്ഥികള് ഒരുക്കിയിരിക്കുന്നത്\nകനയ്യ കുമാര് ഇന്ന് മോചിതനാകും; രാജ്യദ്രോഹകുറ്റം എന്താണെന്ന് അറിയാമോയെന്ന് പൊലീസിനോട് ദില്ലി ഹൈക്കോടതി; നേതാവിന് സ്വീകരിക്കാനൊരുങ്ങി ജെഎന്‍യു ക്യാമ്പസ്\nമജിസ്‌ട്രേറ്റ് മുമ്പാകെ ഹാജരാക്കി കോടതി ആവശ്യപ്പെട്ട ജാമ്യത്തുക കൂടി കെട്ടിവച്ചതിന് ശേഷമാണ് കനയ്യയെ മോചിപ്പിക്കുക\n‘പോരാട്ടം തുടരൂ, ഞങ്ങള് നിനക്കൊപ്പം’; കനയ്യ കുമാറിന്റെ ജാമ്യഹര്‍ജിയില് ദില്ലി ഹൈക്കോടതി ഇന്ന് വിധി പറയും; സ്വീകരിക്കാനൊരുങ്ങി ജെഎന്‍യു ക്യാമ്പസ്\nജാമ്യം നേടി കനയ്യ ക്യാമ്പസില് എത്തുമെന്ന പ്രതീക്ഷയിലാണ് ജെഎന്‍യു\nകനയ്യ കുമാറിന്റെ ജാമ്യാപേക്ഷ ഇന്ന് ദില്ലി ഹൈക്കോടതിയില്; ഹര്‍ജിയെ എതിര്‍ത്ത് ദില്ലി പൊലീസ് കമ്മീഷണര്; ജെഎന്‍യു സമരത്തിന് പിന്തുണ നല്‍കിയ പ്രതിപക്ഷ നേതാക്കള്‍ക്കെതിരെ രാജ്യദ്രോഹക്കുറ്റം\nമാര്‍ച്ച് രണ്ടു വരെയാണ് കനയ്യയുടെ റിമാന്‍ഡ് കാലാവധി\nകനയ്യ കുമാര് രാജ്യവിരുദ്ധ മുദ്രാവാക്യം വിളിച്ചിട്ടില്ലെന്ന് കോണ്‍സ്റ്റബിളിന്റെ വെളിപ്പെടുത്തല്; പൊലീസ് വീഡിയോ പകര്‍ത്തിയിട്ടില്ല\nരാജ്യവിരുദ്ധ മുദ്രാവാക്യം വിളിച്ചിട്ടില്ലെന്ന് ഇരുവരും വ്യക്തമാക്കി.\nപട്യാല ഹൗസ് കോടതി അക്രമം; ആര്‍എസ്എസുകാരായ അഭിഭാഷകര് അറസ്റ്റില്; മൂവരെയും ദില്ലി പൊലീസ് ചോദ്യം ചെയ്യുന്നു\nതിലക് മാര്‍ഗ് പൊലീസ് സ്റ്റേഷനില് എത്തിച്ച മൂവരെയും പൊലീസ് ചോദ്യം ചെയ്യുകയാണ്.\n‘മുസ്ലീം വിദ്യാര്‍ത്ഥികളെ തീവ്രവാദികളെന്ന് മുദ്രകുത്താന് ശ്രമം; മംഗളത്തിന് ആര്‍എസ്എസ് മുഖപത്രത്തിന്റെ ഭാഷ’; നീതിക്കായുള്ള സമരത്തിന് കൂടെ നില്‍ക്കണമെന്ന് ആവശ്യപ്പെട്ട് വിഎസിന് ജെഎന്‍യു വിദ്യാര്‍ത്ഥികളുടെ കത്ത്\nയാതൊരു തെളിവുകളുടെയും പിന്‍ബലമില്ലാതെ ജെ.എന്.യുവിലെ ഒരു ഇടത് രാഷ്ട്രീയ പ്രവര്‍ത്തകനെ\nകനയ്യ കുമാറിന്റെ ജാമ്യാപേക്ഷ പരിഗണിക്കുന്നത് നാളത്തേക്ക് മാറ്റി; ജാമ്യത്തെ ദില്ലി പൊലീസ് എതിര്‍ത്തു; അന്വേഷണ പുരോഗതി റിപ്പോര്‍ട്ട് സമര്‍പ്പിക്കാന് കോടതിയുടെ നിര്‍ദ്ദേശം\nകനയ്യ കുമാറിന്റെ ജാമ്യാപേക്ഷ ഇന്ന് പരിഗണിക്കും\nകനയ്യ കുമാറിനെ പൊലീസ് കസ്റ്റഡിയില് മര്‍ദിച്ച് ‘ഭാരത് മാതാ കീ ജയ്’ വിളിപ്പിച്ചു; വെളിപ്പെടുത്തലുമായി പട്യാല കോടതി ആക്രമണത്തിന് നേതൃത്വം നല്‍കിയ അഭിഭാഷകര്; കനയ്യയെ ജയിലില് പോയി കൊലപ്പെടുത്തുമെന്നും ഭീഷണി\nപട്യാല ഹൗസ് കോടതി സംഭവം ഇനിയും ആവര്‍ത്തിക്കുമോ\nആര്‍എസ്എസില് നിന്നുള്ള സ്വാതന്ത്ര്യമാണ് ഇന്ത്യ തേടുന്നതെന്ന് ബൃന്ദ കാരാട്ട്; ജെഎന്‍യുവില് മുഴങ്ങി കേള്‍ക്കുന്ന ആസാദി മുദ്രാവാക്യം ഏറ്റുവിളിക്കുന്നു\nജെഎന്‍യുവില് ഇപ്പോള് മുഴങ്ങി കേള്‍ക്കുന്ന ആസാദി മുദ്രാവാക്യം താനും\nകനയ്യ കുമാറിന്റെ ജാമ്യാപേക്ഷ ഇന്ന് ദില്ലി ഹൈക്കോടതി പരിഗണിക്കും; കോടതി പരിസരത്ത് വന്‍സുരക്ഷ; അഫ്‌സല് ഗുരുവിന്റെ വധശിക്ഷ ചോദ്യം ചെയ്‌തെന്ന ഹര്‍ജി ഇന്ന് സുപ്രീംകോടതിയില്\nജാമ്യാപേക്ഷ ആദ്യം സമര്‍പ്പിക്കേണ്ടത് വിചാരണ കോടതിയിലാണ്\nരാജ്യദ്രോഹി എന്ന് വിളിച്ചാലും ജെഎന്‍യു വിദ്യാര്‍ത്ഥികള്‍ക്ക് പിന്തുണ നല്‍കുമെന്ന് ഖുശ്ബു; എതിര്‍ക്കുന്നവരെ ബിജെപി രാജ്യദ്രോഹികളായി മുദ്രകുത്തുന്നു\nസ്വന്തം നയങ്ങളെ എതിര്‍ക്കുന്നവരെ രാജ്യദ്രോഹികളെന്ന് മുദ്രകുത്തുകയാണ് ബിജെപി ചെയ്യുന്നത്.\nആശയത്തെ തെരുവില് നേരിടുന്നത് കാടന് രീതി; ജെഎന്‍യുവില് രാജി വച്ച എബിവിപിക്കാര്‍ക്ക് അതറിയാമെന്ന് ജോയ് മാത്യു\nരാഷ്ട്രീയ വിശ്വാസങ്ങള് പലതാകാം അത് തെരുവില് നേരിടുകയെന്ന\nഞാന് അര്‍ണബ് ഗോസ്വാമിയല്ല; അര്‍ണബ് ഗോസ്വാമിയാകാന് എനിക്കു ശേഷിയില്ല; അര്‍ണബ് ഗോസ്വാമിയാകാന് എനിക്കു താല്പര്യവുമില്ല; രാജ്യദ്രോഹി ആയാലും അര്‍ണബ് ഗോസ്വാമിയാകില്ല\nവിഎസ് ശ്യാംലാല് എഴുതുന്നു\nകനയ്യ കുമാറിന്റെ എഫ്ബി പ്രൊഫൈലില് ദേശീയ പതാകയേന്തിയ സൈനികരുടെ ചിത്രം; അക്കൗണ്ട് ഹാക്ക് ചെയ്തതാണെന്ന് വിദ്യാര്‍ത്ഥികള്\nകനയ്യ കുമാറിന്റെ എഫ്ബി പ്രൊഫൈലില് ദേശീയ പതാകയേന്തിയ സൈനികരുടെ ചിത്രം\nപട്യാല ഹൗസ് കോടതിയില് അക്രമം നടത്തിയ അഭിഭാഷകരില് ഒരാളെ അറസ്റ്റ് ചെയ്തു; കനയ്യ കുമാറിന്റെ ജാമ്യാപേക്ഷ ഹൈക്കോടതി ചൊവ്വാഴ്ച പരിഗണിക്കും\nനേതൃത്വം നല്‍കിയവരില് ഒരാളായ അഭിഭാഷകന് ഓം ശര്‍മയാണ് അറസ്റ്റിലായത്. ഇയാളെ പിന്നീട് ജാമ്യത്തില് വിട്ടു.\nരാജ്യവിരുദ്ധ മുദ്രാവാക്യം വിളിച്ചത് എബിവിപി പ്രവര്‍ത്തകര്; ഉമര് ഖാലിദിന്റെ സഹോദരിക്ക് ബലാത്സംഗഭീഷണി; 12കാരിയെ പോലും സംഘപരിവാര് വെറുതെ വിടുന്നില്ല\nഎബിവിപി പ്രവര്‍ത്തകരാണെന്നും സഹോദരി മറിയം ഫാത്തിമ\nരാജ്യവിരുദ്ധ മുദ്രാവാക്യം; ജെഎന്‍യുവിലെ മൂന്നു വിദ്യാര്‍ത്ഥികള്‍ക്ക് ലുക്ക്ഔട്ട് നോട്ടീസ്; രാജ്യം വിടാന് അനുവദിക്കരുതെന്ന് നിര്‍ദ്ദേശം; വിവാദ വീഡിയോ സംബന്ധിച്ച് ജുഡീഷ്യല് അന്വേഷണം\nമൂന്നു വിദ്യാര്‍ത്ഥികളുടെയും ഫോണ് കോളുകള് സംബന്ധിച്ച വിവരങ്ങളും\nവിദ്യാര്‍ത്ഥികളുടെ അഭിപ്രായ സ്വാതന്ത്ര്യത്തിന് കടിഞ്ഞാണിടാന് തയാറല്ലെന്ന് ജാദവ്പുര് വിസി; അഫ്‌സല്‍ഗുരു മുദ്രാവാക്യങ്ങള് വിളിച്ചവര്‍ക്കെതിരെ എഫ്‌ഐആര് രജിസ്റ്റര് ചെയ്യില്ലെന്ന് സുരഞ്ജന് ദാസ്\nറിപ്പോര്‍ട്ട് തേടിയതിന്റെ അടിസ്ഥാനത്തില് ഗവര്‍ണര് വിസിയോട് വിശദീകരണം ആവശ്യപ്പെട്ടിരുന്നു.\nകനയ്യ കുമാറിനെതിരെയുണ്ടായ ആക്രമണം സംഘടിതവും ആസൂത്രിതവുമെന്ന് മനുഷ്യാവകാശ കമ്മീഷന്; അക്രമം തടയാന് പൊലീസ് ഒന്നുംചെയ്തില്ല; കസ്റ്റഡിയില് മാനസികമായി പീഡിപ്പിച്ചു\nകനയ്യ കുമാറിനെതിരെയുണ്ടായ ആക്രമണം സംഘടിതവും ആസൂത്രിതവുമെന്ന് മനുഷ്യാവകാശ കമ്മീഷന്\nനിയമം കയ്യിലെടുത്തു ബിജെപി അഭിഭാഷകര്; പൊലീസിനെ വെല്ലുവിളിച്ച് ഇന്ത്യാ ഗേറ്റിലേക്ക് പ്രകോപനപരമായ റാലി; നയിക്കുന്നത് ഗുണ്ടാ അഭിഭാഷകന് വിക്രം സിംഗ് ചൗഹാന്\nപൊലീസിനെ വെല്ലുവിളിച്ച് ഇന്ത്യാ ഗേറ്റിലേക്ക് പ്രകോപനപരമായ റാലി\nവക്കീലന്‍മാര് തമ്മില്‍തല്ലി കേസ് ജയിക്കുന്ന കാലമായിരിക്കുമോ ഭാവി? സംഘപരിവാറിന്റെ അപ്രഖ്യാപിത അടിയന്തരാവസ്ഥക്കാലത്ത് ഒരു അഭിഭാഷകന് പങ്കുവയ്ക്കുന്ന ആശങ്ക\nകനയ്യക്കു ജാമ്യം നല്‍കാന് സുപ്രീം കോടതി വിസമ്മതിച്ചു; ഹൈക്കോടതിയെ സമീപിക്കാന് നിര്‍ദേശം; കനയ്യക്കെതിരായി പുറത്തുവന്ന ദേശവിരുദ്ധതാ വീഡിയോ എഡിറ്റ് ചെയ്തത്\nഎന്തുകൊണ്ടാണ് ജാമ്യത്തിനായി ഹൈക്കോടതിയെ\nരാജ്യദ്രോഹിയുടെ സീല് അടിച്ച് ബുദ്ധിയുള്ള ആ തലച്ചോറിനെ ഇല്ലാതാക്കാമെന്ന് ഭീരുക്കള് തീരുമാനിച്ചു; ഒരപേക്ഷ, ആ മനുഷ്യനെ കൊല്ലരുത്; ജെഎന്‍യു പ്രശ്‌നത്തില് വീണ്ടും ആഷിഖ് അബു\nഎവിടെയാണ് ഈ ചെറുപ്പക്കാരന് രാജ്യദ്രോഹി ആവുന്നത്?\nപട്യാല ഹൗസ് കോടതി ആക്രമണത്തില് അന്വേഷണം ആവശ്യപ്പെട്ടുള്ള ഹര്‍ജി ഇന്ന് സുപ്രീംകോടതിയില്; ജെഎന്‍യുവില് പഠിപ്പുമുടക്ക് സമരം മൂന്നാം ദിവസത്തിലേക്ക്; കനയ്യ കുമാറിന്റെ പൊലീസ് കസ്റ്റഡി ഇന്ന് അവസാനിക്കും\nദില്ലി: പട്യാലഹൗസ് കോടതി ആക്രമണത്തെക്കുറിച്ച് അന്വേഷണം ആവശ്യപ്പെട്ടുള്ള ഹര്‍ജി ഇന്ന് സുപ്രീംകോടതി പരിഗണിക്കും. മാധ്യമപ്രവര്‍ത്തകര്‍ക്ക് കോടതി മുറിയില് മര്‍ദനമേറ്റത് ചൂണ്ടിക്കാട്ടി ജെഎന്‍യു പൂര്‍വ്വ വിദ്യാര്‍ത്ഥി എന്.ഡി ജയപ്രകാശാണ് ...\nവിഡ്ഢികള്‍ക്കിടയില് ജീവിതം കണ്ടെത്തുക വെല്ലുവിളിയെന്ന് ആഷിഖ് അബു\nആദ്യം രാജ്യത്തിൻറെ പേരിൽ തല്ലുപിടിക്കണം, പിന്നെ മതം, അത് കഴിഞ്ഞാൽ ഭാഷ\nജുഡീഷ്യല് അന്വേഷണം വേണമെന്ന ആവശ്യവും ഹൈക്കോടതി തള്ളി\nജെഎന്‍യുവില് പ്രതിഷേധം ശക്തമാകുന്നു; വിദ്യാര്‍ത്ഥികളെയും മാധ്യമപ്രവര്‍ത്തകരെയും മര്‍ദ്ദിച്ച ബിജെപി എംഎല്‍എ അറസ്റ്റില്; കനയ്യ കുമാറിന്റെ കസ്റ്റഡി കാലാവധി നീട്ടി\nരണ്ട് ദിവസത്തേക്കുകൂടിയാണ് പട്യാല ഹൗസ് കോടതി കസ്റ്റഡി നീട്ടി നല്‍കിയത്\nഭരണഘടനയെ അംഗീകരിക്കാത്തവര്‍ക്ക് രാജ്യസ്‌നേഹം എന്ന് ഉച്ചരിക്കാന് എന്ത് അവകാശമെന്ന് എംബി രാജേഷ്; ഗാന്ധിജിയുടെ കൊലപാതകം ആഘോഷിക്കുന്നവരാണോ രാജ്യസ്‌നേഹികള്?\nദേശദ്രോഹത്തിന്‍റെ ചരിത്രമുള്ളവര് മറ്റെല്ലാവരും രാജ്യദ്രോഹികളാണെന്ന് ആക്ഷേപിക്കുന്നു.\nഎന്റെ മകന് രാജ്യദ്രോഹിയല്ല; രാജ്യത്തിനെതിരായി ഒരിക്കല് പോലും സംസാരിച്ചിട്ടില്ല; രാജ്യദ്രോഹ കുറ്റം ചുമത്തിയത് തെറ്റ്; രാഷ്ട്രീയം ഇഷ്ടപ്പെടുന്ന കനയ്യയെപ്പറ്റി അമ്മ മീനാദേവി പറയുന്നു\nഒരിക്കല് പോലും തന്റെ മകന് രാജ്യത്തിനെതിരായി സംസാരിച്ചിട്ടില്ലെന്നും കനയ്യ കുമാറിന്റെ അമ്മ ഇംഗ്ലീഷ് ദിനപത്രമായ ടെലഗ്രാഫ് ഇന്ത്യയോട് പറഞ്ഞു\nജെഎന്‍യു പ്രസിഡന്റിനെതിരായി രാജ്യദ്രോഹക്കുറ്റം ചുമത്തിയത് ആര്‍എസ്എസ് അജണ്ടയെന്ന് വ്യക്തം; കനയ്യ കുമാറിന്റെ പ്രസംഗത്തില് രാജ്യവിരുദ്ധതയില്ല; ദേശവിരുദ്ധ പ്രവര്‍ത്തനങ്ങള്‍ക്ക് വിമര്‍ശനം\nകനയ്യ കുമാര് തുറന്നുകാട്ടിയത് സംഘപരിവാര് നിലപാടും ജെഎന്‍യു പ്രശ്‌നങ്ങളും


cricket Archives - Vayicho\nയോര്‍ക്കര് വീരന് ബേസില് തമ്പി ഇന്ത്യന് ടീമില്\nComments Off on യോര്‍ക്കര് വീരന് ബേസില് തമ്പി ഇന്ത്യന് ടീമില്\nഇന്ത്യന് ക്രിക്കറ്റ് ടീമിലിടം നേടുന്ന നാലാമത്തെ മലയാളിയായി പേസ് ബൗളര് ബേസില് തമ്പി. ശ്രീലങ്കയ്ക്ക് എതിരായ ട്വി-ട്വന്റി ടീമിലാണ് ബേസില് ഇടം നേടിയത്. കഴിഞ്ഞ ഐപിഎല്ലില് എമര്‍ജിംഗ് താരമായി തെരഞ്ഞെടുക്കപ്പെട്ട ബേസില് വെസ്റ്റ് ഇന്‍ഡീസിന്റെ ബാറ്റിങ് വീരന് ക്രിസ് ഗെയിലിനെ യോര്‍ക്കറില് വീഴ്ത്തിയത് ക്രിക്കറ്റ് ലോകം എറെ വാഴ്ത്തിയിരുന്നു. ബംഗളുരു സൂപ്പര് കിംഗ്‌സിന്റെ താരമായ ബേസിലിന് ഇപ്പോള് രഞ്ജി ട്രോഫിയില് കേരളത്തിനുവേണ്ടി നടത്തിയ മിന്നും പ്രകടനമാണ് ഇന്ത്യന് ടീമിലേക്കുള്ള വഴി തുറന്നത്. പന്ത് കൊണ്ട് മാത്രമല്ല ബാറ്റ് കൊണ്ടും ബേസില് കേരളത്തിനുവേണ്ടി മികച്ച പ്രകടനം …\nശ്രീലങ്കയ്ക്ക് എതിരായ മൂന്നാം ടെസ്റ്റ്: ഇന്ത്യ ശക്തമായ നിലയില്\nComments Off on ശ്രീലങ്കയ്ക്ക് എതിരായ മൂന്നാം ടെസ്റ്റ്: ഇന്ത്യ ശക്തമായ നിലയില്\nശ്രീലങ്കയ്ക്ക് എതിരായ മൂന്നാം ക്രിക്കറ്റ് ടെസ്റ്റിലും ആരാധകര്‍ക്ക് ബാറ്റിങ് വിരുന്നൊരുക്കി ക്യാപ്റ്റന് വിരാട് കോഹ്ലിയും സംഘവും. കളിയുടെ ഒന്നാം ദിനം മുരളി വിജയും (155) വിരാട് കോഹ്ലിയും (156 നോട്ടൗട്ട്) ചേര്‍ന്ന് ശ്രീലങ്കന് ബൗളിങ് നിരയെ കശാപ്പ് ചെയ്തു. ആദ്യ ദിനം അവസാനിച്ചപ്പോള് നാല് വിക്കറ്റ് നഷ്ടത്തില് 371 എന്ന ശക്തമായ നിലയിലാണ് ഇന്ത്യ. ഒന്നാം ദിനം അവസാനിക്കാറായപ്പോള് ലക്ഷണ് സന്‍ദകന് രണ്ടു വിക്കറ്റുകള് വീഴ്ത്തിയതാണ് സന്ദര്‍ശകരുടെ ഏക ആശ്വാസം. ടോസ് നേടിയ ഇന്ത്യ ബാറ്റിങ് തെരഞ്ഞെടുക്കുകയായിരുന്നു. വിശദമായ വായനക്ക് സന്ദര്‍ശിക്കുക: ന്യൂസ്18.കോം


'എത്ര ആപ്പിൾ ട്രക്കുകൾ'? പാക്ക് ഭീകരരുടെ കോഡുകൾ പുറത്ത്; ജാഗ്രത | India | Pakistan\n'എത്ര ആപ്പിൾ ട്രക്കുകൾ'? പാക്ക് ഭീകരരുടെ കോഡുകൾ പുറത്ത്; ജാഗ്രത\nസ്വന്തം ലേഖകൻ September 08, 2019 09:58 AM IST\nപ്രത്യേക പദവി റദ്ദാക്കിയതിനു പിന്നാലെ ഒരു മാസത്തിലേറെയായി ജമ്മു കശ്മീരിൽ കടുത്ത നിയന്ത്രണങ്ങളാണ് . ജമ്മു കശ്മീരിൽ ഇപ്പോഴും അനിശ്ചിതാവസ്ഥയാണ്. പാക്കിസ്ഥാൻ നല്ലരീതിയിൽ പെരുമാറാൻ ആരംഭിച്ചാൽ ഭീകരരുടെ ഭീഷണിയും നുഴഞ്ഞുകയറ്റവും അവസാനിക്കും. പാക്കിസ്ഥാൻ അവരുടെ ടവറുകളിലൂടെ ഭീകരർക്കു സിഗ്നലുകൾ അയക്കുന്നത് നിർത്തിയാൽ നിയന്ത്രണങ്ങൾ അപ്പോൾ തന്നെ പിൻവലിക്കാം. ജമ്മു കശ്മീരിലെ 92.5 ശതമാനം പ്രദേശങ്ങളിലും നിയന്ത്രണങ്ങളില്ല. അതിർത്തിയിൽനിന്ന് 20 കിലോമീറ്റർ മാറി പാക്കിസ്ഥാന്റെ കമ്യൂണിക്കേഷൻ ടവറുകളുണ്ട്. അതിലൂടെ അവർ ഭീകരർക്കു സന്ദേശങ്ങൾ അയക്കാൻ ശ്രമിക്കുകയാണ്.\nഎത്ര ‘ആപ്പിൾ ട്രക്കുകൾ’ നീങ്ങുന്നുണ്ട്? അവയെ തടയാൻ കഴിയില്ലേ? ഞങ്ങൾ നിങ്ങൾക്ക് വളകൾ അയക്കണോ? തുടങ്ങിയ സന്ദേശങ്ങൾ പിടിച്ചെടുത്തിട്ടുണ്ട്. ആയുധങ്ങൾ ശേഖരിക്കുന്നതിനായി ഭീകരർ ഉപയോഗിക്കുന്ന കോഡുകളാണ് ഇവ– ദേശീയ സുരക്ഷാ ഉപദേഷ്ടാവ് അജിത് ഡോവൽ പറഞ്ഞു.\nനിയന്ത്രണങ്ങൾ ഏർപ്പെടുത്തേണ്ടി വന്നെങ്കിലും പാക്കിസ്ഥാൻ ഭീകരരിൽനിന്നു കശ്മീരികളുടെ ജീവൻ സംരക്ഷിക്കാൻ ദൃഢനിശ്ചയത്തിലാണ്. പാക്കിസ്ഥാന് അശാന്തി സൃഷ്ടിക്കാനുള്ള ഒരേയൊരു ഉപകരണം ഭീകരതയാണ്. ഇതുവരെ 230 പാക്ക് ഭീകരരെ കണ്ടെത്തി. അവരിൽ ചിലർ നുഴഞ്ഞുകയറി, ചിലരെ അറസ്റ്റ് ചെയ്തു. ജമ്മു കശ്മീരിലെ 199 പൊലീസ് സ്റ്റേഷനുകളുടെ പരിധിയിലുള്ള പ്രദേശങ്ങളിൽ 10 ഇടങ്ങളിൽ മാത്രമാണ് നിയന്ത്രണങ്ങൾ ഏർപ്പെടുത്തിയിരിക്കുന്നത്.\nസംസ്ഥാന പൊലീസും കേന്ദ്രസേനകളും ക്രമസമാധാന നില കൈകാര്യം ചെയ്യുന്നതിനാൽ സൈനിക അതിക്രമങ്ങളെക്കുറിച്ചുള്ള ചോദ്യങ്ങൾക്കു പ്രസക്തിയില്ല. ഭീകരരോടു പോരാടാൻ സൈന്യം ഉണ്ട്. 370ാം വകുപ്പ് റദ്ദാക്കിയതിനെ ഭൂരിപക്ഷം കശ്മീരികളും പിന്തുണയ്ക്കുന്നെന്നു പൂർണ ബോധ്യമുണ്ട്. ഇതിലൂടെ കൂടുതൽ തൊഴിൽ അവസരങ്ങളും സാമ്പത്തിക പുരോഗതിയും ലഭിക്കുമെന്ന് അവർക്കറിയാം. ഏതാനും അക്രമികൾ മാത്രമാണ് ഇതിനെ എതിർക്കുന്നതെന്നും ഡോവൽ പറഞ്ഞു.


kunchacko boban and samvritha in nayika nayakan reality show - Malayalam Filmibeat\n| Updated: Friday, June 8, 2018, 12:01 [IST]\nമലയാള സിനിമയിലേക്ക് പുതിയ അഭിനയപ്രതിഭകളെ കണ്ടെത്തുന്നതിന്റെ ഭാഗമായി തുടങ്ങിയ പരിപാടിയാണ് നായികാ നായകന്. മഴവില് മനോരമയില് സംപ്രേക്ഷം ചെയ്യുന്ന ഈ പരിപാടി ജനഹൃദയങ്ങള് കീഴടക്കി മുന്നേറികൊണ്ടിരിക്കുകയാണ്. പരിപാടി തുടങ്ങി കുറച്ചു ദിവസങ്ങളേ ആയിട്ടുളളുവെങ്കിലും മികച്ച സ്വീകാര്യതയാണ് ഈ പുതിയ റിയിലിറ്റി ഷോയ്ക്ക് ലഭിച്ചിരിക്കുന്നത്.\nനായികാ നായകന് റിയാലിറ്റി ഷോയിലെ ആദ്യ ആഴ്ചയിലെ എപ്പിസോഡുകള് മികച്ച പ്രേക്ഷക പ്രശംസകള് നേടിയെടുത്തിരുന്നു. ശ്രദ്ധേയമായ റൗണ്ടുകളായിരുന്നു പരിപാടിയുടെ ആദ്യ എപ്പിസോഡുകളില് സംപ്രേക്ഷണം ചെയ്തിരുന്നത്. നായികാ നായകന്റെ പുതിയ എപ്പിസോഡില് ചാക്കോച്ചനും സംവൃതയും ചേര്‍ന്ന് കളിച്ച റൊമാന്റിക്ക് ഡാന്‍സ് സോഷ്യല് മീഡിയയില് വൈറലായിരിക്കുകയാണ്.\nമലയാളി പ്രേക്ഷകരുടെ ഇഷ്ടനായകനും നായികയുമാണ് കുഞ്ചാക്കോ ബോബനും സംവൃതാ സുനിലും. ചാക്കോച്ചന് പ്രണയചിത്രങ്ങളിലൂടെ സിനിമാ പ്രേമികളുടെ ഇഷ്ടം നേടിയെടുത്തപ്പോള് മികച്ച കഥാപാത്രങ്ങള് ചെയ്താണ് സംവൃത പ്രേക്ഷകരുടെ മനസില് ഇടം നേടിയിരുന്നത്. പ്രണയ ചിത്രങ്ങളില് ഇപ്പോള് അധികം അഭിനയിക്കാറില്ലെങ്കിലും എല്ലാ മലയാളികളുടെയും മനസില് റൊമാന്റിക്ക് ഹീറോയെന്നാല് ഇപ്പോഴും ചാക്കോച്ചന് തന്നെയാണ്. വിവാഹ ശേഷം സിനിമയില് നിന്നു വിട്ടുനിന്ന സംവൃതാ തന്റെ തിരിച്ചുവരവ് മിനിസ്‌ക്രിനിലൂടെയാണ് നടത്തിയിരിക്കുന്നത്. തന്റെ പുതിയ ചിത്രത്തിലേക്കുളള നായകനെയും നായികയെയും കണ്ടെത്താന് ചാക്കോച്ചനെയും സംവൃതയെയും ഒപ്പം കൂട്ടിയിരിക്കുകയാണ് ലാല് ജോസ്. ചാക്കോച്ചന്,സംവൃത,ലാല് ജോസ് തുടങ്ങിയവരുടെ സാന്നിദ്ധ്യം തന്നെയാണ് നായികാ നായകന് എന്ന റിയാലിറ്റി ഷോയുടെ മുഖ്യ ആകര്‍ഷണം.\nലാല് ജോസിന്റെ പുതിയ ചിത്രത്തിലേക്ക് നായകനെയും നായികയെയും കണ്ടെത്തുന്നതിന്റെ ഭാഗമായാണ് ഈ റിയാലിറ്റി ഷോ തുടങ്ങിയത്. പൂര്‍ണിമാ ഇന്ദ്രജിത്ത് അവതരിപ്പിച്ച മെയ്ഡ് ഫോര് ഈച്ച് അദര് എന്ന റിയാലിറ്റി ഷോ അവസാനിച്ചതോടെയാണ് വ്യത്യസ്ഥമാര്‍ന്ന പുതിയ പരിപാടിയുമായി ചാനല് എത്തിയിരുന്നത്. പതിനാറ് പുതിയ പ്രതിഭകളാണ് നായികാ നായകന് എന്ന ഈ റിയാലിറ്റി ഷോയില് മല്‍സരാര്‍ത്ഥികളായി എത്തുന്നത്. പരിപാടിയില് ലാല് ജോസ് പ്രധാന വിധികര്‍ത്താവാകുമ്പോള് മെന്റെഴ്‌സ് ആയാണ് ചാക്കോച്ചനും സംവൃതയും എത്തുന്നത്. മൃഗയ,ഇരുവര്,അപരന്,മുഖം എന്നിങ്ങനെയാണ് ആദ്യ ഘട്ടത്തിലെ റൗണ്ടുകള്‍ക്ക് പേരിട്ടിരിക്കുന്നത്.\nഅവതാരികയായി പേളി മാണി\nജനപ്രിയ അവതാരികമാരില് ഒരാളായ പേളിമാണിയാണ് നായിക നായകന് എന്ന റിയാലിറ്റി ഷോ അവതരിപ്പിക്കുന്നത്. ചാനല് പരിപാടികളില് പ്രേക്ഷകരുടെ ഇഷ്ട അവതാരികയായ പേളിയുടെ സാന്നിദ്ധ്യവും ഈ റിയാലിറ്റി ഷോയുടെ പ്രധാന സവിശേഷതകളിലൊന്നാണ്. തിങ്കള് മുതല് ബുധന് വരെ രാത്രി ഒന്‍പത് മണിക്കാണ് ഈ പരിപാടി ചാനലില് സംപ്രേക്ഷണം ചെയ്യുന്നത്. ഇതുവരെ വന്ന റിയാലിറ്റി ഷോകളില് നിന്നും വേറിട്ടൊരു അവതരണരീതി ഉളളതിനാലാണ് നായികാ നായകന് ഇത്രത്തോളം ജനസ്വീകാര്യത ലഭിച്ചിരിക്കുന്നത്.\nശ്രദ്ധേയമായൊരു എപ്പിസോഡായിരുന്നു പരിപാടിയുടെതായി ഈ ആഴ്ച സംപ്രേക്ഷണം ചെയ്തിരുന്നത്. ഈ എപ്പിസോഡില് ചാക്കോച്ചന്റെയും സംവൃതയുടെയും റൊമാന്റിക്ക് നൃത്തമായിരുന്നു എല്ലാവരുടെയും മനസ് കീഴടക്കിയിരുന്നത്. ഇരുവര് എന്ന റൗണ്ടില് മല്‍സരാര്‍ത്ഥികളുടെ പ്രകടനത്തിനു ശേഷമാണ് ഇരുതാരങ്ങളും വേദിയിലെത്തിയിരുന്നത്. ദളപതി എന്ന ചിത്രത്തിലെ 'സുന്ദരി കണ്ണാല് ഒരു' എന്ന റൊമാന്റിക് ഗാനത്തിന് ചുവടുവെച്ചായിരുന്നു ചാക്കോച്ചനും സംവൃതയുമെത്തിയിരുന്നത്. മല്‍സരാര്‍ത്ഥികള് അവതരിപ്പിച്ച അതേ ഗാനത്തിനു തന്നെയായിരുന്നു ഇരുതാരങ്ങളും നൃത്തം ചെയ്തത്. ചാക്കോച്ചന്റെയും സംവൃതയുടെയും റൊമാന്‍സ് പ്രേക്ഷകരുടെയെല്ലാം മനസ് കീഴടക്കിയിരുന്നു. എല്ലാവരും മികച്ച അഭിപ്രായങ്ങളായിരുന്നു ഇരുവരുടെയും പ്രകടനത്തിനു ശേഷം അറിയിച്ചത്.\n'കുട്ടി മാമാ ഞാന് ഞെട്ടി മാമാ'\nപേളിമാണിയുടെ അഭ്യര്‍ത്ഥന പ്രകാരമായിരുന്നു ഇരു താരങ്ങളും വേദിയിലെത്തിയിരുന്നത്. മല്‍സരാര്‍ത്ഥികളുടെ പ്രകനത്തിനുശേഷം ഒരു റൊമാന്റിക് ഗാനത്തിനൊപ്പം ചുവടുവെക്കാമോ എന്ന പേളിയുടെ അഭ്യര്‍ത്ഥനയെതുടര്‍ന്ന് ചാക്കോച്ചനും സംവൃതയും എത്തുകയായിരുന്നു. ഒറ്റ റിഹേഴ്‌സല് പോലും ഇല്ലാത്തതിന്റെ ടെന്‍ഷന് ഇരുതാരങ്ങള്‍ക്കുമുണ്ടായിരുന്നെങ്കിലും ലാല് ജോസ് ആക്ഷന് പറഞ്ഞതോടെ ഇരുവരും പെര്‍ഫോം ചെയ്യുകയായിരുന്നു. ഇരുവരുടെയും പ്രകടനത്തിനു ശേഷം 'കുട്ടി മാമാ ഞാന് ഞെട്ടി മാമാ' എന്നു പറഞ്ഞായിരുന്നു പേളി മാണി വേദിയിലെത്തിയത്.\nRead more about: pearle maaney samvrutha sunil kunchacko boban lal jose mazhavil manorama television video സംവൃത സുനില് കുഞ്ചാക്കോ ബോബന് ലാല് ജോസ് മഴവില് മനോരമ വീഡിയോ\nkunchacko boban and samvritha in nayika nayakan reality show